ഡബ്ബാവാല - വിക്കിപീഡിയ\n(ഡബ്ബാവാലകൾ എന്ന താളിൽ നിന്നും തിരിച്ചുവിട്ടതു പ്രകാരം)\nഡബ്ബകൾ വിതരണത്തിനായി കൊണ്ടു പോകുന്നു\nഇന്ത്യയിലെ മഹാനഗരങ്ങളിൽ ഒന്നായ മുംബൈയിൽ, ഭക്ഷണവിതരണം നടത്തുന്ന ഒരു സംഘത്തിലെ അംഗങ്ങളാണ് ഡബ്ബാവാല-കൾ. ഇംഗ്ലീഷ്:Dabbawalah. മുംബൈനഗരത്തിലെ വിവിധ സ്ഥാപനങ്ങളിലെ ജീവനക്കാർക്ക് അവരവരുടെ വീടുകളിൽ നിന്നും ഉച്ച ഭക്ഷണം എത്തിക്കുകയും കാലിഡബ്ബകൾ തിരികെ വീടുകളിലെത്തിക്കുകയും ചെയ്യുന്ന ജോലി ഇവർ ചെയ്തുവരുന്നു. ജീവനക്കാർക്ക് സ്ഥിരമായി ഹോട്ടലുകളിൽ നിന്നു് ഉച്ച ഭക്ഷണം കഴിക്കേണ്ടി വരുന്നത് ഒഴിവാക്കി, സ്വന്തം വീടുകളിൽ ഉണ്ടാക്കിയ ഭക്ഷണം ആസ്വദിക്കുവാൻ ഡബ്ബാവാലകൾ സൗകര്യമൊരുക്കുന്നു. 16,000,000 ഡബ്ബകൾ എത്തിക്കുമ്പോൾ ഒന്ന് എന്ന നിരക്കിൽ ആണ് ഇവർക്ക് പിഴവ് ഉണ്ടാകുന്നത്: അതായത് 99.999999 കൃത്യത. ഈ മികവ് ഇവർക്ക് സിക്സ് സിഗ്മ സർട്ടിഫിക്കേഷൻ നേടിക്കൊടുത്തു. ISO 9001 സാക്ഷ്യപ്പെടുത്തലും ഡബ്ബാവാലകൾക്ക് ലഭിച്ചിട്ടുണ്ട്.\n5 ഡബ്ബാവാലകളുടെ ദൈനംദിനപ്രവർത്തനരീതി\n6 സിക്സ് സിഗ്മ സെർട്ടിഫിക്കെഷൻ\n7 ഡബ്ബാവാലയ്ക്കൊപ്പം ഒരു ദിവസം\n7.1 വിർജിൻ എയർവേയ്സിൽ എത്തിയ ഡബ്ബകൾ\n7.2 ചാൾസ് രാജകുമാരനും ഡബ്ബാവാലകളും\n7.3 തളർന്നുപോയ ബി ബി സി.\n8 ഡബ്ബകൾ എന്ന സന്ദേശമാദ്ധ്യമം\n10 ഡബ്ബാവാലാകളുടെ അദ്ധ്യാപനം\nഡബ്ബാവാല എന്നാൽ ഹിന്ദിയിലും മറാഠിയിലും “ഡബ്ബ (പാത്രം) കൊണ്ട് നടക്കുന്നയാൾ” എന്നാണ് അർത്ഥം. ഉച്ചഭക്ഷണത്തിനു ടിഫ്ഫിൻ എന്നും പേരുള്ളതിനാൽ, ഡബ്ബാവാലകളെ ടിഫ്ഫിൻവാലകൾ എന്നും വിളിക്കാറുണ്ട്.\n1890-ൽ മുംബൈയിലുള്ള ഒരു പാർസി ബാങ്കറായ മഹാഡു ഹവാജി ബാചെ തന്റെ പണിസ്ഥലത്തേക്ക് ഉച്ചഭക്ഷണം സ്വന്തം വീട്ടിൽ നിന്നും കൊണ്ടുവരാൻ ഒരാളെ ഏർപ്പാടാക്കി. ഈ രീതി അദ്ദേഹത്തിന്റെ പല സഹപ്രവർത്തകർക്കും ഇഷ്ടമായി. അവരും ആ വഴി പിന്തുടർന്നു. ആ ആശയമാണ് ക്രമേണ വികസിച്ച് ഇന്ന് ഇന്ത്യയിലും ഇതരരാജ്യങ്ങളിലും പേരെടുത്ത വിതരണസമ്പ്രദായം (ലോജിസ്റ്റിക് സിസ്റ്റം) ആയി മാറിയിരിക്കുന്നത്. പല ആധുനികമാനേജ്‌മെന്റ് വിദ്യാലയങ്ങളും ഇവരെ പഠനവിഷയമാക്കിയിരിക്കുന്നു. പദ്ധതി തുടങ്ങുന്നകാലത്ത് ആകെ 35 ഡബ്ബാവാലാകൾ മാത്രമാണുണ്ടായിരുന്നത്. ഈ വിതരണവ്യവസ്ഥ തുടങ്ങിവെച്ച മഹാഡുവിന്റെ വിദ്യാഭ്യാസയോഗ്യത വെറും രണ്ടാം ക്ലാസ്സ് ആയിരുന്നു.\nഡബ്ബകൾ ഇറക്കുന്ന ഒരു ഡബ്ബാവാല\nചതുരശ്രകിലോമീറ്ററിൽ 19,373 ആളുകൾ എന്നതാണ് മുംബൈയുടെ ജനസാന്ദ്രത. ഇന്ത്യയിലെ ഏറ്റവും കൂടുതൽ ജനസാന്ദ്രതയും ഗതാഗത തിരക്കുമുള്ള നഗരവും ഇത് തന്നെ. തങ്ങളുടെ വീടുകളിൽ നിന്ന് ഓഫീസിലേയ്ക്ക് പോകാൻ വളരെയധികം ദൂരം താണ്ടുന്നവരാണ് മുംബൈക്കാർ. സാ‍ധാരണക്കാരായ ജനങ്ങൾ ഇതിനായി ആശ്രയിക്കുന്നത് മുംബൈയിലെ പ്രാദേശിക ട്രെയിനുകളെയാണ്. അതുകൊണ്ട് തന്നെ ഇവരിൽ ഭൂരിഭാഗവും പ്രാന്തപ്രദേശങ്ങളിൽ നിന്നും അതിരാവിലെ ഓഫീസുകളിലേക്ക് തിരിക്കുന്നു. ഉച്ചഭക്ഷണം കൂടി കൊണ്ടുപോവുക പലപ്പോഴും അവർക്ക് അസാദ്ധ്യമാണ്. ഭക്ഷണം പൊതിഞ്ഞെടുത്താൽ തന്നെ ഒരാൾക്ക് നേരേ നിവർന്നു നിൽക്കാൻ പോലും കഴിയാത്ത തീവണ്ടികളിൽ ഭക്ഷണ സഞ്ചി കൂടിയാകുമ്പോൾ ബുദ്ധിമുട്ടു ഏറുന്നു. ഈ സാഹചര്യത്തിലാണു് ഡബ്ബാവാലകളുടെ പ്രസക്തി.\nഇത്തരം ജോലിക്കാർക്ക് സ്ഥിരമായി ഹോട്ടലുകളിൽ നിന്നു് ഭക്ഷണം കഴിക്കേണ്ടി വരുന്നത് ഒഴിവാക്കി സ്വന്തം വീട്ടിൽ തന്നെ ഉണ്ടാക്കിയ ഉച്ചഭക്ഷണം അനുഭവിക്കുവാൻ ഡബ്ബാവാലകൾ അവസരമൊരുക്കുന്നു. ഓഫീസിലെ തിരക്കു കഴിഞ്ഞ് ഇവർ വീട്ടിലെത്തുന്നതിനുമുൻപേ തന്നെ ഇവരുടെ ഭക്ഷണപാത്രം വീട്ടിൽ എത്തിയിട്ടുമുണ്ടാകും. ഇങ്ങനെ ഡബ്ബാവാലകൾ മുംബൈക്കാരുടെ ഉച്ചഭക്ഷണത്തിന്റെ തലവേദന വലിയൊരളവ് വരെ പരിഹരിച്ച് കൊടുക്കുന്നു. പ്രതിമാസം, വളരെ നിസ്സാരമായ ഒരു തുക മാത്രം ഇതിനായി ഇവർ ഈടാക്കുന്നു.\nഡബ്ബാവാലകൾ ഡബ്ബകളിൽ ഉപയോഗിക്കുന്ന കോഡ്\nചിത്രത്തിൽ കാണുന്നതുപോലെയാവും ഡബ്ബകളുടെ മുകളിലെ കോഡിങ്. വീട്ടിൽ നിന്നും കൊടുത്തുവിടുന്ന ലഞ്ചു ബോക്സിന്റെ പുറത്തുള്ള ഡബ്ബാവാലകളുടെ കണ്ടൈനറിൽ ആവും ഇവ അടയാളപ്പെടുത്തിയിട്ടുള്ളത്. തുടക്കത്തിൽ വിവിധ നിറങ്ങളിൽ ഉള്ള ത്രെഡുകളായിരുന്നു അവർ കോഡിംഗിനായി ഉപയോഗിച്ചിരുന്നത്. പിന്നെ അത് തയ്യൽക്കാർ കളയുന്ന പല നിറമുള്ള തുണ്ടുതുണികളായി. ഇപ്പോൾ കളർ മാർക്കറുകൾ ഉപയോഗിക്കുന്നു. അക്ഷരങ്ങളും അവയുടെ നിറങ്ങളുമാണ് ഡബ്ബകളെ വഴിതെറ്റിക്കാതെ അതതു വയറുകളുടെ മുന്നിൽ എത്തിക്കുന്നത്.\nചിത്രത്തിൽ കാണുന്ന ഈ കോഡിംഗ് അനുസരിച്ച്, E എന്നാൽ ഓരോ റസിഡൻഷ്യൽ ഏരിയയിലേക്കുമുള്ള ഡബ്ബാവാലകൾക്കു വേണ്ടിയുള്ള കോഡാണ്. VLP എന്നാൽ Vile Parle മുംബൈ നഗരത്തിനു പുറത്തുള്ള ഒരു റസിഡൻഷ്യൻ ഏരിയ. നടുവിലുള്ളത് ഡബ്ബ എത്തിക്കാനുള്ള (Destination area) ഏരിയയുടെ കോഡ്. ഉദാഹരണത്തിനു3എന്നാൽ ചർച്ച് ഗേറ്റ്.9എന്നത് ഡെസ്റ്റിനേഷൻ ഏരിയയിലെ ഡബ്ബാവാലകൾക്കുള്ള കോഡ്. EX എന്നാൽ എക്സ്പ്രസ് ടവർ. അതായത് ബിൽഡിങ് കോഡ്. 12 ആ ബിൽഡിങിൽ ഡബ്ബ എത്തിക്കേണ്ട ഫ്ലോർ/കമ്പനി/ഓഫീസ് നമ്പർ. ഇത്രവും വളരെ ലളിതമായ കോഡിങ് സിസ്റ്റം വഴിയാണ് അവർ ഒരു തെറ്റുപോലും കൂടാതെ2ലക്ഷം പേർക്ക് ഉച്ചഭക്ഷണം എത്തിക്കുന്നത്.\n09.30 - 10.30 ഓരോ പ്രദേശത്തെയും വീടുകളിൽനിന്നും മെസ്സുകളിൽനിന്നും ഹോട്ടലുകളിൽനിന്നും ഇവർ ഭക്ഷണപ്പൊതികൾ ഡബ്ബകളിൽ ശേഖരിക്കുന്നു. സ്ഥലത്തെ പ്രധാന റെയിൽ‌വേ സ്റ്റേഷനിൽ ഈ ഡബ്ബകളെല്ലാം ഒരുമിച്ച് കൂട്ടി ലക്ഷ്യസ്ഥാനമനുസരിച്ച് തരംതിരിക്കുന്നു.\nവീടുകളിൽനിന്നുമാത്രമല്ല, ഉപഭോക്താക്കൾ മുൻ‌കൂട്ടി ഏർപ്പാടു ചെയ്ത മെസ്സുകളിൽനിന്നും ഹോട്ടലുകളിൽ നിന്നും ഡബ്ബാവാലകൾ ഭക്ഷണം എത്തിക്കും. അഥവാ ആവശ്യമാണെങ്കിൽ യോജിച്ച തരം ഭക്ഷണം അവർ തന്നെ നമുക്കുവേണ്ടി ഏർപ്പെടുത്തിത്തരികയും ചെയ്യും.\n10:30 - 11.20 ഈ സമയം പ്രധാനമായും യാത്രാ സമയം ആണ്. തരം തിരിച്ച ഓരോ ശേഖരവും 10:30 മുതൽ 12.30 വരെയുള്ള സമയം കൊണ്ട് തീവണ്ടിയിൽ നിർദ്ദിഷ്ടമായ ലക്ഷ്യകേന്ദ്രങ്ങളിൽ എത്തുന്നു. തടികൊണ്ടുണ്ടാക്കിയ ചട്ടങ്ങളിൽ ഡബ്ബകളും അടുക്കിവച്ച് ചരക്കുബോഗികളിലും ജനറൽ കമ്പാർട്ടുമെന്റുകളിലുമായി ഡബ്ബാവാലകൾ നീങ്ങുന്നു. തിരക്കുപിടിച്ച ട്രെയിനിൽ ഒരുപാടു പ്രശ്നങ്ങൾ താണ്ടിയാണ് അവർ നിത്യവും ഈ യാത്ര നിർവ്വഹിക്കുന്നത്.\n11:20 - 12.30 പ്രധാനമായും ചർച്ച് ഗേറ്റിലും, കൂടാതെ ഗ്രാന്റ് റോഡ്, ലോവർ പരേൽ തുടങ്ങിയ കേന്ദ്രങ്ങളിലും ഈ ഡബ്ബകൾ എത്തിച്ചേരുന്നു. തേ സമയം ഗ്രാന്റ് റോഡിലും ലോവർ പരേലിലും ഇത് പോലെ സംഭവിക്കുന്നു. ഇവിടെവെച്ച് ഉപഭോക്താക്കളുടേ കൃത്യമായ സ്ഥാനമനുസരിച്ച് വീണ്ടും തരംതിരിവു നടത്തുന്നു. പക്ഷേ സിംഹഭാഗവും ചർച്ച് ഗേറ്റിലെ സ്റ്റേഷനിലാണ് തരം തിരിയുക. തുടർന്ന് ഓരോ സംഘവും അവർക്ക് ചുമതലയുള്ള തെരുവുകളിലേക്കും കെട്ടിടങ്ങളിലേക്കും സൈക്കിളിലും തടിറാക്കുകളിൽ തലച്ചുമടായും കൈവണ്ടികളിലുമായി അതതു ഡബ്ബകൾ എത്തിക്കുന്നു.\n12.30 - 1.30 ഏകദേശം ഒരു മണിക്കൂറിനുള്ളിൽ ഉപഭോക്താക്കൾക്ക് ഭക്ഷണം കഴിച്ച് അവരുടെ ഒഴിഞ്ഞ ഡബ്ബകൾ മാറ്റിവെക്കാം. ഈ സമയത്തിനുള്ളിൽ തന്നെ ഡബ്ബാവാലകളും തങ്ങളുടെ കൂട്ടത്തിൽ ഒരുമിച്ചിരുന്ന് സ്വന്തം വീട്ടിൽനിന്നും കരുതിയ ഭക്ഷണം കഴിച്ചിട്ടുണ്ടാവും. താമസിച്ചു ഭക്ഷണം കഴിക്കേണ്ടി വരുന്ന ഉപഭോക്താക്കൾക്ക് ആവശ്യമെങ്കിൽ രണ്ടു ഡബ്ബകൾ ഉപയോഗിച്ച് (ഒരു ദിവസത്തെ ഡബ്ബ പിറ്റേ ദിവസം തിരിച്ചെത്തുന്ന രീതിയിൽ)ഈ സമയപ്രശ്നം മറികടക്കാം.\n1.30 - 2.30 ഒഴിഞ്ഞ ഡബ്ബകൾ തിരിച്ചെത്തിക്കുന്ന ജോലി തുടങ്ങുന്നു. ഓരോ ഡബ്ബയിലേയും കോഡുകൾ അനുസരിച്ച് അവ പുറപ്പെട്ട സ്ഥലമനുസരിച്ച് വീണ്ടും തരംതിരിക്കപ്പെടുന്നു.\n2.45 - 3.30 ഡബ്ബകൾ തിരികെ അവ പുറപ്പെട്ട സ്റ്റേഷനുകളിലേക്കു് നീങ്ങുന്നു. താരതമ്യേന തിരക്കുകുറഞ്ഞ ഈ യാത്രയിലാണ് ഡബ്ബാവാലകൾക്ക് അല്പം പരസ്പരസല്ലാപങ്ങൾക്കും മറ്റും ഇടകിട്ടുന്നത്. പാട്ടുപാടിയും ചിരിച്ചും കളിച്ചും അവർ തുടങ്ങിയിടത്തേക്ക് തിരികെ പോകുന്നു.\n3.30 - 4.00 ഒഴിഞ്ഞ ഡബ്ബകൾ അതതു വീടുകളിലേക്ക്. വീടിന്റെ കോഡ് ഡബ്ബയിൽ ഉണ്ടാകില്ല. ഡബ്ബാവാല മനസ്സിലാണ് അത് സൂക്ഷിക്കുന്നത്. ടെലഫോണും മറ്റുമൊക്കെ വരുന്നതിനു മുൻപുള്ള കാലത്ത് ഗൃഹനാഥനു വീട്ടിലേക്ക് എന്തെങ്കിലും അറിയിക്കാനുണ്ടെങ്കിൽ ഒരു സന്ദേശം ആ ഒഴിഞ്ഞ ഡബ്ബകളിൽ എഴുതി കൊടുത്തു വിടുമായിരുന്നു. അതുപോലെ തന്നെ രാവിലെ വീട്ടമ്മയ്ക്ക് എന്തെങ്കിലും പറയാനുണ്ടെങ്കിൽ അതും ഡബ്ബയ്ക്കൊപ്പം യാത്രചെയ്ത് ലക്ഷ്യസ്ഥാനത്ത് എത്തുന്നു.\nസിക്സ് സിഗ്മ സെർട്ടിഫിക്കെഷൻ[തിരുത്തുക]\nഅതിരാവിലെ ഓഫീസുകളിലേക്കും ഫാക്ടറികളിലേയ്ക്കും സ്കൂൾ കോളേജുകളിലേക്കും പോകുന്നവരുടെ വീടുകളിൽ നിന്ന് 10 മണിയോടെ ഭക്ഷണപാത്രങ്ങൾ ഇവർ ശേഖരിക്കുന്നു. 12.30 നു അവ എത്തിക്കേണ്ടിടത്ത് എത്തിക്കുന്നു. പിന്നെ ഒഴിഞ്ഞ ഡബ്ബകൾ തിരികെ വീട്ടിലെത്തിക്കുന്നു. ഒരുദിവസം ഇങ്ങനെ2ലക്ഷം ഉച്ചഭക്ഷണ പാത്രങ്ങൾ 5000 പേർ മുംബൈയിലെ 60 -70 കീലോമീറ്റർ സഞ്ചരിച്ച് പല സ്ഥലത്തുനിന്നും ശേഖരിച്ച് പലസ്ഥലങ്ങളിലായി വിതരണം ചെയ്യുകയും പാത്രങ്ങൾ തിരികെ വീട്ടിൽ എത്തിക്കുകയും ചെയ്യുന്നു. പേരോ മേൽ‌വിലാസമോ ആലേഖനം ചെയ്യാത്ത പാത്രങ്ങളിൽ ഡബ്ബാവാലകൾ അവരുടെ ചില കോഡുകൾ മാത്രം കോറിയിടുന്നു. ഒരു പാത്രം ഏകദേശം മൂന്നു ഡബ്ബാവാലകൾ പലസ്ഥലങ്ങളിലായി കൈമാറുന്നു. എത്ര കൈമാറിയാലും വഴിതെറ്റാതെ ഉടമസ്ഥന്റെ അടുത്തുമാത്രമെ ഡബ്ബ എത്തുകയുള്ളു. 16,000,000 ഡബ്ബകൾ വിതരണം ചെയ്യുമ്പോൾ ഒന്ന് എന്ന നിരക്കിൽ ആണ് ഇവർക്ക് ഒരു പിഴവ് ഉണ്ടാകുന്നത്. 99.999999% വരുന്ന ഈ മികവാണ് ഡബ്ബാവാലകൾക്ക് സിക്സ് സിഗ്മ സർട്ടിഫിക്കേഷൻ നേടിക്കൊടുത്തത്. ഇന്ത്യയിൽ സിക്സ് സിഗ്മ ഇതുവരെ കിട്ടിയത് ഡബ്ബാവാലകൾക്ക് മാത്രമാണ്. ISO 9001 ഉം ഡബ്ബാവാലകൾക്ക് കിട്ടിയിട്ടുണ്ട്.\nഡബ്ബാവാലയ്ക്കൊപ്പം ഒരു ദിവസം[തിരുത്തുക]\nഡബ്ബകൾ സൈക്കിളിൽ കൊണ്ടുപോകുന്ന ഡബ്ബാവാല\n“ഡബ്ബാവാലയോടൊത്ത് ഒരു ദിവസം" എന്ന ഒരു സംവിധാനം അവർ ഒരുക്കിയിട്ടുണ്ട്. ഒറ്റയ്ക്കോ ഒരു ചെറിയ കൂട്ടമായോ മറ്റുള്ളവർക്കും അവർക്കൊപ്പം ഒരുദിവസം കൂടാം. ചെറിയ ഒരു തുക സംഭാവനയായി നൽകേണ്ടിവരും. ആവശ്യമെങ്കിൽ ഇംഗ്ലീഷ് ഭാഷ കൈകാര്യം ചെയ്യുന്ന ഒരു ദ്വിഭാഷിയെ അവർ തന്നെ ഏർപ്പാടാക്കി തരും. പക്ഷേ ഡബ്ബാവാലമാരുടെ വെള്ളത്തൊപ്പിയും മറ്റും ധരിച്ച് അവർക്കൊപ്പം “പറന്നു” നീങ്ങേണ്ടിവരും. ഡബ്ബാവാലയ്ക്കൊപ്പം ഒരു ദിവസം ചെലവഴിക്കാൻ സ്വദേശികളും വിദേശികളുമായി ഒരുപാടുപേർ എത്താറുണ്ട്. ഈ പരിപാടിയിൽ പങ്കെടുത്തുകൊണ്ട് ഡബ്ബാവാലകളെ അടുത്തറിയുവാൻ ശ്രമിച്ച പ്രമുഖരെക്കുറിച്ച് പലപ്പോഴും രസകരമായ വിവരണങ്ങൾ കാണാം.\nവിർജിൻ എയർവേയ്സിൽ എത്തിയ ഡബ്ബകൾ[തിരുത്തുക]\nപല പ്രശസ്തവ്യക്തികളും ഇവർക്കൊപ്പം ഡബ്ബാവിതരണത്തിന്റെ രസവേഗം അറിയാൻ എത്തിയിട്ടുണ്ട്. അവരിൽ ഒരാളാണ് വിർജിൻ അറ്റ്ലാന്റിസ് കമ്പനിയുടെ തലവൻ സർ റിച്ചാർഡ് ബ്രാൻ‌സൺ. ഇംഗ്ലണ്ടിലെ ചാൾസ് രാജകുമാരന്റെ വിവാഹവാർത്തയിൽ ഡബ്ബാവാലകളെക്കുറിച്ചുള്ള പരാമർശം വായിച്ച് പ്രചോദനമുൾക്കൊണ്ടാണ് അദ്ദേഹം ഇവർക്കൊപ്പം ഒരു ദിവസം ചെലവഴിക്കാൻ എത്തിയത്. വെള്ളത്തൊപ്പി ധരിച്ച് ഇവർക്കൊപ്പം ജനറൻ കമ്പാർട്ടുമെന്റിൽ ഇരുന്ന് ദാദർ മുതൽ ചർച്ച് ഗേറ്റുവരെ അദ്ദേഹം യാത്ര ചെയ്തു. അവരിൽ നിന്ന് പലതും മനസ്സിലാക്കിയും രസകരമായി സംഭാഷണം നടത്തിയും അദ്ദേഹം സമയം ചെലവഴിച്ചു. ചർച്ച് ഗേറ്റിനടുത്തെ വിർജിൻ എയർവേയ്സിന്റെ ഓഫീസിലെ സ്റ്റാഫുകൾക്കുള്ള അന്നത്തെ ഡബ്ബകൾ റിച്ചാർഡ് ബ്രാൻ‌സൺ തന്നെ വിതരണം ചെയ്യുകയുമുണ്ടായി.\nചാൾസ് രാജകുമാരനും ഡബ്ബാവാലകളും[തിരുത്തുക]\nഇന്ത്യയിലെ ഡബ്ബാവാലകളെ കുറിച്ച് കേട്ടിരുന്ന ചാൾസ് രാജകുമാരൻ 2003ൽ ഇന്ത്യ സന്ദർശിച്ചപ്പോൾ അവരിൽ ചിലരെ കണ്ടിരുന്നു. അവരുമായി 20 മിനിട്ട് അദ്ദേഹം ചിലവിട്ടു.  യാതൊരു ടെക്നോളജിയും ഇല്ലാതെ ഇത്തരത്തിൽ ഒരു വിതരണസം‌വിധാനം കുറ്റമറ്റതായി കൊണ്ടുപോകുന്ന ഡബ്ബാവാലകളെ കുറിച്ച് അദ്ദേഹം അതിശയപ്പെട്ടു. 2005 ഏപ്രിലിൽ ചാൾസിന്റെ രണ്ടാം വിവാഹത്തിൽ അതിഥികളായി ഡബ്ബാവാലകളുടെ പ്രതിനിധികളായി അവരിൽ രണ്ടുപേരെ ഇംഗ്ലണ്ടിലേക്ക് ക്ഷണിച്ചിരുന്നു. വധു, കാമില പാർക്കറിനു വേണ്ടി ഡബ്ബാവാലകൾ പട്ടുസാരി, കോലാപ്പുരി ചെരുപ്പ് തുടങ്ങി ഒട്ടനവധി സമ്മാനങ്ങൾ കൊടുത്തുവിട്ടിരുന്നു. പക്ഷേ നിശ്ചിതദിവസം ജോൺ പോൾ ഒന്നാമൻ മാർപ്പാപ്പ മരിച്ചതു മൂലം വിവാഹം മറ്റൊരു ദിവസത്തേക്ക് മാറ്റി വയ്ക്കുകയായിരുന്നു.\nതളർന്നുപോയ ബി ബി സി.[തിരുത്തുക]\nഒരിക്കൽ ഡബ്ബാവാലകളെ കുറിച്ചൊരു ഡോക്യുമെന്ററി ചിത്രീകരണം തയ്യാറാക്കാൻ ബീ ബീ സി എത്തി. പക്ഷേ ആ സംഘത്തിനു ഡബ്ബാവാലകളെ പിന്തുടർന്ന് ഒറ്റദിവസംകൊണ്ട് അവരുടെ ചിത്രം പൂർണ്ണമാക്കാനായില്ല. കാരണം പലസ്റ്റേഷനിലും അവർക്കൊപ്പം അതേ വേഗത്തിൽ നീങ്ങാൻ ബീ ബീ സി സംഘത്തിനായില്ല.[അവലംബം ആവശ്യമാണ്]\nഡബ്ബകൾ എന്ന സന്ദേശമാദ്ധ്യമം[തിരുത്തുക]\nഡബ്ബാവാലകൾ ഒരു ശക്തമായ വിതരണ ശൃംഖലയാണെന്ന് തിരിച്ചറിഞ്ഞുതുടങ്ങിയ പലരും തങ്ങളുടെ മാർക്കറ്റിങ്ങ് ചാനലായി അവരെ ഉപയോഗിക്കാൻ ശ്രമിക്കുകയുണ്ടായി. സ്റ്റാർ ടി വിയിലെ “കോൻ ബനേഗാ ക്രോർപതി” എന്ന പരിപാടിയുടെ രണ്ടു ലക്ഷം ലഘുലേഖകൾ നാലു ദിവസം കൊണ്ട് ഇവർ മുംബായിലെ വീടുകളിൽ എത്തിച്ചു. മഹാരാഷ്ട്രാ ഗവൺമെന്റ് പൊതുജനങ്ങളുടെ എച്ച്.ഐ.വി. ബോധവൽക്കരണത്തിനായും ഡബ്ബവാലകളെ ആശ്രയിച്ചു. ‘എയർടെൽ’ അവരുടെ പ്രീ-പെയ്ഡ് കാർഡ് ഇവരിലൂടെ മുംബൈയിലെ വീടുകളിലേക്ക് വളരെ വേഗത്തിലും ചെലവു കുറച്ചും എത്തിച്ചു. പക്ഷേ ഈ കണ്ണിയിലൂടെ മറ്റ് കൺസ്യൂമർ ഉല്പന്നങ്ങൾ വീടുകളിൽ എത്തിക്കാനുള്ള ചിലരുടെ ശ്രമം പാളി പോയി. ഇതിനെയൊക്കെത്തുടർന്ന് ഡബ്ബാവാലകൾ ഇപ്പോൾ ഡബ്ബ വിതരണത്തിൽ മാത്രം ശ്രദ്ധ കേന്ദ്രീകരിച്ച് പണിയെടുക്കുന്നു. പലതരം വസ്തുക്കൾ വിതരണം ചെയ്തു ഗുണമേന്മ പാളിപ്പോകുന്നതിലും നല്ലത് ഒരേ സാധനം കാര്യക്ഷമമായി വിതരണം ചെയ്യുന്നതാണെന്നു അവർ ഇപ്പോൾ തിരിച്ചറിഞ്ഞിരിക്കുന്നു. എങ്കിലും ചില പ്രചരണസാമിഗ്രികൾ ഇവർ വഴി ഇപ്പോഴും വീടുകളിലെത്താറുണ്ട് .\nടെലഫോണും മറ്റും വരുന്നതിനു മുൻപുള്ള കാലത്ത് ഗൃഹനാഥനു് വീട്ടിലേക്ക് എന്തെങ്കിലും അടിയന്തരമായി അറിയിക്കാനുണ്ടെങ്കിൽ ഒരു സന്ദേശം ആ ഒഴിഞ്ഞ ഡബ്ബകളിൽ എഴുതി കൊടുത്തു വിടുമായിരുന്നു. അതുപോലെ തന്നെ രാവിലെ വീട്ടമ്മയ്ക്ക് എന്തെങ്കിലും പറയാനുണ്ടെങ്കിൽ അതും ഡബ്ബയ്ക്കൊപ്പം യാത്രചെയ്ത് യഥാസ്ഥാനത്ത് എത്തുമായിരുന്നു. ടെലഫോൺ, ഇന്റർനെറ്റ് തുടങ്ങിയവയുടെ പ്രചാരത്തിനുശേഷം ഇപ്പോഴും ഈ സൗകര്യത്തിന്റെ ഉപയോഗം തീരെ നിലച്ചിട്ടില്ല.\nനൂതൻ മുംബായ് ടിഫിൽ ബോക്സ് സപ്ലയേഴ്സ് അസ്സോസിയേഷൻ(NMTBSA) എന്നാണ് ഇവരുടെ സംഘടനയുടെ ഔദ്യോഗികനാമം. അദ്ധ്യക്ഷൻ (പ്രസിഡന്റ്), ഉപാദ്ധ്യക്ഷൻ(വൈസ് പ്രസിഡന്റ്), കാര്യദർശി(ജനറൽ സെക്രട്ടറി), ഖജാഞ്ജി (ട്രഷറർ), ഒൻപതോളം നിർദ്ദേശകർ(ഡയറക്റ്റർമാർ)എന്നിവരും ഏകദേശം 5000 അംഗങ്ങളും ആണ് ഉള്ളത്. എല്ലാവരും ഓഹരി പങ്കാളികളാണ്.അദ്ധ്യക്ഷനടക്കം എല്ലാ അംഗങ്ങളും നിത്യേന ഡബ്ബാവിതരണത്തിൽ പങ്കെടുക്കുന്നു. 25 മുതൽ 30 വരെ ഉള്ള കൂട്ടങ്ങളായാണ് ഇവർ ജോലി ചെയ്യുന്നത്. ഓരോ കൂട്ടത്തിനും ഒരു നേതാവുണ്ടായിരിക്കും. അന്നന്നത്തെ ജോലി സംബന്ധിച്ച അടിയന്തരമായ തീരുമാനങ്ങളും പ്രശ്നപരിഹാരമാർഗ്ഗങ്ങളും മറ്റും ഈ കൂട്ടങ്ങൾ തന്നെ കണ്ടെത്തുകയും നടപ്പിൽ വരുത്തുകയും ചെയ്യുന്നു. അത്തരം തീരുമാനങ്ങൾ വൈകിയാൽ, ആയിരക്കണക്കിനു ഭക്ഷണപ്പൊതികൾ തക്കസമയത്ത് ലക്ഷ്യത്തിലെത്താതെ വഴിയിൽ പെട്ടെന്നു വരാം. പക്ഷേ ഒരിക്കലും തീരുമാനങ്ങൾ എടുക്കുന്നില്ലെന്ന് അവർക്ക് ലഭിച്ച സിക്സ് സിഗ്മ നിലവാരം സൂചിപ്പിക്കുന്നു.\nമുംബൈ, ഖൊരക്പൂർ, ഡൽഹി തുടങ്ങിയ സ്ഥലങ്ങളിലെ ഇൻഡ്യൻ ഇൻസ്റ്റിട്ട്യൂട്ട് ഓഫ് ടെക്കനോളജികളിൽ, ലോജിസ്റ്റിക്സ് പ്ലാൻ ചെയ്യുന്നതിനെക്കുറിച്ചും ഡിസ്ട്രിബ്യൂഷൻ നെറ്റ്വർക്കിനെക്കുറിച്ചും കുറ്റമറ്റ സേവനത്തെക്കുറിച്ചും ഡബ്ബാവാലകൾ പഠനം സംഘടിപ്പിക്കാറുണ്ട്. ഈ സ്ഥാപനങ്ങൾ കൂടാതെ, വിവിധ ഇൻഡ്യൻ ഇൻസ്റ്റിട്ട്യൂട്ട് ഓഫ് മാനേജ്‌മെന്റുകൾ, കോൺഫെഡറേഷൻ ഓഫ് ഇൻഡ്യൻ ഇൻഡസ്ട്രീസ്(CII), ഇൻഡ്യയിലേയ്ക്കുള്ള സ്റ്റാൻഫോർഡ് സർ‌വകലാശാലാ ദൗത്യസംഘം, നെബ്രസ്കാ സർ‌വകലാശാല, സിംബയോസിസ് മാനേജ്‌മെന്റ് വിദ്യാലയം, ഭാരത് പെട്രോളിയം, മുംബൈയിലേ ദേശീയ സ്റ്റോക്ക് എക്സ്ചേഞ്ച്, ഭാരതീയ റിസർ‌വ് ബാങ്ക്, ഇൻഡ്യൻ സ്കൂൾ ഓഫ് ബിസിനസ് (ISB), ഗുർ‌ഗാവനിലെ മൈക്രോസോഫ്റ്റ്, തുടങ്ങിയവർക്കായും ഡബ്ബാവാലകൾ ക്ലാസുകൾ എടുത്തിട്ടുണ്ട്.\nഡബ്ബാവാലകളുടെ പ്രസിഡന്റായ രഘുനാഥ് ദോന്ധിഭായ് മെഡ്‌ഗെ, സെക്രട്ടറിയായ ഗംഗാറാം ലക്ഷമൺ തലേക്കർ എന്നിവരാണ് “ഡബ്ബേവാലകളുടെ മായാജാലം തുറക്കുന്നു("The magic of Dabbawala Unfold") എന്ന വിഷയത്തിൽ ക്ലാസുകൾ എടുക്കുന്നത്. ഇവർക്കു രണ്ടുപേർക്കും ഹിന്ദിയും മറാത്തിയും മാത്രമേ അറിയു. ഹിന്ദിയിലാണ് ഇവരുടെ ക്ലാസുകൾ. പക്ഷേ പ്രസിഡന്റിന്റെ മകനായ മണീഷ് ത്രിപാഠി ഇംഗ്ലീഷിൽ സാമാന്യജ്ഞാനമുള്ള ആളായതിനാൽ അദ്ദേഹം “ഡബ്ബാവാലകളിൽ നിന്ന് മാനേജ്‌മെന്റ് പഠിക്കുക" എന്ന വിഷയത്തിൽ കൂടി ക്ലാസെടുക്കും. ഇവരാരും പ്രഭാഷണകലയിൽ ഔപചാരികജ്ഞാനം ഉള്ളവരല്ല. അവർ അവരുടെ ഭാഷയിലും രീതിയിലും സ്വാഭാവികതയോടെ സംസാരിക്കുന്നു. പലപ്പോഴും മൊഴിമാറ്റി പറയാൻ ഒരാൾ ഉണ്ടാകാറുണ്ട്.\nഡബ്ബാവാലകളുടെ എണ്ണം: 5000\nഭാഷ: എല്ലാവരും ഒരേ ഭാഷ (മറാഠി) സംസാരിക്കുന്നവർ, ഒരേ സംസ്കൃതി കാത്തു സൂക്ഷിക്കുന്നവർ.\nവിദ്യാഭ്യാസം: 85% ഡബ്ബാവാലകളും വിദ്യാഭ്യാസം ഇല്ലാത്തവർ. 15 ശതമാനം എട്ടാം ക്ലാസ്.\nവിതരണം: ഒരു ദിവസം2ലക്ഷം ഭക്ഷണപാത്രങ്ങൾ.\nഇടപാടുകൾ:4ലക്ഷം\nപിഴവുപറ്റുന്ന തോത് : 1.6 കോടി ഡബ്ബകൾ വിതരണം ചെയ്യുമ്പോൾ ഒന്നിൽ മാത്രം. അതായത് 99.999999 ശതമാ‍നം കൃത്യത.\nഇടപാടിനായി എടുക്കുന്ന സമയം : ശരാശരി മൂന്നു മണിക്കൂർ.\nവിപണനമേഖല : 60 മുതൽ 70 കിലോമീറ്റർ വരെ.\nഓഹരി പങ്കാളികൾ: ഡബ്ബാവാലകൾ ഓരോരുത്തരും . തൊഴിലിനിടയിൽ “മുതലാളി” എന്നൊരു പേടി സ്വപ്നം ഇല്ല.\nലാഭവിഹിതം: തുല്യമായി ഡബ്ബാവാലകൾ‍ക്കിടയിൽ വീതിക്കുന്നു.\nവരുമാനം : പ്രതിമാസം നാലായിരം മുതൽ അയ്യായിരം വരെ. കൂടാതെ ദീപാവലിക്ക് ഒരു മാസത്തെ ശംമ്പളം ബോണസ്.\nഉപയോഗിക്കുന്ന സാങ്കേതികത: ഒന്നുമില്ല.\nപിഴ : ഗാന്ധിത്തൊപ്പി ധരിക്കാത്തവർക്കും ഉപഭോക്താക്കളോട് മോശമായി പെരുമറുന്നവർക്കും പിഴ ചുമത്തപ്പെടും. പക്ഷേ അങ്ങനെ അധികം ആർക്കും പിഴ കൊടുക്കേണ്ടിവന്നിട്ടില്ല.\nമൂലധനം : കഠിനാധ്വാനം, സത്യസന്ധത, കൃത്യനിഷ്ഠ എന്നിവയല്ലാതെ തുടക്കത്തിലെ ചില ചെറിയ ചെലവുകൾ മാത്രം (തടിയിലെ റാക്ക്, ഗാന്ധി തൊപ്പി, യൂണി ഫോം, പറ്റിയാൽ ഒരു സൈക്കിൾ എന്നിവ).\n20 ഡബ്ബാവാലകൾക്ക് ഒരു ഡബ്ബാവാല അധികം.\nഡബ്ബാവാലകൾ വാതിൽക്കൽ മുട്ടുമ്പോൾ ഡബ്ബ തയ്യാറായിരിക്കണം. അല്ലെങ്കിൽ ഒരാളുടെ ഡബ്ബ കാരണം ഒരുപാടു വയറുകൾ വിശന്നിരിക്കേണ്ടിവരും. അതു ഡബ്ബാവാലകൾ പ്രോത്സാഹിപ്പിക്കാറില്ല. ഓരോ മോശം ഉപഭോക്താവും ലാഭവിഹിതം കുറയ്ക്കും എന്ന് മാത്രമല്ല, കയ്യിലുള്ള നല്ല ഉപഭോക്താക്കളെ നഷ്ടപ്പെടുത്തുകയും ചെയ്യും എന്ന മാനേജ്മെന്റ് പാഠം ഇവർ പ്രായോഗികമാക്കുന്നു.\n5000 ഡബ്ബാവാലകൾ ചേർന്ന്2ലക്ഷം ഉപഭോക്താക്കളുടെ വിലാസം ഹൃദയത്തിൽ സൂക്ഷിച്ചിരിക്കുന്നു.\nഡബ്ബാവാലകൾ ഇന്നേവരെ സമരം ചെയ്തിട്ടില്ല.\nമുംബൈയിൽ പ്രളയമുണ്ടായി നഗരം മുഴുവൻ വെള്ളത്തിൽ മുങ്ങിക്കിടന്ന സമയത്തുപോലും ഡബ്ബാവാലകൾ ദൈനംദിന പ്രവർത്തനങ്ങൾക്ക് മുടക്കം വരുത്തിയിട്ടില്ല.\nഡബ്ബാവാലകളുടെ ഔദ്യോഗിക വെബ് വിലാസം\nപ്രദീപ് ഥാക്കെർ (Thakker, Pradip), Mumbai's amazing Dabbawalas, rediff.com, 11 നവംബർ 2005\nശേഖർ ഗുപ്ത (Shekhar Gupta), Our computer is our head and our Gandhi cap is the cover to protect it from the sun or rain, ഇന്ത്യൻ എക്സ്പ്രസ്സ്, Walk the Talk, NDTV 24x7.\nജെറമി ഹാർട്ട് Hart, Jeremy (2006-03-19). "The Mumbai working lunch". The Independent Online. ദി ഇൻഡിപ്പെൻഡന്റ് ഗ്രൂപ്പ് , ലണ്ടൻ. ശേഖരിച്ചത് 2007-03-20.\n"Indian lunchbox carriers to attend the Royal nuptials". ഈവനിങ്ങ് സ്റ്റാൻഡേർഡ്, (ലണ്ടൻ). Associated Newspapers Ltd. 2005-04-05. ശേഖരിച്ചത് 2007-03-20.\n↑ "What you can learn fromadabbawalla" (ഭാഷ: ഇംഗ്ലീഷ്). റീഡിഫ്. 2006 ജനുവരി 25. ശേഖരിച്ചത് 2008-03-03. Check date values in: |date= (help)\n↑ "Mumbai's amazing dabbawalas" (ഭാഷ: ഇംഗ്ലീഷ്). Six Sigma. 2005 നവംബര് 11. ശേഖരിച്ചത് 2008-03-03. Check date values in: |date= (help)\n ചർച്ച് ഗേറ്റിനടുത്തുവച്ച് അവരുടെ അരമണിക്കൂർ ഉച്ചഭക്ഷണസമയത്തിലെ 20 മിനിട്ട് ആണ് ഡബ്ബാവാലകൾ ചാൾസിനെ കാ‍ണാനായി ചിലവിട്ടത്. ഈ ഒരു കാരണം കൊണ്ട് ഡബകൾ വഴിയാധാരാമാകുന്ന, കസ്റ്റമേർസ് വിശന്നിരിക്കുന്ന അവസ്ഥ അവർക്ക് ഊഹിക്കാൻ പോലും ആകില്ല.\n"https://ml.wikipedia.org/w/index.php?title=ഡബ്ബാവാല&oldid=3088738" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 16:21, 21 ഫെബ്രുവരി 2019.


AMERICA 2020| തെരഞ്ഞെടുപ്പ് അടുത്തപ്പോള് പാളയത്തില് പട – Media Mangalam\nഅമേരിക്കന് സെനറ്റിലെ റിപ്പബ്ലിക്കന് പാര്‍ട്ടി നേതാവായ മിച് മക്കോനല് നിരവധി മാസങ്ങളായി വൈറ്റ് ഹൗസ് സന്ദര്‍ശിച്ചിട്ട്. അതിനു കഴിഞ്ഞ ദിവസം അദ്ദേഹം നല്‍കിയ വിശദീകരണം ഇതാണ്: ‘വൈറ്റ് ഹൗസിലെ കൊറോണവൈറസ് പ്രതിരോധ നടപടികള് പര്യാപ്തമാണെന്നു തോന്നുന്നില്ല.’ യു എസ് കോണ്‍ഗ്രസില് റിപ്പബ്ലിക്കന് പാര്‍ട്ടിയുടെ ഏറ്റവും മുതിര്‍ന്ന നേതാവാണ് അദ്ദേഹം. അത്തരമൊരു അഭിപ്രായം അദ്ദേഹം പറയുമ്പോഴും ‘കൊറോണ പുല്ലാണ്’ എന്ന അഭിപ്രായം ആഞ്ഞടിച്ചാണ് പ്രസിഡന്റ് ഡൊണാള്‍ഡ് ട്രംപ് തെരഞ്ഞെടുപ്പു റാലികളില് മുഖാവരണം പോലുമില്ലാതെ അരങ്ങു തകര്‍ക്കുന്നത്.\nനവംബര് മൂന്നിന് ദിവസങ്ങള് മാത്രം ബാക്കി നില്‍ക്കെ, റിപ്പബ്ലിക്കന് പാര്‍ട്ടിയിലെ നിരവധി നേതാക്കള് പ്രസിഡന്റില് നിന്ന് പരസ്യമായി അകലുകയാണ്. പ്രസിഡന്റ് മുന്നോട്ടു വച്ച കൊറോണ ദുരിതാശ്വാസ ബില് തന്നെ കെന്റക്കിയില് നിന്നുള്ള സെനറ്ററായ മക്കോനല് തള്ളിക്കളഞ്ഞു. ഇത്ര പരസ്യമായി കോണ്‍ഗ്രസ് നേതാക്കള് എതിര്‍ത്തു നില്‍ക്കുന്ന ഒരു സാഹചര്യം ഒരു പ്രസിഡന്റിനു തെരഞ്ഞെടുപ്പു കാലത്ത് ഉണ്ടാവുന്നത് ഒരു പക്ഷെ ഇത് ആദ്യമാവാം. മസാച്യുസെറ്‌സിലെ റിപ്പബ്ലിക്കന് ഗവര്‍ണര് ചാര്‍ലി ബേക്കര് തുറന്നു പറഞ്ഞു, പ്രസിഡന്റിനു വോട്ട് ചെയ്യില്ല എന്ന്. കോവിഡ് കൈകാര്യം ചെയ്ത രീതിയെ ബേക്കര് നേരത്തെ അപലപിച്ചിരുന്നു.\nന്യു ജേഴ്സി ഗവര്‍ണര് ക്രിസ് ക്രിസ്റ്റി ആണ് പ്രസിഡന്റിനെ തുറന്നു എതിര്‍ക്കുന്ന മറ്റൊരു റിപ്പബ്ലിക്കന് അതികായന്. വൈറ്റ് ഹൗസില് ട്രംപിന്റെ ആദ്യ സംവാദത്തിനുള്ള ഒരുക്കത്തില് സഹായിക്കാന് പോയിരുന്നു അദ്ദേഹം. പിന്നെ സുപ്രീം കോടതി ജസ്റ്റിസായി ആമി കോണി ബാരറ്റിനെ ട്രംപ് പ്രഖ്യാപിച്ച വൈറ്റ് ഹൗസ് ചടങ്ങിനും പോയി. രണ്ടു തവണയും മാസ്‌ക്ക് ധരിച്ചില്ല എന്ന് ക്രിസ്റ്റി ഇപ്പോള് പറയുന്നത് ഖേദപൂര്‍വം ആണ്. കാരണം അദ്ദേഹത്തിനു കോവിഡ് ബാധിച്ചു. ഏഴു ദിവസം ഐ സി യുവില് കിടക്കേണ്ടി വന്നു താനും. നെബ്രാസ്‌ക സംസ്ഥാനത്തെ യുവ സെനറ്റര് ബെന് സാസെ 17,000 വോട്ടര്‍മാരോട് ട്രംപിനെപ്പറ്റി ഫോണില് പറഞ്ഞതായി ഇപ്പോള് പുറത്തു വന്നിട്ടുള്ളതു എഴുതാന് പറ്റാത്ത അശ്ലീലമാണ്. എഴുതാവുന്ന ഭാഗങ്ങള് ഇവയാണ്: ‘മൂക്കു മുട്ടെ മദ്യപിച്ച നാവികരെ പോലെയാണ് അയാള് സ്ത്രീകളോട് പെരുമാറുന്നത്. അയാളുടെ കുടുംബം പ്രസിഡന്റ് പദവി കച്ചവടത്തിന് ഉപയോഗിച്ചു. വെള്ളക്കാരായ തീവ്രവാദികളുമായി ആണ് അയാള്‍ക്കു സൗഹൃദം.’ ആമി ബാരറ്റിനു വോട്ട് ചെയ്യില്ല എന്ന് മെയ്നിലെ സെനറ്റര് സൂസന് കോളിന്‍സ് പ്രഖ്യാപിച്ചു കഴിഞ്ഞു. പരാജയം നേരിടുന്ന സെനറ്ററാണ് കോളിന്‍സ്. ബെന് സാസേയെയും കോളിന്‍സിനെയും അടച്ചാക്ഷേപിച്ചായിരുന്നു ട്രംപിന്റെ പ്രതികരണം. ഒത്തു തീര്‍പ്പിന്റെ മാര്‍ഗം പ്രസിഡന്റിനു ഒരിക്കലും അഭികാമ്യമായി തോന്നിയിട്ടില്ല എന്ന് പാര്‍ട്ടി തന്നെ വിമര്‍ശിക്കുന്നു.\nദേശീയ അഭിപ്രായ സര്‍വേകളില് ഡെമോക്രാറ്റ് ജോ ബൈഡന് വമ്പിച്ച മുന്‍തൂക്കം നിലനിര്‍ത്തുമ്പോഴാണ് ട്രംപിനെതിരെ സ്വന്തം പാര്‍ട്ടി തിരിഞ്ഞത്. ശരാശരി ഒന്‍പതു പോയിന്റ് ലീഡ് ബൈഡനു ഉണ്ടെന്നാണ് ഞായറാഴ്ച്ച പുറത്തു വന്ന സര്‍വേകളില് കാണുന്നത്. തെരഞ്ഞെടുപ്പിന്റെ ഈ ഘട്ടത്തില് ഇതു വളരെ നിര്‍ണായകമാണ്. തുടര്‍ച്ചയായി അഞ്ചു പോയിന്റ് ലീഡ് നേടുന്ന സ്ഥാനാര്‍ഥികള് പോലും വിജയിച്ചിട്ടുണ്ട് എന്നാണ് ചരിത്രം. തോല്‍ക്കുമെന്ന ആശങ്ക ട്രംപ് ഉയര്‍ത്തുന്നുണ്ട്. ആദ്യമായാണ് ഈയാഴ്ച്ച അദ്ദേഹം പറഞ്ഞത് ‘തോറ്റാല് ഞാന് നാട് വിടും’ എന്ന്. ഉള്ളില് നിറയുന്ന ഭീതിയാണ് മറ നീക്കിയതെന്നു മാധ്യമങ്ങള് വിലയിരുത്തുന്നു. സെനറ്റിലേക്കുള്ള 35 സീറ്റുകളില് നടക്കുന്ന മത്സരം ആണ് റിപ്പബ്ലിക്കന് പാര്‍ട്ടിക്ക് ഇപ്പോള് വലിയ ആശങ്ക ഉയര്‍ത്തുന്നത്. ജനാഭിപ്രായം അത്രയേറെ ട്രംപിനെതിരെ തിരിഞ്ഞു എന്ന തോന്നലാണ് അതിനു കാരണം. 100 സീറ്റുള്ള സെനറ്റില് 47 ആണ് ഇപ്പോള് ഡെമോക്രാറ്റുകള്‍ക്കുള്ളത്. റിപ്പബ്ലിക്കന് പാര്‍ട്ടിക്ക് 53. നാലു സീറ്റ് മറിഞ്ഞാല് റിപ്പബ്ലിക്കന് ഭൂരിപക്ഷം നഷ്ടമാവും. ബൈഡന് ജയിക്കയും കോണ്‍ഗ്രസിന്റെ രണ്ടു സഭകളും ഡെമോക്രാറ്റിക്ക് നിയന്ത്രണത്തിലാവുകയും ചെയ്താല് ഭരണത്തിന്റെ ഒരു മേഖലയിലും റിപ്പബ്ലിക്കന് പാര്‍ട്ടിക്കു കാലു കുത്താന് കഴിയാത്ത നിലയാവും. പിന്നെ രണ്ടു വര്‍ഷം കഴിഞ്ഞു വീണ്ടും നടക്കുന്ന ഹൗസ് തെരഞ്ഞെടുപ്പിലും സെനറ്റിലെ ഒഴിവുകളിലും പ്രതീക്ഷ വയ്ക്കാം എന്ന് മാത്രം. ഒട്ടേറെ നിക്ഷിപ്ത താല്‍പര്യങ്ങളുടെ കാവല്‍ക്കാരാണ് രണ്ടു പാര്‍ട്ടികളും. റിപ്പബ്ലിക്കന് പാര്‍ട്ടിക്ക് അതൊക്കെ മാറ്റി വയ്ക്കുക എന്നത് ഭീകര നഷ്ടമാവും. അതു കൊണ്ടാണ് ഇപ്പോഴത്തെ ഭീതി. കോണ്‍ഗ്രസ് കൂടി കൈവിടേണ്ടി വരുന്നത് ജനരോഷം വിളിച്ചു വരുത്തിയ പ്രസിഡന്റ് മൂലമാണെന്ന് അവര് കരുതുന്നു. ഡെമോക്രാറ്റുകള് സെനറ്റും പിടിക്കും എന്നാണ് സര്‍വേകളിലും കാണുന്ന സൂചന.\nഅത്തരം സൂചന തന്നെയാണ് ധനശേഖരണത്തിലും കാണുന്നത്. റിപ്പബ്ലിക്കന് പ്രസിഡന്റായിരിക്കെ ഡെമോക്രാറ്റിക്ക് പാര്‍ട്ടി പ്രചാരണ ആവശ്യങ്ങള്‍ക്ക് അവരെക്കാള് വളരെയേറെ പണം സമാഹരിക്കുന്നത് ഭരണ കക്ഷിക്കു നല്ല സൂചനയല്ല. ഏറ്റവും കടുത്ത മത്സരം നടക്കുന്ന എട്ടു സെനറ്റ് സീറ്റുകളില് ഡെമോക്രാറ്റിക്ക് പാര്‍ട്ടി 26 കോടി ഡോളര് സമാഹരിച്ചപ്പോള് റിപ്പബ്ലിക്കന് പാര്‍ട്ടിക്കു കിട്ടിയത് വെറും ഒന്‍പതു കോടി. പണം കൊടുക്കുന്നവര് വിജയസാധ്യത കണ്ടിട്ടേ കൊടുക്കൂ. കാരണം പ്രത്യുപകാരം അതിലൊരു വ്യവസ്ഥയാണ്. തോല്‍ക്കാന് പോകുന്നവനു കാശു കൊടുത്താല് അതു പോയി എന്ന് അവര്‍ക്കറിയാം. പണം നല്‍കുന്നവര് കൈയ്യൊഴിയുന്നത് ട്രംപിനെതിരായ ജനരോഷം കണ്ടിട്ടാണെന്നു റിപ്പബ്ലിക്കന് നേതാക്കള് വിലയിരുത്തുന്നു. രണ്ടു കോടി വോട്ടുകള് പെട്ടിയില് വീണു കഴിഞ്ഞു, 45 സംസ്ഥാനങ്ങളിലായി. നേരത്തെ വോട്ട് ചെയ്യാന് ഇപ്പോള് 50 സംസ്ഥാനങ്ങളിലും സൗകര്യമുണ്ട്. ഇമെയില് ബാലറ്റുകളില് തട്ടിപ്പു നടക്കും എന്ന് ആരോപിച്ചിരുന്ന ട്രംപിന്റെ അഭിഭാഷകര് പലേടത്തും അതു തടയാന് ശ്രമം നടത്തിയതു കൊണ്ട് ജനങ്ങള് പോളിംഗ് ബൂത്തുകളിലേക്കു തന്നെ നീങ്ങി. ഇക്കഴിഞ്ഞ ദിവസങ്ങളില് വളരെ നീണ്ട ക്യൂവില് നിന്നാണ് പലരും വോട്ട് ചെയ്തത്. ശരാശരി അര മണിക്കൂര് വരെ നിന്നവരുണ്ട്. വോട്ടര്‍മാരുടെ ആവേശത്തിലേക്കാണ് അതു വിരല് ചൂണ്ടുന്നത്. കൂടുതലും വോട്ട് ചെയ്തവര് ഡെമോക്രാറ്റിക്ക് പാര്‍ട്ടിയില് റജിസ്റ്റര് ചെയ്തവരാണെന്നു മാധ്യമങ്ങള് പറയുന്നു. താല്‍പര്യമില്ലാതെ മാറി നില്‍ക്കുന്നതിനു പകരം ആവേശത്തോടെ ജനം വോട്ട് ചെയ്യുമ്പോള് അതിന്റെ സൂചനകള് എന്താവാം? ദുഷിച്ച ഭരണത്തിനെതിരെയുള്ള വോട്ട് എന്ന് ഡെമോക്രാറ്റുകള് പറയുമ്പോള്, ട്രംപ് പറയുന്നത് ജനത്തിനു തന്നോടുള്ള വര്‍ധിച്ച സ്നേഹമാണ് വ്യക്തമാകുന്നത് എന്നാണ്.\nട്രംപിന് ഇനിയും അവസരങ്ങള് ഉണ്ടെന്നു അദ്ദേഹത്തിന്റെ അനുയായികള് പറയുന്നു. ഒക്ടോബര് 22 നു നടക്കുന്ന സംവാദമാണ് അതിലൊന്ന്. ബൈഡനുമായുള്ള ഒരു സംവാദത്തില് ചീത്തവിളിയും ആരോപണങ്ങളുമായി തരം താഴ്ന്ന പ്രസിഡന്റിനെ ബൈഡന് ‘കോമാളി’ എന്നു വരെ വിളിച്ചു. എങ്കിലും ബൈഡന് ജയിച്ചു എന്നായിരുന്നു ജനവിധി. രണ്ടാം സംവാദം നടന്നില്ല. ട്രംപിനു കോവിഡ് ബാധിച്ചതു കൊണ്ട് നേരിട്ടു സംവാദത്തിനില്ല എന്ന് ബൈഡന് പറഞ്ഞപ്പോള്, ഓണ്‍ലൈന് സംവാദം സാധ്യമല്ല എന്നു പറഞ്ഞു ട്രംപ് അതു തള്ളി. അതിനു പകരം നടന്ന ടൗണ് ഹാള് സംവാദത്തില് മോഡറേറ്റര് സാവന്ന ഗുത്രി ഉന്നയിച്ച ചോദ്യങ്ങള്‍ക്കു ന്യായമായി പ്രതികരിക്കാതെ ക്ഷുഭിതനാവുകയായിരുന്നു ട്രംപ്. ബൈഡന് ആവട്ടെ നിര്‍ണായകമായ ചില വിഷയങ്ങളില് വ്യക്തമായ ഉത്തരം നല്‍കാതെ ഉരുണ്ടു കളിച്ചു. സുപ്രീം കോടതിയില് കൂടുതല് ജസ്റ്റിസുമാരെ നിയമിക്കുമോ എന്നതായിരുന്നു അതിലൊരു ചോദ്യം. എങ്കിലും ബൈഡനു തന്നെയാണ് ജനം കൂടുതല് മാര്‍ക്കിട്ടത്. ഒരു കോടി 40 ലക്ഷം പേര് രണ്ടു ചാനലുകളില് ബൈഡന്റെ നിലപാടുകള് കേട്ടും കണ്ടും അറിഞ്ഞപ്പോള് ട്രംപിന്റെ കാഴ്ചക്കാര് മൂന്നു ചാനലുകളിലായി ഒരു കോടി 35 ലക്ഷം ആയിരുന്നു. അടുത്ത സംവാദത്തില് പ്രധാന ചര്‍ച്ചാ വിഷയം കോവിഡ് ആണെന്ന് ഡിബേറ്റ് കമ്മീഷന് പ്രഖ്യാപിച്ചിട്ടുണ്ട്. ട്രംപിനു ദൗര്‍ബല്യമാവുന്ന വിഷയം. മറ്റു വിഷയങ്ങള് ഇവയാണ്: അമേരിക്കന് കുടുംബങ്ങള്, വംശീയത, കാലാവസ്ഥാ മാറ്റം, ദേശീയ സുരക്ഷ, നേതൃത്വം. ടെനസിയിലാണ് സംവാദം നടക്കുക. ഇപ്പോഴും നുണകള് തന്നെ അടിച്ചു വിട്ട് തന്റെ നിലപാടുകള് ന്യായീകരിക്കാനാണ് ട്രംപിന്റെ ശ്രമം എന്നതാണ് അദ്ദേഹത്തിനു കരകയറാന് വഴി കാണുന്നില്ല എന്നു വാദിക്കുന്നവര് ചൂണ്ടിക്കാട്ടുന്ന കാരണം. കഴിഞ്ഞ വ്യാഴാഴ്ച്ച ട്രംപ് പറഞ്ഞു, മാസ്‌ക്ക് ധരിക്കുന്നവരില് 85% പേര്‍ക്കും കോവിഡ് വന്നതായി സെന്റര് ഫോര് ഡിസീസ് കണ്‍ട്രോള് ആന്‍ഡ് പ്രിവെന്‍ഷന് (സി ഡി സി) കണ്ടെത്തിയിട്ടുണ്ടെന്ന്. മൂന്നിടത്തു അദ്ദേഹം അത് ആവര്‍ത്തിച്ച് പറഞ്ഞു. ആദ്യം ഫോക്‌സ് ന്യുസില്. പിന്നെ നോര്‍ത്ത് കാരോലിനയില് ഒരു റാലിയില്. മൂന്നാമത് തന്റെ ടൗണ് ഹാള് പരിപാടിയിലും.\nസി ഡി സിയുടെ ഒരു പഠനത്തിലും അങ്ങിനെ കണ്ടെത്തിയിട്ടില്ല എന്ന് മാധ്യമങ്ങള് ചൂണ്ടിക്കാട്ടുന്നു. കോടിക്കണക്കിനു അമേരിക്കന് പൗരന്‍മാര് മാസ്‌ക്ക് ധരിക്കുന്നുണ്ട്. രോഗലക്ഷണങ്ങള് കണ്ട 154 പേരെ സി ഡി സി പരിശോധിച്ചിരുന്നു. ലക്ഷണങ്ങള് കണ്ടെങ്കിലും പരിശോധനയില് നെഗറ്റീവ് ആയ 160 പേരെയും. ഇതൊന്നും മാസ്‌ക്കുമായി ബന്ധമുള്ള കാര്യങ്ങളല്ല. പ്രസിഡന്റ് ഒരു മഹാ നുണയനാണെന് അദ്ദേഹത്തിന്റെ കീഴില് വൈറ്റ് ഹൗസ് ചീഫ് ഒഫ് സ്റ്റാഫ് ആയിരുന്ന ജനറല് ജോണ് കെല്ലി ഇപ്പോള് തുറന്നു പറയുന്നു. ‘ഞാന് കണ്ട ഏറ്റവും മനോ വൈകല്യമുള്ള വ്യക്തിയാണ് ട്രംപ്,’ കെല്ലി പറഞ്ഞു. ‘അദ്ദേഹത്തിന്റെ കള്ളത്തരങ്ങളുടെ ആഴം എന്നെ അമ്പരപ്പിച്ചിട്ടുണ്ട്.’ അമേരിക്കന് ജനതയെ ഒന്നിച്ചു നിര്‍ത്താന് താല്‍പര്യമില്ലാത്ത ആദ്യത്തെ പ്രസിഡന്റാണ് ട്രംപ് എന്നും അദ്ദേഹം ചൂണ്ടിക്കാട്ടി. ജോര്‍ജ് ഫ്‌ലോയ്ഡ് എന്ന കറുത്ത വര്‍ഗക്കാരനെ പോലീസ് ശ്വാസം മുട്ടിച്ചു കൊന്നപ്പോള് ട്രംപ് എടുത്ത സമീപനത്തില് അത് വ്യക്തമായിരുന്നു. നീതി കിട്ടാതെ രോഷാകുലരായി കറുത്ത വര്‍ഗക്കാര് തെരുവില് ഇറങ്ങിയതിനെ അപലപിക്കയാണ് ട്രംപ് ചെയ്തത്. ബൈഡന് അവരുടെ നേതാവാണ് എന്നും അദ്ദേഹം ആരോപിച്ചു. എന്നാല് തെരുവിലെ അക്രമത്തെ ബൈഡന് അപലപിച്ചിരുന്നു. റാന് മൂളികളെ മാത്രം ആശ്രയിച്ചുള്ള പോക്കു ശരിയല്ലെന്നു താന് ട്രംപിനെ താക്കീതു ചെയ്തിരുന്നു എന്നും കെല്ലി പറഞ്ഞു. കെല്ലിയെ പിരിച്ചു വിട്ടത് അയാളെ ആ പണിക്കു കൊള്ളാത്തതു കൊണ്ടാണ് എന്നായിരുന്നു ട്രംപ് പറഞ്ഞത്.\nവൈസ് പ്രസിഡന്റ് മൈക്ക് പെന്‍സിന്റെ ഉയര്‍ന്ന ഉപദേഷ്ടാവായിരുന്ന ഒലിവിയ ട്രോയ് പറഞ്ഞത് കൊറോണവൈറസ് എത്ര ഗൗരവമുള്ള കാര്യമാണെന്നു ഫെബ്രുവരിയില് ട്രംപിന് അറിയാമായിരുന്നു എന്നാണ്. ‘അദ്ദേഹത്തിന് അതേപ്പറ്റി കേള്‍ക്കാന് താല്‍പര്യം ഉണ്ടായിരുന്നില്ല. കാരണം തെരഞ്ഞെടുപ്പായിരുന്നു അദ്ദേഹത്തിന്റെ പ്രധാന ചിന്താവിഷയം.’ അതിനിടെ ബരാക്ക് ഒബാമ തന്റെ വൈസ് പ്രസിഡന്റ് ആയിരുന്ന ബൈഡനു വേണ്ടി അടുത്ത ആഴ്ച പ്രചാരണത്തിന് ഇറങ്ങും എന്ന് ഡെമോക്രറ്റ്‌സ് പ്രഖ്യാപിച്ചു. പെന്‍സില്‍വേനിയയില് നിന്നാണ് തുടക്കം. ഉജ്വല വാഗ്മിയായ ഒബാമ പാര്‍ട്ടി അനുഭാവികളെ വന് തോതില് ആകര്‍ഷിക്കുന്ന നേതാവാണ് ഇപ്പോഴും.\nനയന്‍താര കുഞ്ചാക്കോ ബോബന് ചിതം 'നിഴല്' ചിത്രീകരണം ആരംഭിച്ചു


കൗമാരമേളക്ക് തിരിതെളിഞ്ഞു; ഇനി കലയുടെ ഏഴു പകലിരവുകൾ | Madhyamam\ndate_range 19 Jan 2016 7:53 PM GMT\nകൗമാരമേളക്ക് തിരിതെളിഞ്ഞു; ഇനി കലയുടെ ഏഴു പകലിരവുകൾ\nതിരുവനന്തപുരം: 56ാമത് സംസ്ഥാന സ്കൂൾ കലോത്സവത്തിന് തിരുവനന്തപുരത്ത് തിരിതെളിഞ്ഞു. പ്രധാനവേദിയായ പുത്തരിക്കണ്ടം മൈതാനത്ത് മുഖ്യമന്ത്രി ഉമ്മൻചാണ്ടി മേളയുടെ ഉദ്ഘാടനം നിർവഹിച്ചു. ചലച്ചിത്ര സംവിധായകൻ ജയരാജ് മുഖ്യാതിഥിയായി. സ്പീക്കർ എൻ. ശക്തൻ, മന്ത്രിമാരായ പി.കെ അബ്ദുറബ്ബ്, ഡോ. എം.കെ മുനീർ, വി.എസ് ശിവകുമാർ, അനൂപ് ജേക്കബ്, വി. ശിവൻകുട്ടി എം.എൽ.എ എന്നിവരും ചടങ്ങിൽ സംബന്ധിച്ചു.\nഉദ്ഘാടന ചടങ്ങുകൾക്ക് മുമ്പുള്ള ഘോഷയാത്ര ഉച്ചക്കുശേഷം 3.30നാണ് ആരംഭിച്ചത്. വി.ജെ.ടി ഹാളിന് മുന്നിൽ നിന്നാണ് യാത്ര തുടങ്ങിയത്. ഡി.ജി.പി ടി.പി സെൻകുമാർ ഘോഷയാത്ര ഫ്ലാഗ് ഓഫ് ചെയ്തു. 50 സ്കൂളുകളിൽ നിന്ന് ആറായിരത്തോളം കുട്ടികൾ ഘോഷയാത്രയിൽ പങ്കെടുത്തു. ഉദ്ഘാടന വേദിയിൽ 56 സംഗീതാധ്യാപകർ അവതരിപ്പിച്ച സ്വാഗത ഗാനത്തോടെയാണ് ഉദ്ഘാടന ചടങ്ങുകൾക്ക് തുടക്കമായത്.\n232 ഇനങ്ങളിൽ 19 വേദികളിലായാണ് കുട്ടികൾ മാറ്റുരക്കുന്നത്. ഹൈസ്കൂൾ പെൺകുട്ടികളുടെ മോഹിനിയാട്ടമാണ് ആദ്യദിനത്തിലെ ആദ്യ മത്സരയിനം. ഒന്നാം വേദിയിലാണ് മത്സരം. വിധികർത്താക്കൾക്കെതിരെ ആക്ഷേപമുയർന്ന സാഹചര്യത്തിൽ കർശന നിരീക്ഷണത്തിലാണ് കലോത്സവം നടക്കുന്നത്. മൂന്നു വർഷം വിധികർത്താക്കളായവരെ ഒഴിവാക്കിയാണ് ഇത്തവണ പാനൽ തയാറാക്കിയത്. വിജിലൻസിൻെറ നേതൃത്വത്തിലാണ് വിധികർത്താക്കളെ നിരീക്ഷിക്കുന്നത്.


ജമ്മു കശ്മീര് വിഷയം ഇന്ത്യയും പാകിസ്താനും തമ്മിലുള്ള തര്‍ക്കം മാത്രമാണെന്നും പ്രത്യേക പദവി റദ്ദാക്കിയത് ഇന്ത്യയുടെ ആഭ്യന്തര വിഷയം മാത്രമാണെന്നുമാണ് മിക്ക രാജ്യങ്ങളും സ്വീകരിച്ച നിലപാട്.\nയു എന് രക്ഷാസമിതി സ്ഥിരാംഗമായ ചൈനയുടെ ആവശ്യപ്രകാരം കശ്മീരിലെ സ്ഥിതിഗതികള് യു എന് രക്ഷാസമിതി ഇന്ന് ചര്‍ച്ച ചെയ്യുമെന്ന് റിപ്പോര്‍ട്ടുകള്. രക്ഷാസമിതിയുടെ ഇത്തവണത്തെ അധ്യക്ഷയായ പോളണ്ടാണ് ഇക്കാര്യം വ്യക്തമാക്കിയത്. കശ്മീര് വിഷയത്തില് അടച്ചിട്ട മുറിയില് ചര്‍ച്ച നടക്കുമെന്ന് പോളണ്ടിന്റെ പ്രതിനിധി ജനാന റോണക്കയെ ഉദ്ധരിച്ച് റിപ്പോര്‍ട്ടുകള് വന്നു.കശ്മീരിന് നല്‍കിയിരുന്ന പ്രത്യേക പദവി ഇന്ത്യ എടുത്തുകളഞ്ഞത് അടക്കമുള്ള വിഷയങ്ങളില് രക്ഷാസമിതിയില് തുറന്ന ചര്‍ച്ച നടത്തണമെന്നതായിരുന്നു പാകിസ്താന്റെ ആവശ്യം. ഇക്കാര്യം ആവശ്യപ്പെട്ട് രക്ഷാസമിതിക്കും രക്ഷാസമിതി അംഗങ്ങള്‍ക്കും പാകിസ്താന് കത്ത് അയച്ചിരുന്നു. എന്നാല് ചൈന ഒഴികെയുള്ള നാല് സ്ഥിരാംഗങ്ങളും ഇന്ത്യയുടെ തീരുമാനത്തിനൊപ്പമാണ് നിന്നത്. ജമ്മു കശ്മീര് വിഷയം ഇന്ത്യയും പാകിസ്താനും തമ്മിലുള്ള തര്‍ക്കം മാത്രമാണെന്നും പ്രത്യേക പദവി റദ്ദാക്കിയത് ഇന്ത്യയുടെ ആഭ്യന്തര വിഷയം മാത്രമാണെന്നുമാണ് മിക്ക രാജ്യങ്ങളും സ്വീകരിച്ച നിലപാട്.\nകശ്മീര് വിഷയത്തെ അന്താരാഷ്ട്ര വത്കരിക്കുക എന്ന ഉദ്ദേശത്തോടെ രക്ഷാസമിതിയില് തുറന്ന ചര്‍ച്ച വേണമെന്നാണ് പാകിസ്താന് ആവശ്യപ്പെട്ടിരുന്നത്. ഇക്കാര്യത്തില് ചൈനയ്ക്ക് മേല് പാകിസ്താന് സമ്മര്‍ദ്ദം ചെലുത്തിയിരുന്നു. എന്നാല് ചൈനയും അടച്ചിട്ട മുറിയിലെ ചര്‍ച്ച മാത്രമാണ് ആവശ്യപ്പെട്ടത്. തുറന്ന ചര്‍ച്ചയ്ക്ക് മറ്റ് അംഗങ്ങള് വിസമ്മതിച്ചതിനെ തുടര്‍ന്നാണ് ചൈനയും നിലപാട് മാറ്റിയത്.\nബുധനാഴ്ച രക്ഷാസമിതി യോഗം ചേര്‍ന്നിരുന്നു. ഇതിനോടൊപ്പം കശ്മീര് വിഷയത്തിലും ചര്‍ച്ച നടത്തണമെന്നായിരുന്നു ചൈന ആവശ്യപ്പെട്ടിരുന്നത്. എന്നാല് മറ്റ് രാജ്യങ്ങള് ഇതിനോട് യോജിച്ചില്ല. തുടര്‍ന്ന് വ്യാഴാഴ്ച ചര്‍ച്ചവേണമെന്ന് ചൈന ആവശ്യപ്പെട്ടു. ഇതിനെ ഫ്രാന്‍സ് എതിര്‍ത്തു. തുടര്‍ന്നാണ് മറ്റ് ചര്‍ച്ചകള് ഒന്നുമില്ലാത്ത ഇന്നത്തേക്ക് വിഷയം മാറ്റിയത്.


kerala assembly election 2021: കണ്ണൂരിൽ 11ലും ആത്മവിശ്വാസത്തോടെ എൽഡിഎഫ്; യുഡിഎഫിന്‍റെ പ്രതീക്ഷ അഞ്ചിടത്ത് - ldf claims victory in most of the seats in kannur as udf hopes for better position in assembly election 2021 | Samayam Malayalam\nldf claims victory in most of the seats in kannur as udf hopes for better position in assembly election 2021\nകണ്ണൂരിൽ 11ലും ആത്മവിശ്വാസത്തോടെ എൽഡിഎഫ്; യുഡിഎഫിന്‍റെ പ്രതീക്ഷ അഞ്ചിടത്ത്\nLijin K | Samayam Malayalam | Updated: 08 Apr 2021, 12:30:17 PM\n2016ലെ നിയമസഭാ തെരഞ്ഞെടുപ്പിൽ കണ്ണൂർ ജില്ലയിലെ 11 മണ്ഡലങ്ങളിൽ എട്ടിടത്ത് എൽഡിഎഫും മൂന്നിടത്ത് യുഡിഎഫുമായിരുന്നു വിജയിച്ചത്. ഇത്തവണ പതിനൊന്ന് സീറ്റുകളും നേടുമെന്നാണ് എൽഡിഎഫ് പറയുന്നത്. അഞ്ചിടത്ത് ജയിക്കുമെന്ന് കോൺഗ്രസ് നേതാക്കളും അവകാശപ്പെടുന്നു\nവോട്ടെടുപ്പിന് പിന്നാലെ കൊലപാതകം നടന്നതോടെ കണ്ണൂർ രാഷ്ട്രീയം വീണ്ടും ചർച്ചയാവുകയാണ്. ജില്ലാ ഇൻഫർമേഷൻ ഓഫീസ് പുറത്തുവിട്ട പ്രാഥമിക കണക്ക് പ്രകാരം 77.78 ശതമാനം പോളിങ്ങാണ് കണ്ണൂരിൽ രേഖപ്പെടുത്തിയത്. 11 മണ്ഡലങ്ങളിലേക്ക് നടന്ന തെരഞ്ഞെടുപ്പിൽ ഇടത് വലത് മുന്നണികൾ തികഞ്ഞ ആത്മവിശ്വാസത്തിലാണ് ഉള്ളത്. 2016ലെ തെരഞ്ഞെടുപ്പിൽ എട്ടിടത്ത് എൽഡിഎഫും മൂന്നിടത്ത് യുഡിഎഫുമായിരുന്നു വിജയിച്ചത്. ഇത്തവണ കണ്ണൂരിലെ 11 സീറ്റുകളും നേടുമെന്നാണ് സിപിഎം ജില്ലാ സെക്രട്ടറി എംവി ജയരാജൻ പറഞ്ഞത്. ആറിടത്ത് മികച്ച ഭൂരിപക്ഷം ഉറപ്പാണെന്നും മുന്നണി കണക്ക് കൂട്ടുന്നു. അതേസമയം കഴിഞ്ഞതവണത്തെ മൂന്ന് സീറ്റുകൾക്ക് പുറമെ രണ്ട് സീറ്റുകൾ കൂടി പിടിച്ചെടുക്കുമെന്നാണ് യുഡിഎഫിന്‍റെ അവകാശവാദം. സാധ്യതകൾ പരിശോധിക്കാം.\nകണ്ണൂർ മണ്ഡലം ഇത്തവണ ആർക്കൊപ്പം?\nവർഷങ്ങളായി യുഡിഎഫിനൊപ്പം നിന്നിരുന്ന ജില്ലയിലെ മണ്ഡലങ്ങളിലൊന്നാണ് കണ്ണൂർ. കോൺഗ്രസിന് സ്വാധീനമുള്ള ഇവിടെ കഴിഞ്ഞതവണ ഇടതുപക്ഷത്തിനായി അട്ടിമറി ജയം നേടിയത് കോൺഗ്രസ് എസിലെ രാമചന്ദ്രൻ കടന്നപ്പള്ളിയാണ്. പിണറായി മന്ത്രിസഭയിൽ അംഗമായ അദ്ദേഹം തന്നെയാണ് ഇത്തവണയും എൽഡിഎഫിനായി മത്സരിച്ചത്. കോൺഗ്രസിനായി കഴിഞ്ഞ തവണ മത്സരിച്ച് പരാജയപ്പെട്ട സതീശൻ പാച്ചേനിയും മത്സരിച്ചു. പ്രാഥമിക കണക്കനുസരിച്ച് 74.87 ശതമാനം പോളിങ്ങാണ് മണ്ഡലത്തിൽ രേഖപ്പെടുത്തിയത്. കോൺഗ്രസിന്‍റെ ചില ശക്തികേന്ദ്രങ്ങളിൽ പോളിങ് കുറഞ്ഞത് ഇടതുപക്ഷത്തിന് പ്രതീക്ഷയേകുന്നുണ്ട്. മണ്ഡലം എൽഡിഎഫിനൊപ്പം തുടരുമെന്ന് മുന്നണിയും സതീശൻ പാച്ചേനി വിജയിക്കുമെന്ന് യുഡിഎഫും ആത്മവിശ്വാസം പ്രകടിപ്പിക്കുന്നു.\nഅഴീക്കോട് വീണ്ടും ചുവക്കുമെന്ന് ഇടതുപക്ഷം\nശകതമായ പോരാട്ടം നടന്ന അഴിക്കോട് കെവി സുമേഷ് ജയിക്കുമെന്നാണ് ഇടതുക്യാമ്പ് പറയുന്നത്. ബൂത്തുകളിൽ നിന്ന് പ്രവർത്തകർ നൽകിയ കണക്കും ഇതാണ് സൂചിപ്പിക്കുന്നതെന്ന് സിപിഎം കേന്ദ്രങ്ങളെ ഉദ്ധരിച്ച് മാതൃഭൂമിയും റിപ്പോർട്ട് ചെയ്യുന്നു. എന്നാൽ കെഎം ഷാജി ഹാട്രിക് ജയത്തോടെ മണ്ഡലം നിലനിർത്തുമെന്ന പ്രതീക്ഷയിലാണ് യുഡിഎഫ് നേതൃത്വം. പിആർഡി പുറത്ത് വിട്ട പ്രാഥമിക കണക്കനുസരിച്ച് 77.91 ശതമാനം പോളിങ്ങാണ് അഴീക്കോട് രേഖപ്പെടുത്തിയത്. ഇടതുകോട്ടയെന്ന് വിശേഷണമുള്ള മണ്ഡലമാണ് അഴീക്കോട്. പക്ഷേ കഴിഞ്ഞ രണ്ട് തവണയും ആ കോട്ട തകർത്തായിരുന്നു ലീഗ് നേതാവ് കെഎം ഷാജി മണ്ഡലം യുഡിഎഫിനൊപ്പം നിർത്തിയത്. ഇത്തവണ ജില്ലാ പഞ്ചായത്ത് മുൻ പ്രസിഡന്‍റും സിപിഎമ്മിലെ യുവനേതാവുമായ കെവി സുമേഷിലൂടെ മികച്ച പോരാട്ടമാണ് ഇടതുപക്ഷം ഇവിടെ നടത്തിയത്.\nപേരാവൂർ ഇത്തവണ ആർക്കൊപ്പം?\nകോൺഗ്രസ് നേതാവ് സണ്ണി ജോസഫ് തുടർച്ചയായി രണ്ട് തവണ വിജയിച്ച മണ്ഡലമാണ് പേരാവൂർ. ശക്തമായ മത്സരം നടന്ന ഇത്തവണയും മണ്ഡലം തങ്ങൾക്കൊപ്പം നിലനിൽക്കുമെന്നാണ് യുഡിഎഫിന്‍റെ ആത്മവിശ്വാസം. സക്കീര് ഹുസൈന് ശക്തമായ വെല്ലുവിളിയാണുയര്‍ത്തിയെങ്കിലും സണ്ണി ജോസഫിനു തിരിച്ചടിയേൽക്കില്ലെന്നാണ് കോൺഗ്രസ് നേതാക്കൾ പറയുന്നത്. എന്നാൽ യുവനേതാവിലൂടെ മണ്ഡലം ഇടടതുപക്ഷത്തേക്ക് തിരിച്ച് വരികയാണെന്നാണ് ഇടതുകേന്ദ്രങ്ങൾ ആത്മവിശ്വാസം പ്രകടിപ്പിക്കുന്നത്. പ്രാഥമിക കണക്കനുസരിച്ച് 78.04 ശതമാനം പോളിങ്ങാണ് ഇവിടെ രേഖപ്പെടുത്തിയത്.\nഇരിക്കൂറിൽ എന്താകും ജനവിധി ?\nസംസ്ഥാനത്ത് കോൺഗ്രസിന്‍റെ ഉറച്ച സീറ്റുകളിൽ ഒന്നാണ് ഇരിക്കൂർ. കഴിഞ്ഞ എട്ട് തവണയും കെസി ജോസഫിനെ വിജയിപ്പിച്ച മണ്ഡലം. എന്നാൽ കെസി ജോസഫ് മത്സരത്തിൽ നിന്ന് പിന്മാറിയതും, ഇടതുമുന്നണിയ്ക്കായി കേരളാ കോൺഗ്രസ് മത്സരിച്ചതുമാണ് മണ്ഡലത്തിൽ ശക്തമായ പോരാട്ടത്തിന് വഴിയൊരുക്കിയത്. കോൺഗ്രസ് സ്ഥാനാർഥിക്കെതിരെ പ്രതിഷേധം ഉയർന്ന ഇവിടെ പിആർഡിയുടെ കണക്ക് പ്രകാരം 75.59 ശതമാനം പോളിങ് മാത്രമാണ് നടന്നത്. കഴിഞ്ഞതവണ കെസി ജോസഫ് 9,647 വോട്ടുകളുടെ ഭൂരിപക്ഷത്തിൽ വിജയിച്ച മണ്ഡലം ഇത്തവണയും തങ്ങൾക്കൊപ്പം നിൽക്കുമെന്ന കണക്ക് കൂട്ടലിലാണ് യുഡിഎഫ്.\nകൂത്തുപറമ്പിൽ ആത്മവിശ്വാസത്തോടെ ഇടതുപക്ഷം\nമന്ത്രി കെകെ ശൈലജയുടെ സിറ്റിങ്ങ് സീറ്റിൽ ഇത്തവണ എൽജെഡി നേതാവ് കെപി മോഹനനാണ് മത്സരിച്ചത്. കഴിഞ്ഞ തവണ ശൈലജ 12,291 വോട്ടുകളുടെ ഭൂരിപക്ഷം നേടിയ മണ്ഡലം ഇത്തവണ മോഹനനൊപ്പം നിൽക്കുമെന്നാണ് ഇടതു നേതാക്കളുടെ കണക്ക് കൂട്ടൽ. തെരഞ്ഞെടുപ്പിന് പിന്നാലെ രാഷ്ട്രീയ കൊലപാതകം നടന്ന മണ്ഡലമാണ് ഇത്. മുസ്ലിം ലീഗ് സ്ഥാനാര്‍ഥി പൊട്ടങ്കണ്ടി അബ്ദുള്ളയുടെ ജയസാധ്യത തെളിഞ്ഞതോടെയാണ് സിപിഎം അക്രമമഴിച്ചുവിട്ടതെന്നാണ് യുഡിഎഫ് ആരോപിക്കുന്നത്. 78.09 ശതമാനം പോളിങ്ങാണ് ഇവിടെ രേഖപ്പെടുത്തിയത്.\nതലശേരി ഉൾപ്പെടെ6സീറ്റിൽ വലിയ ഭൂരിപക്ഷം ഉറപ്പിച്ച് ഇടതുക്യാമ്പ്\nസിപിഎം കോട്ടകളായ ആറ് മണ്ഡലങ്ങളിൽ അനായസ ജയമാണ് ഇടതുപക്ഷം കണക്ക് കൂട്ടുന്നത്. എൻഡിഎ സ്ഥാനാർഥി ഇല്ലാതിരുന്ന തലശേരിയിൽ ബിജെപി വോട്ടുകൾ നിർണായകമാണെങ്കിലും ഷംസീർ മികച്ച ഭൂരിപക്ഷത്തിന് ജയിക്കുമെന്നാണ് സിപിഎം കേന്ദ്രങ്ങൾ പറയുന്നത്. മണ്ഡലത്തിൽ 73.93 ശതമാനം പോളിങ്ങായിരുന്നു രേഖപ്പെടുത്തിയത്. പയ്യന്നൂർ (78.92 % പോളിങ്) ടിഐ മധുസൂദനന്, കല്യാശ്ശേരി (76.39 % പോളിങ്) എം വിജിന്, തളിപ്പറമ്പ (80.89% പോളിങ്) എംവി ഗോവിന്ദന്, മട്ടന്നൂർ (79.52% പോളിങ്) കെകെ ശൈലജ, ധര്‍മടം (80.20% പോളിങ്) പിണറായി വിജയന് എന്നിവര് വലിയ ഭൂരിപക്ഷത്തില് വിജയിക്കുമെന്നാണ് ഇടതുവൃത്തങ്ങൾ പറയുന്നത്.\nമുകളിൽ നൽകിയിരിക്കുന്ന ഒരോ മണ്ഡലത്തിലെയും പോളിങ് ശതമാനം കണ്ണൂർ ജില്ലാ ഇൻഫർമേഷൻ ഓഫീസ് പുറത്തുവിട്ട പ്രാഥമിക കണക്കാണ്.\nകവി മുരുകൻ കാട്ടാക്കടയ്ക്ക് വധഭീഷണി ആര്‍ട്ടിക്കിള് ഷോ\nകണ്ണൂരിലെ നിയോജക മണ്ഡലങ്ങൾ UDF Kannur udf candidates in kannur LDF Kannur Ldf candidates in kannur kerala assembly election 2021 assembly constituency in kannur\nWeb Title : ldf claims victory in most of the seats in kannur as udf hopes for better position in assembly election 2021


കര്‍ക്കടകപ്പൂക്കള് | Madhyamam\ndate_range 10 Aug 2015 7:41 AM GMT\nപൂജ്യത്തില്‍നിന്ന് ഒന്നിലേക്കും പിന്നീട് പൂജ്യത്തിലേക്കും മടങ്ങുമ്പോള് നാം ഒരു ജീവിതദൂരം പിന്നിടുന്നു. ഈ ദൂരത്തിന്‍െറ മാനങ്ങള് വ്യത്യസ്തമാണ്. കലണ്ടര്‍താളുകള്‍ക്കോ ഘടികാരസൂചികള്‍ക്കോ അളക്കാന് കഴിയാത്ത ദൂരമാണത്. മരണങ്ങളുടെ പെയ്ത്തുകാലം തീരാറായിരിക്കുന്നു. വഴികള് മുഴുവന് കറുത്ത കൊടികള്, ഘനീഭവിച്ച മൗനം. ഈയിടെയായി പുതിയൊരു കാര്യം അവതരിച്ചിട്ടുണ്ട്. പരേതന്‍െറ ഫോട്ടോ പതിപ്പിച്ച ഫ്ളക്സ്ബോര്‍ഡുകളും മറ്റും. കാശില്ലാത്തവര് കറുത്ത ബോര്‍ഡര് ചുറ്റുമിട്ട വലിയ കടലാസ് നോട്ടീസുകള് മതിലുകളില് പതിപ്പിക്കുന്നു. കിടപ്പിലായവര്‍ക്ക് ആധിയാണ്. എങ്ങനെയെങ്കിലും ഈ മാസം കടന്നുകിട്ടണം. മാനത്ത് കോളുണ്ടെങ്കിലും കര്‍ക്കടകത്തില് മഴ പെയ്യുന്നില്ല. ഗര്‍ഭിണികളായ കാര്‍മേഘങ്ങളെ കാണുമ്പോള് മയിലിന്‍െറ ഹൃദയംപോലെ നമ്മുടെ മനസ്സും തുടിക്കും. ഒരു കാറ്റിന്‍െറ തലോടലില് മേഘങ്ങള് അലിയുന്നു. വീണ്ടും വെയിലിന്‍െറ കാഠിന്യം. കാത്തിരിക്കുന്ന ഓണക്കാലത്ത് വറുതി! വേണ്ട, നമുക്ക് പ്രതീക്ഷാപൂര്‍വം കാത്തിരിക്കാം.\nഓര്‍ക്കാപ്പുറത്താണ്, ഡല്‍ഹിയില്‍നിന്ന് വിളികളത്തെിയത്. മറ്റൊരു സംസ്ഥാന തലസ്ഥാനത്ത് ഒരു വലിയ സ്കൂള് പണിയണം. അതിന്‍െറ ആപേക്ഷിക രൂപരേഖ വേണം എന്ന് ഒരാവശ്യം. ഭാഗ്യത്തിന്, അതേ ദിവസംതന്നെ കേന്ദ്രമന്ത്രിക്കും അത്യാവശ്യമായി സംസാരിക്കണമത്രെ! ഒരു സൗജന്യ വിമാനയാത്രയില് രണ്ടു കാര്യവും ഒന്നിച്ച് നടത്താമെന്ന് ഓര്‍ത്തപ്പോള് സന്തോഷം തോന്നി. ഓഫിസിലെ ഒരു ടീമിനത്തെന്നെ ഈ പ്രോജക്ടിനായി സജ്ജമാക്കി. എല്ലാവരോടും ആവശ്യപ്പെട്ടു, ഇനി ഒരാഴ്ച ഊണിലും ഉറക്കത്തിലും ഈ സ്കൂളിന്‍െറ രൂപകല്‍പന നിറയണമെന്ന്. 3000 കുട്ടികള്. 25 ഏക്കര് സ്ഥലം. കളിക്കാന്, പഠിക്കാന്, ആഹ്ളാദിക്കാന്, ഉണ്ണാന്, ഉറങ്ങാനുമൊക്കെ സ്ഥലങ്ങള് വേണം.\nസൂക്ഷ്മമായിതന്നെ ആവശ്യങ്ങള് പരിഗണിക്കുകയും സൂര്യനെയും കാറ്റിനെയും സാക്ഷിയാക്കി രൂപകല്‍പന തയാറാക്കുകയും ചെയ്തു. ഒരു പൂങ്കാവനത്തിനകത്ത് വിദ്യാലയം മറഞ്ഞുനിന്നു. എനിക്ക് ഏറെ അഭിമാനവും സന്തോഷവും തോന്നി. ഡല്‍ഹിയിലെ സമ്മേളനസ്ഥലം ചോദിച്ചറിഞ്ഞ് ചെന്നപ്പോള് കുറച്ചുപേര് കാത്തിരിക്കുകയാണ്. കോട്ടും പാപ്പാസും അഹങ്കാരവും എടുത്തണിഞ്ഞവര്. അവര് പറഞ്ഞറിഞ്ഞു- ഇതൊരു മത്സരത്തിന്‍െറ അവസാന വട്ടമാണെന്ന്. സാധാരണ മത്സരങ്ങളില്‍പോയിട്ട് ഓട്ടപ്പന്തയത്തില്‍പോലും പങ്കെടുക്കാത്തയെനിക്ക് അങ്കലാപ്പായി. അഞ്ചു ടീമുകള് കഴിഞ്ഞ്, അവസാനക്കാരനായി എന്നെ അകത്തേക്ക് വിളിച്ചു. മൂന്നുപേരാണ് വിധികര്‍ത്താക്കള്. ഒരാള് ഉറക്കച്ചടവോടെ തല കുമ്പിട്ടിരിക്കുന്നു. മുഖം കാണാനേയില്ല. വേറൊരു മദാമ്മ (അവര്‍ക്കിവിടെയെന്ത് കാര്യമെന്ന് എന്‍െറ മനസ്സ്).\nമൂന്നാമത്തെയാള് വന്ദ്യവയോധികന്. എന്‍െറ അഭിവാദ്യം സ്വീകരിക്കപ്പെടാത്തതിന്‍െറ ജാള്യതയില് ഞാന് നില്‍ക്കെ ആദ്യത്തെ ചോദ്യം: ഉള്ള സ്ഥലത്ത് എന്തുകൊണ്ട് ബഹുനില-എന്നുവെച്ചാല്-പത്തുനില കെട്ടിടങ്ങള് പണിയുന്നില്ല? ഗ്രീന് എയര്‍കണ്ടീഷനിങ് എന്തുകൊണ്ട് കൊടുത്തില്ല? പഴഞ്ചന് ലോ കോസ്റ്റ് കാര്യങ്ങള് ഇപ്പോഴും എന്തിനാണ് തുടരുന്നത്? അപ്പോഴേക്കും എനിക്ക് കാര്യങ്ങള് മനസ്സിലായിരുന്നു. ആരെയോ അവര് നേരത്തേ തെരഞ്ഞെടുത്തുകഴിഞ്ഞിരിക്കുന്നു. വഴിപാടുപോലെ കുറെ ചോദ്യങ്ങള് ചോദിച്ച്, എന്‍െറ ഉത്തരങ്ങള് കേള്‍ക്കാതെ, ഞങ്ങള് വരച്ചത് കാണാതെ അവരുടെ കര്‍ത്തവ്യങ്ങള് അവര് ഭംഗിയായി നിര്‍വഹിച്ചുതീര്‍ത്തിരിക്കുന്നു. തോല്‍ക്കുമെന്ന് തീര്‍ച്ചയാകുന്ന നിമിഷങ്ങളില് ഞാന് സത്യമായും അനുഭവിക്കുന്ന നറുനിലാവുണ്ട്. ഞങ്ങള് പ്രാര്‍ഥനപോലെ പറയാന് ശ്രമിക്കുന്നത് ഒരിക്കലും വൃഥാവിലാവില്ല. എന്തെങ്കിലും ആരെങ്കിലുമൊക്കെ കേള്‍ക്കുമെന്ന്.\nഅപ്പോഴേക്കും മന്ത്രിമന്ദിരത്തില്‍നിന്ന് അടിയന്തര സന്ദേശങ്ങള് ഒഴുകിയത്തൊന് തുടങ്ങി. ബഹുമാന്യനായ കേന്ദ്രമന്ത്രിക്ക് മറ്റ് അത്യാവശ്യ കാര്യങ്ങള് ചെയ്തുതീര്‍ക്കാനുണ്ട്. ഉടനെയത്തെണം. പാറാവുകാരുടെ ഒൗദാര്യം തേടി ഓടിയത്തെിയപ്പോള് അക്ഷമയോടെ പുംഗവന്മാര് കാത്തിരിക്കുന്നു. സന്ദര്‍ശകരുടെ -അങ്ങനെയല്ലല്ളോ!- കാര്യം നേടാന് വന്നവരുടെ നിര ഭേദിച്ച് അകത്ത് ആനയിക്കപ്പെട്ടു. ഇരിപ്പിടത്തില് അവര് എഴുന്നേറ്റ് ഹസ്തദാനം ചെയ്തപ്പോള് മനസ്സിലെ കാര്‍മേഘങ്ങളൊഴിഞ്ഞു. നേരെ വിഷയത്തിലേക്ക്. മഥുര -ഉത്തര്‍പ്രദേശിലെ മഥുര -അവിടെ ആയിരം വിധവകള്‍ക്ക് കിടപ്പാടം കൊടുക്കണമെന്ന് സര്‍ക്കാറിന് ആഗ്രഹമുണ്ട്. ആ പദ്ധതി ഒരു സര്‍ക്കാര് ഏജന്‍സിയായിരിക്കും നിര്‍വഹണം നടത്തുക. അവര് കുറച്ച് പ്ളാനുകള് എന്നെ കാണിച്ചു. എനിക്കൊട്ടും ഇഷ്ടപ്പെട്ടില്ല.\nപണ്ടൊരിക്കല്, തിരുവനന്തപുരത്ത് വന്നപ്പോള്, നിങ്ങള് മൃഗങ്ങള്‍ക്കായി സൃഷ്ടിച്ച ചെറിയൊരു സ്വര്‍ഗം കാണാന് ഇടയായി. മൃഗങ്ങള്‍ക്ക് സുന്ദരഭവനങ്ങള് സൃഷ്ടിച്ച നിങ്ങള് മനുഷ്യര്‍ക്ക് കൂടുതല് സുന്ദരഭവനങ്ങള് പണിതിട്ടുണ്ട് എന്നെനിക്കറിയാം.\nശങ്കര്, ഇത് മഥുരയിലെ വിധവകളുടെ കാണാക്കണ്ണുനീര്... ഒന്ന് സഹായിക്കുമോ?\nകുറച്ചുനേരം മുമ്പ് ചോദ്യശരങ്ങള് ഏറ്റുപിടഞ്ഞ മനസ്സ് തണുത്തു. എന്‍െറ മനസ്സില് ഒരു വൃന്ദാവനം ഉയരുകയായി. ഗോപികമാരുടെ ഉദ്യാനങ്ങള്. ലീലാവിലാസങ്ങള്. അദൃശ്യനായ കൃഷ്ണന്. വൈധവ്യദു$ഖങ്ങള്‍ക്ക് ശമനതാളം. പൂക്കള്. നടപ്പാതകള്. ദേവാലയങ്ങള്. ആതുരാലയം. മനസ്സിലിത്തിരി സമാധാനവും സന്തോഷവും-\nഞാന് പറഞ്ഞുകൊണ്ടേയിരുന്നു. മിനിസ്റ്റര്, ഞാന് നിങ്ങള്‍ക്കുവേണ്ടി ഒരു മഥുരാപുരി പണിയാം. വൃന്ദാവനംപോലെ-\nപിന്നൊന്നും അവര് ചോദിച്ചില്ല. ഞാനീ പദ്ധതി നിങ്ങളുടെ സര്‍ഗാത്മകതക്ക് കൈവിടുന്നു. നിങ്ങള് അത് ഹൃദയപൂര്‍വം ഏറ്റെടുത്ത് എന്നെ സഹായിക്കണം. വൈകുന്നേരം തന്നെ ഞാന് തിരുവനന്തപുരത്തേക്ക് തിരിച്ചു. സമയരഥങ്ങളില് എത്ര പെട്ടെന്നാണ് വെയിലും ഇരുട്ടും മാറിമറിയുന്നത്? കര്‍ക്കടകരാവിന്‍െറ മാസ്മരികതയിലേക്ക് ഞാന് ഊളിയിട്ടു പറന്നു.


'വീട്.. ഒരുക്കൂട്ടി വച്ച സമ്പാദ്യം... സ്ഥലം.... പ്രിയപ്പെട്ട മക്കൾ... എല്ലാം മണ്ണെടുത്തു; ഇനി അറിയില്ല.. എങ്ങനെയെന്ന് ?' | natures fury malappuram anumod part2 – News18 Malayalam\n'വീട്.. ഒരുക്കൂട്ടി വച്ച സമ്പാദ്യം... സ്ഥലം.... പ്രിയപ്പെട്ട മക്കൾ... എല്ലാം മണ്ണെടുത്തു; ഇനി അറിയില്ല.. എങ്ങനെയെന്ന് ?'\n'അപ്രതീക്ഷിതമായാണ് കവളപ്പാറയിലെ മണ്ണിടിച്ചിലിനെക്കുറിച്ച് കേൾക്കുന്നതും ഏറെ ശ്രമപ്പെട്ട് അവിടെ എത്തുന്നതും. അവിടെ കണ്ട കാഴ്ചകൾ ഹൃദയഭേദകമായിരുന്നു' മലപ്പുറം ഭൂദാനം ദുരന്തം റിപ്പോർട്ട് ചെയ്ത ന്യൂസ് 18 കേരളം സ്പെഷൽ കറസ്‌പോണ്ടന്റ് സി.വി.അനുമോദ് എഴുതുന്നു.\nLast Updated : November 18, 2019, 14:45 IST\n"എനിക്ക് അവരെ മാത്രം രക്ഷിക്കാൻ പറ്റിയില്ല...എന്റെ പൊന്നു മക്കളെ മാത്രം" എന്റെ അച്ഛനേക്കൾ പ്രായമുള്ള വെട്ടുപറമ്പിൽ ജോയി എന്ന മനുഷ്യന്റെ കണ്ണീർ എന്റെ നെഞ്ചിലും ആണ് വീണത് എങ്കിലും പൊള്ളിയത് എന്റെ ഉള്ളായിരുന്നു..ഭൂ ദാനത്ത് മണ്ണിടിച്ചിലിൽ വീട്ടിനുള്ളിൽ പെട്ട് മരിച്ച അനഘ യുടേയും അലീനയുടേയും മുത്തച്ഛനാണ് ആണ് ജോയി. നിലമ്പൂർ വനത്തിനോട് ചേർന്നുള്ള മരുതയിലെ ബന്ധുവീട്ടിലിരുന്നു ജോയിയും മക്കളും നടന്ന കാര്യങ്ങൾ ഇടറിയ ശബ്ദത്തോടെ പറയുമ്പോൾ കാതുകളിലൂടെ മണ്ണിടിഞ്ഞു വീഴുകയായിരുന്നു മനസിലേക്ക്.\nഭൂദാനത്തെ മലമുകളിലുള്ള സെന്റ് ജോർജ് പള്ളി വക സെമിത്തേരിയിൽ ഒരു കല്ലറക്കകത്ത് , ഒന്നുമറിയാതെ, ഒരുമിച്ച് ഉറങ്ങുകയാണ് അലീനയും അനഘയും.ദുരന്ത രാത്രിയിൽ കട്ടിലിൽ കെട്ടിപ്പിടിച് കിടന്നതു പോലെ.ഒരിക്കലും ഉണരാത്ത നിത്യനിദ്ര.\nആ പള്ളി മുറ്റത്ത് വച്ച് അനഘയുടെ അച്ഛൻ വിനോജിന്റെ സുഹൃത്ത് ഷിജോയാണ് ഞങ്ങൾക്ക് ദുരന്തത്തിന്റെ ചിത്രം വാക്കുകളാൽ വരച്ചു തന്നത്. വ്യാഴാഴ്ച രാത്രി തന്നെ അനഘയെ ജോയിച്ചേട്ടൻ ഇടിഞ്ഞു വീണ കല്ലുകൾക്കിടയിൽ നിന്ന് പുറത്തെടുത്തുവെങ്കിലും മറുകരയിലെത്തിക്കാനായില്ല. പന്ത്രണ്ട് മണിക്കൂറിന് ശേഷമാണ് ഇവരെ സുരക്ഷിത സ്ഥാനത്ത് കൊണ്ടുവരാൻ നാട്ടുകാർക്ക് സാധിച്ചത്. അനഘയെ അൽപ സമയം മുമ്പ് ആശുപത്രിയിലെത്തിക്കാനായെങ്കിൽ ഒരു പക്ഷേ.... ഷിജോയ്ക്ക് അത് പറഞ്ഞവസാനിക്കാനായില്ല.\nവിക്ടറും അനുജൻ വിനോജും അവരുടെ ഭാര്യമാരും അച്ഛൻ ജോയിയും അമ്മ എൽസമ്മയും അമ്മമ്മ ഏലിയാമ്മയും വിക്ടറിന്റെ മക്കളായ അലീനയും അഞ്ജനയും അമലും വിനോജിന്റെ മക്കൾ അനഘയും അലോനയും .. ആ രണ്ടു മുറി വീടിന്റെ ചുമരുകളേക്കാൾ ഉറപ്പും വിസ്തൃതിയേക്കാൾ വിശാലതയും ഉണ്ട് ഈ കുടുംബത്തിന്. ദുരന്തം നടന്ന രാത്രി വിക്ടറും വിനോജും മാത്രമാണ് ഇവിടെ ഉണ്ടാകാതിരുന്നത്. മണ്ണിടിച്ചിലിൽ ആദ്യം വീണത് തൊട്ടടുത്ത വീട്ടിലെ സ്ലാബാണ്. അലീനയും അനഘയും ഒരുമിച്ച് കട്ടിലിൽ ഉറങ്ങാൻ കിടന്നിരുന്നു. വിക്ടറിന്റേയും വിനോജിന്റേയും മൂത്ത കുട്ടികളാണ് ഇവർ. ഓർമ വച്ച കാലം മുതൽ ഒരുമിച്ചാണ് ഇരുവരും. കല്ലുകൾ ആദ്യം വീണത് ഈ കട്ടിലിന് മുകളിലേക്ക് ആയിരുന്നു. മറ്റുളവരെ വീടിന് പുറത്തെത്തിക്കാൻ കഴിഞ്ഞെങ്കിലും ഇവരെ മാത്രം ജോയി ചേട്ടന് സാധിച്ചില്ല. അനഘയെ ഒരു വിധത്തിൽ ഒരു പാട് സമയത്തിന് ശേഷം പുറത്തെടുത്തുവെങ്കിലും\nസ്ലാബുകൾക്ക് ഇടയിൽ കുടുങ്ങിയ അലീനയെ കണ്ടെത്താനായില്ല.പിന്നെ മൂന്നു ദിവസം കഴിഞ്ഞാണ് അലീനയുടെ മൃതദേഹം ലഭിച്ചത്. മകളെത്തേടി വീട് നിന്നിടത്ത് ഒറ്റക്ക് മൺവെട്ടിയുമായി തെരഞ്ഞ് തളർന്നു കരഞ്ഞിരുന്നു വിക്ടറെന്ന് പ്രദേശവാസികൾ.\nAlso Read- 'മണ്ണിനടിയിലേക്ക് മടങ്ങിപ്പോയ ഒരാളെ പോലും ഞാന് കണ്ടിട്ടില്ല; പക്ഷേ അവരെല്ലാം എന്‍റെ ആരൊക്കെയോ ആണെന്ന് തോന്നുന്നു'\nആ വിക്ടറാണ് ഞങ്ങൾക്ക് മുമ്പിലിരുന്ന് സംസാരിക്കുന്നത്. ഇനി എല്ലാം പൂജ്യത്തിൽ നിന്നു തുടങ്ങണം... വീട് , ഒരുക്കൂട്ടി വച്ച സമ്പാദ്യം... സ്ഥലം .... പ്രിയപ്പെട്ട മക്കൾ... എല്ലാം മണ്ണെടുത്തു.... ഇനി അറിയില്ല....എങ്ങനെയെന്ന്???? ആശ്വസിപ്പിക്കാൻ പോലും കഴിയാതെ ഇരുന്ന ഞങ്ങളെ ഉണർത്തിയത് വിക്ടറിന്റെ അമ്മ എൽസമ്മ.\n" ഞങ്ങടെ കൂടെയിരുന്ന് അൽപം കഞ്ഞി കുടിക്കണം , കഴിക്കാതെ പോകരുത്".... ആ കുടുംബത്തിന്റെ ക്ഷണം നിരസിക്കാനായില്ല... അതായിരുന്നു ആ ഒരാഴ്ചക്കുള്ളിൽ ഞങ്ങൾ കഴിച്ച ഏറ്റവും രുചികരമായ ഭക്ഷണം. കണ്ണീരുപ്പ് കലർന്നിരുന്നു ആ കഞ്ഞിയിൽ. ഇപ്പോഴും തൊണ്ടയിൽ നിറയുന്നുണ്ട് ആ ഉപ്പുരസം.\nഒപ്പം നിലാവിൽ കുളിച്ച് നിൽക്കുന്ന മലമുകളിൽ ഒരു കല്ലറക്ക് മുകളിലെ കുറച്ചു വെളുത്ത പൂക്കളും.\nFirst published: August 28, 2019, 16:23 IST


(തമിഴ്‌നാട് എന്ന താളിൽ നിന്നും തിരിച്ചുവിട്ടതു പ്രകാരം)\nദേശീയഗാനം: தமிழ்த்தாய் வாழ்த்து\n(“തമിഴ് തായ് ആവാഹനം")#\nഎം.കെ. സ്റ്റാലിൻ (DMK)\nState symbols of തമിഴ്നാട്\nതമിഴ്‌നാട് ഇന്ത്യയുടെ തെക്കേയറ്റത്തുള്ള സംസ്ഥാനമാണ്. പേരു സൂചിപ്പിക്കുന്നതു പോലെ തമിഴ് മുഖ്യഭാഷയായി ഉപയോഗിക്കുന്നവരുടെ സംസ്ഥാനമാണിത്. കേരളം, കർണ്ണാടക, ആന്ധ്രാ പ്രദേശ് എന്നീ സംസ്ഥാനങ്ങളും കേന്ദ്രഭരണ പ്രദേശമായ പോണ്ടിച്ചേരിയും തമിഴ്‌നാടിനോടു ചേർന്നു കിടക്കുന്നു. ശ്രീലങ്കയുമായി രാജ്യാന്തര അതിർത്തിയുമുണ്ട്. ചെന്നൈ ആണ് തമിഴ്‌നാടിന്റെ തലസ്ഥാനം.\nതെന്നിന്ത്യയുടെ ബാക്കി ഭാഗങ്ങൾ മുഗളരുടെ കയ്യിലായിരുന്നു. ഔറംഗസീബ് ബീജാപ്പൂരിനേയും, ഗോൽക്കൊണ്ടയെയും കീഴടക്കി തെക്കോട്ടു ആധിപത്യം സ്ഥാപിച്ചു.17-ആം നൂറ്റാണ്ടിന്റെ മദ്ധ്യത്തിൽ പല യൂറോപ്യൻ ശക്തികളും തമിഴ്നാട്ടിൽ അധികാരമുറപ്പിച്ചു. പോർച്ചുഗീസുകാരും, പിന്നീട് ഡച്ചുകാരും, കച്ചവടത്തിന്നായിട്ടാണു വന്നത്. 1639-ൽ മദ്രാസിലെ സെന്റ് ജോർജ്ജ് കോട്ട(Fort St. George)നിൽക്കുന്ന സ്ഥലം ചന്ദ്രഗിരി രാജാവിൽ നിന്നും ഈസ്റ്റ് ഇന്ത്യാ കമ്പനി വിലക്കു വാങ്ങി; കോട്ടയുണ്ടാക്കി. ഫ്രഞ്ചുകാർ1674-ൽ പുതുശ്ശേരി (പോണ്ടിച്ചേരി) അവരുടെ പ്രധാന താവളമാക്കി. 1757-ൽ യൂറോപ്പിൽ ഇംഗ്ലണ്ടും ഫ്രാൻസും തമ്മിൽ യുദ്ധം ആരംഭിച്ചതോടെ തെക്കേ ഇന്ത്യയിലും ഇവർ തമ്മിൽ സംഘട്ടനങ്ങളുണ്ടായി. ആദ്യം ഫ്രഞ്ചുകാരാണു ജയിച്ചതെങ്കിലും അടുത്തവർഷം ബ്രിട്ടീഷുകാർ ജയം കണ്ടു.\nഅക്കാലത്ത് തെന്നിന്ത്യയിൽ മൂന്നു പ്രബല രാജശക്തികൾക്കാണു ആധിപത്യമുണ്ടായിരുന്നത്. ഒന്ന്: ഡക്കാണിലെ നൈസാം. രണ്ട്: കർണ്ണാട്ടിക് നവാബ്. മൂന്ന്: മൈസൂരിലെ ഹൈദരലി. 1792-ൽ നൈസാമിന്റേയും മഹാരാഷ്ട്രരുടേയും സഹായത്തോടെ ഹൈദരുടെ മകൻ ടിപ്പുവിനെ ഇംഗ്ലീഷുകാർ പരാജയപ്പെടുത്തി. 1799-ൽ തഞ്ചാവൂരിലെ മഹാരാഷ്ട്രരാജാവ്, കമ്പനി ചെയ്ത സഹായത്തിന്ന് പകരമായി സ്വന്തരാജ്യം ഒരു വാർഷിക സംഖ്യക്ക് കമ്പനിക്ക് നൽകി.1800-ൽ മൈസൂരിൽ നിന്നു തനിക്ക് ലഭിച്ച സ്ഥലങ്ങൾ നൈസാമും കമ്പനിക്ക് നൽകി. അടുത്തവർഷം ഒരു വാഷിക പെൻഷൻ സ്വീകരിച്ചുകൊണ്ട് ആർക്കാട്ട് നവാബും ബ്രിട്ടീഷുകാർക്ക് ഒഴിഞ്ഞുകൊടുത്തു. അങ്ങനെയാണു പഴയ മദിരാശി സംസ്ഥാനം ബ്രിട്ടീഷുകാരുടെ കയ്യിലെത്തിയത്. ഹൈദരബാദു നാട്ടുരാജ്യമൊഴികെയുള്ള ആന്ധ്രപ്രദേശം, തമിഴ്നാട്, മലബാർ, തെക്കൻ കർണ്ണാടകം, ഇവയുൾക്കൊള്ളുന്നതായിരുന്നു ബ്രിട്ടീഷ് ഭരണത്തിൻ കീഴിലെ മദിരാശി സംസ്ഥാനം.\nസ്വാതന്ത്ര്യലബ്ധിക്കു ശേഷവും ഈ സംസ്ഥാനം അത്തരത്തിൽ നിലനിന്നെങ്കിലും, 1953-ഒക്ടോബറിൽ ആന്ധ്രപ്രദേശിലെ 12 ജില്ലകൾ മദിരാശി സംസ്ഥാനത്തിൽ നിന്നും വേർപെടുത്തി ആന്ധ്രപ്രവിശ്യ രൂപീകരിച്ചു. ബെല്ലാരിയുടെ ഒരു ഭാഗം മൈസൂറിലേക്കും(കർണാടക) ചേർന്നു. 1956-ലെ ഭാഷാ സംസ്ഥാനരൂപീകരണത്തോടെ മദിരാശിസംസ്ഥാനം രൂപീകരിക്കപ്പെട്ടു. അതുപോലെ മലബാറും തെക്കൻ കർണ്ണാടകത്തിലെ കാസർഗോഡും കേരളത്തിൽ ചേർന്നു. 1969-ലെ തെരഞ്ഞെടുപ്പിനെത്തുടർന്നുണ്ടായ രാഷ്ട്രീയ കക്ഷിയുടെ നിർദ്ദേശപ്രകാരം സംസ്ഥാനത്തിന്റെ ഔദ്യോഗികനാമം തമിഴ്നാട് എന്നാക്കി മാറ്റി.\nപാക് കടലിൽ എത്തിച്ചേരുന്ന നദി ഏത്[തിരുത്തുക]\nകർണാടക ആന്ധ്രാ പ്രദേശ് ബംഗാൾ ഉൾക്കടൽ\nകേരളം ബംഗാൾ ഉൾക്കടൽ\nഅറബിക്കടൽ ഇന്ത്യൻ മഹാസമുദ്രം പാക് കടലിടുക്ക്\n↑ "India government economic survey" (PDF). മൂലതാളിൽ (PDF) നിന്നും 2017-01-10-ന് ആർക്കൈവ് ചെയ്തത്. ശേഖരിച്ചത് 28 December 2012.\n↑ Tamil Nadu Legislative Assembly history 2012. harv error: no target: CITEREFTamil_Nadu_Legislative_Assembly_history2012 (help)\n"https://ml.wikipedia.org/w/index.php?title=തമിഴ്‌നാട്&oldid=3675931" എന്ന താളിൽനിന്ന് ശേഖരിച്ചത്\nഈ താൾ അവസാനം തിരുത്തപ്പെട്ടത്: 03:55,6ഒക്ടോബർ 2021.


നഗരത്തിലെത്തുന്നവര്‍ക്കായി നഗരസഭയുടെ ഫ്രഷ് അപ്പ് സെന്ററുകള്\nനഗരത്തിലെത്തുന്നവര്‍ക്ക് വിശ്രമിക്കാനും പ്രഥാമികാവശ്യങ്ങള് നിര്‍വഹിക്കാനുമായി ഇതാ ഒരു പദ്ധതി. ദിനംപ്രതി നിരവധിപ്പേരാണ് തലസ്ഥാന നഗരിയില് വന്നുപോകുന്നത്. ഇവരില് പലരും ഒരു ദിവസംകൊണ്ടു തന്നെ വന്ന കാര്യം സാധിച്ച് തിരിച്ചു പോകുന്നവരാണ്. ഒരു ദിവസത്തേക്ക് മുറിയെടുത്ത് വിശ്രമിക്കാനോ പ്രാഥമികാവശ്യങ്ങള് നിര്‍വഹിക്കാന് സാധിക്കാതെ ഇവരില് പലരും ബുദ്ധിമുട്ടാറുണ്ട്. ഇനി നഗരത്തിലെത്തുന്നവര്‍ക്ക് ഈ ബുദ്ധിമുട്ട് അനുഭവിക്കേണ്ടി വരില്ല. അതിനായാണ് നഗരസഭ പുതിയ പദ്ധതി ആരംഭിക്കുന്നത്. നഗരത്തിന്റെ വിവിധ ഭാഗങ്ങളില് ഫ്രഷ് അപ്പ് സെന്ററുകള് ആരംഭിക്കാനാണ് നഗരസഭയുടെ തീരുമാനം. കഴിഞ്ഞ ദിവസം ചേര്‍ന്ന കൗണ്‍സില് യോഗത്തില് ഇതിനായുള്ള അനുമതിയും ലഭിച്ചു കഴിഞ്ഞു.\nആദ്യഘട്ടത്തില് നഗരത്തിന്റെ മൂന്നിടങ്ങളിലാണ് ഫ്രഷ് അപ് സെന്റര് ആരംഭിക്കുന്നത്. നഗരത്തിന്റെ ഹൃദയഭാഗങ്ങളായ കിഴക്കേക്കോട്ട, തമ്പാനൂര്, സെക്രട്ടേറിയറ്റിന് പിന്‍വശം ഇവിടങ്ങളിലൊക്കെ ഇതിനായി സ്ഥലവും കണ്ടെത്തിക്കഴിഞ്ഞു. ഈ സ്ഥലങ്ങളില് എന്തെങ്കിലും ബുദ്ധിമുട്ട് നേരിട്ടാല് പുതിയ ഇടം കണ്ടെത്തുമെന്നും നഗരാസൂത്രണ സ്റ്റാന്‍ഡിംഗ് കമ്മിറ്റി ചെയര്‍മാന് ആര് സതീഷ് കുമാര് പറഞ്ഞു.\nഒരു വിശ്രമ മുറി, ശൗചാലയം, കുളിമുറി, കോഫീബാര് എന്നിവ ചേര്‍ന്നതാണ് ഫ്രഷ് അപെ സെന്റര്. ഒരു കെട്ടിടത്തിനുള്ളില് തന്നെയാകും ഇവ സജ്ജീകരിക്കുക.\nസ്‌പോണ്‍സര്‍ഷിപ്പ് രീതീയില് പദ്ധതി നടപ്പാക്കാനാണ് തീരുമാനം. അതിനായി ടെന്റര് നടപടികള് ഉടന് തന്നെ ആരംഭിക്കും. പിന്നീട് നഗരസഭയായിരിക്കും ഇത് പരിപാലിച്ച് മുന്നോട്ട് കൊണ്ടുപോകുക. ഒരു ചെറിയ തുക ഈടാക്കിയായിരിക്കും ഇതിന്റെ സേവനം ജനങ്ങള്‍ക്ക് പ്രയോജനപ്രദമാക്കുക. ശുചീകരിക്കുന്നതിനും മറ്റും ഇവിടെ നിയോഗിക്കപ്പെടുന്ന ജീവനക്കാര്‍ക്ക് ശമ്പളം നല്‍കുന്നതിനായി ഈ തുക വിനിയോഗിക്കും.\nനിലവില് മറ്റ് ജില്ലകളില് നിന്നും പല ആവശ്യങ്ങള്‍ക്കായി നഗരത്തിലെത്തുന്നവര് ഇത്തരം ആവശ്യങ്ങള് നിറവേറ്റുന്നതിന് ബുദ്ധിമുട്ടുന്നതായി മനസിലാക്കിയാണ് ഇത്തരമൊരു പദ്ധതി ആരംഭിക്കാന് നഗരസഭ തീരുമാനിച്ചത്. ഇത് സംബന്ധിച്ച് നഗരാസൂത്രണ കമ്മിറ്റി ചര്‍ച്ച ചെയ്യുകയും കൂടുതല് മികച്ച രീതികളെക്കുറിച്ച് ആലോചിക്കുകയും ചെയ്ത ശേഷമാണ് പദ്ധതിയുടെ അന്തിമരൂപം തയ്യാറാക്കിയത്. അധികം താമസിയാതെ തന്നെ പദ്ധതി നഗരത്തില് ആരംഭിക്കാനാകുമെന്നതാണ് പ്രതീക്ഷ. ഇതോടെ ദൂരത്തില് നിന്നെത്തുന്നവര്‍ക്ക് കുറഞ്ഞ ചിലവില് പ്രാഥമിക ആവശ്യങ്ങള് നിറവേറ്റാനും വിശ്രമിക്കാനും സാധിക്കും.


വായ്പ്പുണ്ണ് സ്ഥിരമായി വരാറുണ്ടോ; എങ്കിൽ ഇവ ഉപയോഗിക്കാം\nTrivandrum, First Published 21, Sep 2019, 8:54 AM IST\nവായ്പ്പുണ്ണിന് ഏറ്റവും നല്ലതാണ് മോര്. വായ്പ്പുണ്ണുള്ള സമയങ്ങളിൽ നല്ല പുളിയുള്ള മോര് കഴിക്കുന്നത് വായ്പ്പുണ്ണ് മാറാൻ നല്ലതാണ്.\nവായ്പ്പുണ്ണ് ചിലർക്ക് വലിയ പ്രശ്നമാണ്. ചൂടുകാലത്താണ് വായ്പ്പുണ്ണ് കൂടുതലും വരുന്നത്. ഉറക്കക്കുറവുള്ളവര്‍ക്ക് വായ്പ്പുണ്ണ് വരാനുള്ള സാധ്യത വളരെ കൂടുതലാണ്. ഉറക്കക്കുറവും മാനസിക സംഘര്‍ഷവും വായ്പ്പുണ്ണിന്റെ മറ്റൊരു കാരണമായി പറയാം. വായ്പ്പുണ്ണ് മാറാൻ ഇവ ഉപയോഗിക്കാം...\nവായ്പ്പുണ്ണ് മാറ്റാൻ മറ്റൊരു പ്രതിവിധിയാണ് തേൻ. പല രോഗങ്ങള്‍ക്കും പരിഹാരം കാണാന് സഹായിക്കുന്ന ഒന്നാണ് തേന്. തേന് സൗന്ദര്യത്തിന് മാത്രമല്ല ഇത്തരം ഒറ്റമൂലികള്‍ക്കും ഉപയോഗിക്കാവുന്നതാണ്. വായ്പ്പുണ്ണായ വ്രണങ്ങളില് തേന് പുരട്ടിയാൽ നല്ലതാണ്.\nതേങ്ങാപ്പാലിന് വായ്പ്പുണ്ണ് പെട്ടെന്ന് മാറ്റാനുള്ള കഴിവുണ്ട്. ഇത് കൊണ്ട് ദിവസവും നാലോ അഞ്ചോ പ്രാവിശ്യം കവിള് കൊള്ളുക. ഇത് രണ്ട് ദിവസം കൃത്യമായിട്ട് ചെയ്താല് ഇത്തരത്തിലുള്ള എല്ലാ പ്രശ്നത്തിനും പരിഹാരം കാണാന് സഹായിക്കുന്നു. വായ്പ്പുണ്ണിനെ വേദന പോലുമില്ലാതെ പൂര്‍ണമായും മാറ്റുന്നു.\nകറ്റാര് വാഴയുടെ നീര് പല വിധത്തില് ആരോഗ്യത്തിനും സൗന്ദര്യത്തിനും ഉപയോഗിക്കുന്നുണ്ട്. എന്നാല് വായ്പ്പുണ്ണിന് പരിഹാരം കാണാന് ഏറ്റവും മികച്ച ഒന്നാണ് കറ്റാര് വാഴ. ഇത് പെട്ടെന്ന് തന്നെ വായിലെ പ്രശ്നത്തിന് പരിഹാരം കാണുകയും നീറ്റലും മുറിവും ഉണക്കുകയും ചെയ്യുന്നു.\nവായ്പ്പുണ്ണിന് ഏറ്റവും നല്ലതാണ് തൈര്. ഇതിലുള്ള പ്രകൃതിദത്തമായ ബാക്ടീരിയയാണ് വായില് പുണ്ണുണ്ടാക്കുന്ന കാരണത്തെ വേരോടെ ഇല്ലാതാക്കുന്നത്. ഇത് വായിലെ എല്ലാ പ്രശ്നങ്ങള്‍ക്കും പരിഹാരം കാണുകയും വയറ്റില് എന്തെങ്കിലും തരത്തില് ദഹന പ്രശ്നങ്ങള് ഉണ്ടെങ്കില് പരിഹരിക്കുകയും ചെയ്യുന്നു.\nLast Updated 21, Sep 2019, 8:54 AM IST


ഭരണഘടനാവിരുദ്ധ പ്രസംഗം : അമിത് ഷാ അടക്കമുള്ളവർക്കെതിരെ കേസ‌് എടുക്കണമെന്ന‌് 49 മുതിർന്ന ഉദ്യോഗസ്ഥർ ; കേരളത്തിലെ നേതാക്കൾക്കും ബാധകം\nPrevious Article ഓണ്‍ലൈന് തട്ടിപ്പുകള് ഒഴിവാക്കാൻ പഴയ ക്രെഡിറ്റ്, ഡെബിറ്റ് കാര്‍ഡുകള് മാറി നല്‍കാന് ആര്‍ബിഐയുടെ നിര്‍ദ്ദേശം\nNext Article പട്ടേല് പ്രതിമയ്‌ക്കായി എണ്ണക്കമ്പനികൾ സാമൂഹ്യ ക്ഷേമ ഫണ്ട് വകമാറ്റി കോടികൾ നൽകി; നിയമവിരുദ്ധ നടപടിയെന്ന് സിഎജി\nതിരുവനന്തപുരം: സുപ്രിം കോടതി വിധിക്കെതിരെ ഭരണഘടനാവിരുദ്ധ പ്രസംഗം നടത്തിയ അമിത‌് ഷായ‌്ക്കെതിരെ സുപ്രീംകോടതി സ്വമേധയാ കേസ‌് എടുക്കണമെന്ന ആവശ്യം ശക്തമായതോടെ ശബരിമല സ‌്ത്രീപ്രവേശ വിഷയം മുൻനിർത്തി രഥയാത്ര തുടങ്ങിയ ബിജെപി സംസ്ഥാനനേതൃത്വം വെട്ടിലായി. കഴിഞ്ഞ മാസം 27ന‌് കണ്ണൂരിൽ അമിത‌് ഷാ നടത്തിയ പ്രസംഗം ഭരണഘടനാ വിരുദ്ധമാണെന്ന‌് ചൂണ്ടിക്കാട്ടി രാജ്യത്തെ 49 മുൻ സിവിൽ സർവീസ‌് ഉദ്യോഗസ്ഥരാണ‌് പ്രസ‌്താവനയിറക്കിയത‌്.\nഭരണഘടനാവിരുദ്ധമായി പ്രസംഗിച്ച അമിത‌് ഷായ‌്ക്കെതിരെ സുപ്രീംകോടതി സ്വമേധയാ കേസ‌് എടുക്കണമെന്ന‌ാണ‌് മുൻ ദേശീയ സുരക്ഷാ ഉപദേഷ്ടാവ‌് ശിവശങ്കർ മേനോൻ ഉൾപ്പെടെയുള്ളവരുടെ ആവശ്യം. പരമോന്നത നീതിപീഠത്തിന്റെ ഉത്തരവ‌് നടപ്പാക്കുന്നതിൽനിന്ന‌് മാറിനിൽക്കണമെന്ന‌് കേന്ദ്രം ഭരിക്കുന്ന പാർടിയുടെ അധ്യക്ഷൻ ആവശ്യപ്പെടുന്നത‌് ആശങ്കയുളവാക്കുന്നതാണെന്നും മുതിർന്ന മുൻ ഉദ്യോഗസ്ഥർ ചൂണ്ടിക്കാട്ടിയിട്ടുണ്ട‌്.\nഅമിത‌് ഷായ‌്ക്കെതിരെ സുപ്രീംകോടതി സ്വമേധയാ കേസ‌് എടുക്കണമെന്ന‌് മാത്രമല്ല, അദ്ദേഹത്തെ നിയന്ത്രിക്കാൻ തയ്യാറാകണമെന്ന‌് പ്രധാനമന്ത്രിയോട‌് ആവശ്യപ്പെടുകയും ചെയ‌്തിട്ടുണ്ട‌്. ഭരണഘടനാവിരുദ്ധ പ്രസംഗത്തിന്റെപേരിൽ അമിത‌് ഷായോട‌് വിശദീകരണം ചോദിക്കണമെന്ന‌് തെരഞ്ഞെടുപ്പ‌് കമീഷനോടും ഇവർ ആവശ്യപ്പെട്ടു. കേന്ദ്രം ഭരിക്കുന്ന പാർടിയുടെ ദേശീയ അധ്യക്ഷനെതിരെ മുതിർന്ന മുൻ ഉദ്യോഗസ്ഥർ ഇത്രയും ഗൗരവതരമായ കുറ്റം ആരോപിക്കുന്നത‌് ആദ്യമാണ‌്.\nഅമിത‌് ഷായുടെ അതേ നിലപാടാണ‌് ഇവിടത്തെ ബിജെപി, -കോൺഗ്രസ‌് നേതാക്കളും പിന്തുടരുന്നത‌്. അമിത‌് ഷായ‌്ക്കെതിരെ കോടതിയലക്ഷ്യ കേസ‌് എടുത്താൽ ഇവിടെ ബിജെപി, കോൺഗ്രസ‌് നേതാക്കൾക്കെതിരെയും അതേ കുറ്റം ചുമത്തേണ്ടിവരും. ശ്രീധരൻപിള്ള ഭരണഘടനാപദവി വഹിക്കുന്നില്ലെങ്കിലും അറിയപ്പെടുന്ന ക്രിമിനൽ വക്കീലായ അദ്ദേഹമാണ‌് സുപ്രീംകോടതി വിധി നടപ്പാക്കാൻ സമ്മതിക്കില്ലെന്ന‌് പറയുന്നത‌്.\nഭരണഘടനാപദവി വഹിക്കുന്നയാളാണ‌് രമേശ‌് ചെന്നിത്തല. സുപ്രീംകോടതി വിധി നടപ്പാക്കരുതെന്ന‌് ആവശ്യപ്പെടുന്ന ചെന്നിത്തല ഭരണഘടനാ ലംഘനമാണ‌് നടത്തുന്നത‌്. വരുംദിവസങ്ങളിൽ ആരെങ്കിലും സുപ്രീംകോടതിയെ സമീപിച്ചാൽ കാര്യം സങ്കീർണമാകും. രാഷ‌്ട്രപതിക്കും തെരഞ്ഞെടുപ്പ‌് കമീഷനും ഇത്രയും മുതിർന്ന ഉദ്യോഗസ്ഥർ സംയുക്തമായി പുറപ്പെടുവിച്ച പ്രസ‌്താവന അവഗണിക്കാൻ കഴിയില്ല.\nരാഷ‌്ട്രപതിയുടെയും തെരഞ്ഞെടുപ്പ‌് കമീഷന്റെയും ഇടപെടലുണ്ടാകുമോയെന്നതും കൗതുകത്തോടെ വീക്ഷിക്കുന്ന കാര്യമാണ‌്. രാഷ്ട്രീയ സമ്മർദ്ദങ്ങളാൽ നടപടി നീണ്ട് പോയേക്കാം.\nഅമിത‌് ഷായ‌്ക്കെതിരെ കോടതിയലക്ഷ്യ കേസ‌് എടുക്കാൻ സുപ്രീംകോടതി തയ്യാറായാൽ രമേശ‌് ചെന്നിത്തലയും പി എസ‌് ശ്രീധരൻപിള്ളയും അതേ കുറ്റത്തിന‌് വിചാരണ നേരിടേണ്ടിവരും.\nശബരിമല പ്രശ‌്നത്തിൽ എൻഡിഎയുടെ രഥയാത്രയും കോൺഗ്രസിന്റെ കാൽനട ജാഥകളും വ്യാഴാഴ‌്ച തുടങ്ങി. 13ന‌് സുപ്രീംകോടതിയിൽ റിവ്യൂ ഹർജി പരിഗണനയ‌്ക്ക‌് വരും. അതിനിടയ‌്ക്ക‌് സുപ്രീംകോടതിയിൽനിന്ന‌് എന്തെങ്കിലും നടപടിയുണ്ടാകുമോയെന്ന ആശങ്ക കേരളത്തിലെ ബിജെപി –-കോൺഗ്രസ‌് നേതാക്കളിൽ ശക്തമാണ‌്.


മുൾമുനയിൽ; ഒഴിവായത് വൻ ദുരന്തം | Kozhikode | Kerala | Deshabhimani | Sunday Jun 28, 2020\nമുൾമുനയിൽ; ഒഴിവായത് വൻ ദുരന്തം\nകനത്ത മഴയിൽ മണിക്കൂറുകളോളം ജനങ്ങളെ മുൾമുനയിലാക്കിയ തീപിടിത്തമായിരുന്നു ശനിയാഴ്‌ച നഗരം കണ്ടത്.\nവാഹനങ്ങൾക്ക് തീപിടിച്ച് മുകൾനിലയിലേക്ക് പുക ഉയർന്നതോടെ ഏവരും ഭീതിയിലായി. ഒടുവിൽ അഗ്നിരക്ഷാ സേനാംഗങ്ങളുടെ സമയോചിതമായ ഇടപെടൽ. ഈയടുത്ത് നഗരംകണ്ട ഏറ്റവും വലിയ തീപിടിത്തമായിരുന്നു കോട്ടൂളി അപ്പോളോ ഡി വാല ജ്വല്ലറിയിലേത്.\nഅടച്ചുപൂട്ടൽ കാരണം ജ്വല്ലറി ഔദ്യോഗിക ഉദ്‌ഘാടനം കഴിഞ്ഞിരുന്നില്ല. കഴിഞ്ഞ 27നാണ് പ്രവർത്തനം തുടങ്ങിയത്. ശനിയാഴ്‌ച പകൽ 12ന് കെട്ടിടത്തിന്റെ അടിത്തട്ടിലെത്തിയ ജീവനക്കാരിലൊരാളാണ് തീ പടരുന്നത് കണ്ടത്.\nമുകളിലേക്ക് ആളിപ്പടർന്ന് കെട്ടിടം മുഴുവൻ തീ വിഴുങ്ങുമെന്ന ഭീതിപടർന്നു. ജീവനക്കാർ മുഴുവൻ എമർജൻസി എക്‌സിറ്റ് വഴി രക്ഷപ്പെടുകയായിരുന്നു. കെട്ടിടത്തിന്റെ മുകൾനിലകൾ മുഴുവൻ പുകയും പൊടിയും നിറഞ്ഞു.\nപുറത്തേക്ക് തീ കാണില്ലായിരുന്നു. ബീച്ച്, മീഞ്ചന്ത, വെള്ളിമാട്‌കുന്ന് ഫയർസ്‌റ്റേഷനുകളിൽ നിന്നുള്ള സേന എത്തിയാണ് തീയണച്ചത്. തീ വീണ്ടും ആളിപ്പടരുമെന്ന ഭീതിയുള്ളതിനാൽ ചുറ്റുംകൂടിയ ആളുകളെ ഡെപ്യൂട്ടി കമീഷണർ എൻ സുജിത് ദാസിന്റെ നേതൃത്വത്തിൽ പൊലീസ് എത്തി മാറ്റുകയായിരുന്നു.\nഡല്‍ഹിയില് മാലിന്യ കൂമ്പാരത്തില് വന് തീപിടിത്തം; പുകമഞ്ഞ് പടരുന്നു\nസെക്രട്ടറിയറ്റ് : തീപിടിത്ത കാരണം ഷോർട്ട് സർക്യൂട്ടല്ലെന്ന് റിപ്പോർട്ടിലില്ല\nകൊല്‍ക്കത്തയിലെ നിവേദിത പാലിയിലെ ചേരിപ്രദേശത്ത് തീപിടിത്തം


അരി വീട്ടിൽ ഉണ്ടായിട്ടും ഇങ്ങിനെയൊന്നു ഇതുവരെ ആരും അറിഞ്ഞില്ലല്ലോ...!! വേഗം ഇതൊന്നു കാണൂ... - Creator Pen\nഅരി വീട്ടിൽ ഉണ്ടായിട്ടും ഇങ്ങിനെയൊന്നു ഇതുവരെ ആരും അറിഞ്ഞില്ലല്ലോ…!! വേഗം ഇതൊന്നു കാണൂ…\nഅരി വീട്ടിൽ ഉണ്ടായിട്ടും ഇങ്ങിനെയൊന്നു ഇതുവരെ ആരും അറിഞ്ഞില്ലല്ലോ…!! വേഗം ഇതൊന്നു കാണൂ… അറിവുകൾ എന്നും ഒരു മുതൽക്കൂട്ടാണ്. പലരിൽ നിന്നും നമുക്ക് പുതിയ അറിവുകൾ ലഭിച്ചേക്കാം. അങ്ങനെ ഒത്തിരി അറിവുകൾ പകർന്നു നൽകാൻ നമ്മുടെ സോഷ്യൽമീഡിയക്ക് കഴിഞ്ഞിട്ടുണ്ട്. നമുക്ക് ഉപകരപെടുന്ന എല്ലാ അറിവുകളെയും നമ്മൾ സ്വീകരിക്കണം.


ജനകീയ സമരത്തിന് വിജയം – ദേശീയപാതയിൽ അറ്റകുറ്റപണികൾ ആരംഭിച്ചു – മുസ്ലിം ലീഗ് ലോങ്ങ് മാർച്ച് മാറ്റിവെച്ചു – Chavakkad Online\nചാവക്കാട്: ജനകീയ സമരത്തിന് മുമ്പിൽ അധികൃതർ മുട്ടുമടക്കി ദേശീയപാതയിൽ അറ്റകുറ്റപണികൾ ആരംഭിച്ചു\nമുസ്ലിം ലീഗ് നാളെ നടത്താൻ തീരുമാനിച്ച ലോങ്ങ് മാർച്ച് മാറ്റിവെച്ചു. മാസങ്ങളായി ചാവക്കാട് പൊന്നാനി ചേറ്റുവ ദേശീയ പാതകൾ തകർന്ന് സഞ്ചാരത്തിന് കഴിയാത്ത അവസ്ഥയിലായിരുന്നു. റോഡ് ഗതാഗത യോഗ്യമാക്കാൻ അധികൃതർ യാതൊരു നടപടിയും സ്വീകരിച്ചിരുന്നില്ല.\nനിരവധി സംഘടകൾ സമര രംഗത്ത് വന്നിരുന്നു. കഴിഞ്ഞ ദിവസം ഡിവൈ എഫ് ഐ സമര രംഗത്തെത്തിയിരുന്നു.\nമുസ്ലീം ലീഗ് ഗുരുവായൂർ നിയോജക മണ്ഡലം കമ്മിറ്റി നാളെ അണ്ടത്തോട് നിന്നും ചാവക്കാട്ടേക്ക് ലോങ്ങ് മാർച്ച് പ്രഖ്യാപിച്ചിരുന്നു. ഇതിനിടയാണ് ദേശീയപാതയിൽ അറ്റകുറ്റപണികൾ ആരംഭിച്ചത്. തുടർന്നാണ മാർച്ച് മാറ്റിവെക്കാൻ തീരുമാനിച്ചത്.\nഅതെ സമയം ഓട്ടയടച്ച് ജനങ്ങളുടെ കണ്ണിൽ പൊടിയിടാനാണ് അധികൃതരുടെ തീരുമാനമെങ്കിൽ ശക്തമായ സമരമുറകളുമായി മുസ്ലീം ലീഗ് രംഗത്ത് വരുമെന്ന് മണ്ഡലം പ്രസിഡന്റ് ആർ വി അബ്ദുൽ റഹീം, ജന: സെക്രട്ടറി എ കെ അബ്ദുൽ കരീം എന്നിവർ മുന്നറിയിപ്പു നൽകി. Aഇന്ത്യയുടെ വിവിധ സംസ്ഥാനങ്ങളിൽ നിന്നടക്കം ദിനംപ്രതി ആയിരകണക്കിനു വാഹനങ്ങൾ സഞ്ചരിക്കുന്ന ദേശീയ പാത 66 പൊന്നാനി ചേറ്റുവ റോഡ് 24 കിലോമീറ്റർ റോഡിൽ 60 ശതമാനവും തകർന്ന നിലയിലാണ്. അറ്റകുറ്റ പണികൾക്കു ശേഷം ബിറ്റുമിൻ മെക്കാഡം ഉപയോഗിച്ച് റോഡ് ആധുനിക രീതിയിൽ റബ്ബറൈസ് ചെയ്തു നവീകരിക്കണമെന്നും നേതാക്കൾ ആവശ്യപ്പെട്ടു.


Seven IAF pilots sent to Russia for India's first manned mission to space | ഗഗന്‍യാൻ: ഏഴ് ബഹിരാകാശ യാത്രികർ റഷ്യയിലേക്ക്, ഗഗന്‍യാന്റെ സാങ്കേതിക സഹായം റഷ്യയിൽ നിന്ന്!! - Malayalam Oneindia\nദില്ലി: ഇന്ത്യയുടെ ബഹിരാകാശ ദൌത്യത്തിനുള്ള ഏഴ് ബഹിരാകാശ യാത്രികർ പരിശീലനത്തിനായി റഷ്യയിലേക്ക്. 12 ബഹിരാകാശ യാത്രികരെയാണ് ഗഗന്‍യാൻ ദൌത്യത്തിനായി ഇന്ത്യൻ വ്യോമസേന തിരഞ്ഞെടുത്തിട്ടുള്ളത്. ഇവരിൽ ഏഴ് പേരെയാണ് റഷ്യയിലേക്ക് അയയ്ക്കുന്നതെന്നാണ് വാർത്താ ഏജൻസി പിടിഐയെ ഉദ്ധരിച്ച് ഇക്കണോമിക്സ് ടൈംസ് റിപ്പോർട്ട് ചെയ്യുന്നത്. എന്നാൽ തിരഞ്ഞെടുക്കപ്പെട്ട ബാക്കി ബഹിരാകാശ യാത്രികരെ അടുത്ത സംഘമായി റഷ്യയിലേക്ക് അയയ്ക്കുമെന്നാണ് സൂചന. തിരഞ്ഞെടുക്കപ്പെട്ട 12 പേരിൽ നിന്ന് അന്തിമഘട്ടം വരെയെത്തുന്ന നാല് പേരാണ് ദൌത്യത്തിനായി ബഹിരാകാശത്തേക്ക് പുറപ്പെടുക. ഗഗന്‍യാൻ വിക്ഷേപിക്കുമ്പോൾ ഒന്നോ രണ്ടോ യാത്രികർ മാത്രമാണുണ്ടാവുക.\n2021 ഡിസംബറോടെ വിക്ഷേപിക്കാനിരിക്കുന്ന ഇന്ത്യയുടെ ദൌത്യമാണ് ഐഎസ്ആർഒയുടെ\nഗഗന്‍യാൻ. ഭൂമിയുടെ താഴ്ന്ന ഉപരിതലത്തിലേക്ക് ബഹിരാകാശ യാത്രികരെ അയയ്ക്കാനുള്ള പദ്ധതിയാണിത്. ക്യാപ്സൂളുകൾക്കൊപ്പം ആവശ്യമായ ഓക്സിജനും മറ്റ് അവശ്യ വസ്തുുക്കളും ഗംഗയാനിൽ ഉൾപ്പെടുത്തുമെന്നും ഇന്ത്യൻ വ്യോമസേനാ ഉദ്യോഗസ്ഥൻ സാക്ഷ്യപ്പെടുത്തുന്നു. ഇന്ത്യൻ വ്യോമസേനയുടെ ദൌത്യത്തിനായി ഐഎസ്ആർഒയാണ് പ്രവർത്തിക്കുന്നത്. 10000 കോടിയോളം ചെലവ് പ്രതീക്ഷിക്കുന്ന ദൌത്യത്തിനുള്ള സാങ്കേതിക സഹായം ലഭ്യമാക്കുന്നത് റഷ്യയാണ്.\nദൌത്യത്തിനായി നേരത്തെ 30 വയസ്സായിരുന്നു ബഹിരാകാശ യാത്രികർക്ക് നിശ്ചയിച്ച പ്രായം. എന്നാൽ ഈ പ്രായഘടനയിൽപ്പെട്ടവർ യോഗ്യത തെളിയിക്കാത്തതിനെ തുടർന്ന് ഇത് പ്രായം 41ലേക്ക് ഉയർത്തുകയായിരുന്നു. സാങ്കേതിക വിദ്യയിൽ മുന്നിട്ട് നിൽക്കുന്ന പല രാജ്യങ്ങളും മനുഷ്യരെ ബഹിരാകാശത്തെത്തിക്കാനുള്ള ദൌത്യങ്ങൾക്ക് തുടക്കം കുറിച്ചെങ്കിലും വെല്ലുവിളികൾ കാരണം പൂർത്തീകരിക്കാൻ കഴിഞ്ഞിരുന്നില്ല. 2018ലെ സ്വാതന്ത്ര്യദിന പ്രസംഗത്തിലാണ് പ്രധാനമന്ത്രി നരേന്ദ്രമോദി ഗഗന്‍യാനെക്കുറിച്ചുള്ള പ്രഖ്യാപനം നടത്തുന്നത്.\nspace isro india russia iaf ഐഎസ്ആർഒ റഷ്യ


മൂന്നാം നാള് ഉയര്‍ത്തെഴുന്നേല്‍ക്കുമെന്ന് വിശ്വാസികളെ ബോധിപ്പിക്കാന് ശവക്കുഴിയില് ജീവനോടെ കിടന്ന പാസ്റ്റര് മരിച്ചു – News18 Malayalam\nമൂന്നാം നാള് ഉയര്‍ത്തെഴുന്നേല്‍ക്കുമെന്ന് വിശ്വാസികളെ ബോധിപ്പിക്കാന് ശവക്കുഴിയില് ജീവനോടെ കിടന്ന പാസ്റ്റര് മരിച്ചു\nമണ്ണിട്ട് മൂടാനും മൂന്ന് ദിവസത്തിന് ശേഷം ജീവനോട് താന് ഇവിടെ ഉണ്ടാകുമെന്ന് ഇയാള് വിശ്വാസികളോട് പറഞ്ഞിരുന്നു.\nLast Updated : August 25, 2021, 11:40 IST\nക്രിസ്തുവിനെ പോലെ മൂന്ന് ദിനം കഴിഞ്ഞ് ഉയര്‍ത്തെഴുന്നേല്‍ക്കുമെന്ന് വിശ്വാസികളെ ബോധിപ്പിക്കാന് ജീവനോടെ ശവക്കുഴിയില് കിടന്ന പാസ്റ്റര് മരിച്ചു. ആഫ്രിക്കയിലെ സാംബിയന് ക്രിസ്ത്യന് ചര്‍ച്ചിലെ പാസ്റ്ററായ 22 വയസ്സുള്ള ജെയിംസ് സക്കാറയാണ് മരിച്ചത്.\nവിശ്വാസികളെ സാക്ഷിയാക്കി കൈകാലുകള് ബന്ധിയാക്കി ശവക്കുഴിയില് ഇറങ്ങി കിടക്കുകയായിരുന്നു. മണ്ണിട്ട് മൂടാനും മൂന്ന് ദിവസത്തിന് ശേഷം ജീവനോട് താന് ഇവിടെ ഉണ്ടാകുമെന്ന് ഇയാള് വിശ്വാസികളോട് പറഞ്ഞിരുന്നു. മൂന്ന് ദിവസത്തിന് ശേഷം ജീവനോടെ തിരിച്ചു വരുമെന്നായിരുന്നു ഇയാളുടെ അവകാശവാദം.\nഇയാള് പറഞ്ഞതനുസരിച്ച് വിശ്വാസികള് ശവക്കുഴി മണ്ണിട്ട് മൂടിയിരുന്നു. എന്നാല് മൂന്ന് ദിവസത്തിന് ശേഷം കുഴിമാന്തിയപ്പോള് മരിച്ച് കിടക്കുന്ന പാസ്റ്ററെയാണ് കണ്ടത്.\nഅതേസമയം പാസറ്ററെ ഇതിന് പിന്തുണച്ച മൂന്നു പേര്‍ക്കെതിരെ അധികൃതര് കേസെടുത്തിട്ടുണ്ട്. ഒരാളെ അറസ്റ്റ് ചെയ്തിട്ടുണ്ട്. സഹായികളില് രണ്ടു പേര് ഒളിവിലാണ്. പാസ്റ്ററെ മരിച്ച നിലയില് കണ്ടെത്തിയ ശേഷമായിരുന്നു ഇവര് സംഭവം പൊലീസിനെ അറിയിക്കുന്നത്.\nFirst published: August 25, 2021, 11:40 IST


'എ-സാറ്റും നാടകസെറ്റും തിരിച്ചറിയാൻ ബുദ്ധിയില്ലേ?' രാഹുലിന് മറുപടിയുമായി മോദിയുടെ ആദ്യറാലി\nMeerut, First Published 28, Mar 2019, 1:33 PM IST\nമോദിയുടെ തെരഞ്ഞെടുപ്പ് പ്രചാരണപരിപാടികൾക്ക് തുടക്കം കുറിക്കുന്നത് ഇന്ന് മീററ്റിൽ നിന്നാണ്. റാലിയിൽ പ്രതിപക്ഷമഹാസഖ്യത്തെ കടന്നാക്രമിച്ച മോദി 'ചൗകീദാർ' വിളിക്ക് മറുപടിയും നൽകി. 'രാഹുൽ ദാഗ്‍ദാറാണ് (കളങ്കിതൻ)'.\nമീററ്റ്: ലോക്‍സഭയിലെ ഏറ്റവും കൂടുതൽ സീറ്റുകളുള്ള ഹിന്ദി ഹൃദയഭൂമിയിലെ ഉത്തർപ്രദേശിൽ നിന്ന് മോദിയുടെ തെരഞ്ഞെടുപ്പ് പര്യടനം തുടങ്ങി. ബിജെപിക്കെതിരെ ഒന്നിച്ച എസ്‍പി-ബിഎസ്‍പി സഖ്യത്തെ കടന്നാക്രമിച്ചും രാഹുൽ ഗാന്ധിയെ കളിയാക്കിയുമായിരുന്നു പര്യടനടത്തിലെ മോദിയുടെ ആദ്യപ്രസംഗം. മീററ്റിലെ ആദ്യപരിപാടിയ്ക്ക് ശേഷം ഉത്തർപ്രദേശിലെ രുദ്രാപൂരിലും അഖ്‍നൂറിലുമാണ് മോദിയുടെ തെരഞ്ഞെടുപ്പ് റാലികൾ.\nഇന്ത്യയുടെ എ-സാറ്റ് പരീക്ഷണത്തെ അഭിനന്ദിച്ചും, ഒപ്പം മോദിക്ക് 'ലോകനാടകദിനാശംസകൾ' നേർന്നും ട്വീറ്റ് ചെയ്ത കോൺഗ്രസ് അധ്യക്ഷൻ രാഹുൽ ഗാന്ധിയെ മോദി കളിയാക്കി. ''ഇന്ത്യ ബഹിരാകാശരംഗത്തെ വലിയൊരു നേട്ടം സ്വന്തമാക്കി. ഇത് തിരിച്ചറിയുക പോലും ചെയ്യാത്തവരുടെ ബുദ്ധിയിൽത്തന്നെ എനിക്ക് സംശയം തോന്നുകയാണ്. തീയറ്ററിൽ നാടകം കാണുന്നതിന് മുമ്പ് പോയാൽ നമുക്കെന്താണ് കേൾക്കാനാകുക? സെറ്റ് എവിടെ, സെറ്റ് തയ്യാറായോ എന്നൊക്കെയുള്ള ചോദ്യങ്ങളല്ലേ? ഇതും എ-സാറ്റും തമ്മിൽ തിരിച്ചറിയാൻ പോലും ഇവിടെ ചിലർക്ക് കഴിവില്ല'', എന്ന് മോദി.\n''ഉപഗ്രഹവേധമിസൈൽ എ-സാറ്റിന്‍റെ പരീക്ഷണം നടത്തണമെന്ന് ഡിആർഡിഒ പല തവണ യുപിഎയോട് ആവശ്യപ്പെട്ടതാണ്. പക്ഷേ അവർ ഇതിന് അനുമതി നൽകിയില്ല. ഇവിടെ ധൈര്യമുള്ള ഒരു സർക്കാരുണ്ടായി. അതുകൊണ്ട് തന്നെ പരീക്ഷണം നടത്താനായി'', എന്നും മോദി പറഞ്ഞു.\nബാലാകോട്ട് ആക്രമണത്തിന് തെളിവ് ചോദിച്ച കോൺഗ്രസ് നേതാക്കൾക്കും പരിഹാസം. ''ചിലർക്ക് തെളിവ് (സബൂത്) വേണം. നിങ്ങൾ പറയൂ, നിങ്ങൾക്ക് സബൂത് വേണോ, സപുത് (നല്ല മകൻ) വേണോ? ഇന്ത്യയുടെ നല്ല മകനാണ് ഇന്ത്യയുടെ ഏറ്റവും വലിയ തെളിവ്'', എന്ന് മോദി.\nരാഹുൽ ഗാന്ധി കളങ്കിതനാണെന്നും മോദി ആരോപിച്ചു. 2019-ൽ ആരെ തെരഞ്ഞെടുക്കണമെന്ന് ഇന്ത്യ തീരുമാനിച്ച് കഴിഞ്ഞു. ബിജെപി അധികാരത്തിൽ വരും. രാഹുലിന്‍റെ 'ചൗകീദാർ' ആരോപണത്തിന് മോദി നൽകിയ മറുപടി ഇങ്ങനെ: ''ചൗകീദാറും ദാഗ്‍ദാറും (കളങ്കിതൻ) തമ്മിലുള്ള പോരാട്ടമാണ് ഇവിടെ നടക്കുന്നത്. ഇവരിലാരെ വേണമെന്ന് നിങ്ങൾ തന്നെ തീരുമാനിക്കൂ''.\nLast Updated 28, Mar 2019, 1:33 PM IST\nModi Rahul Rally\nമോദിയുടെ ആദ്യപ്രചാരണ റാലി


ശരീരഭാഗങ്ങളും ബ്ലാക്ക്‌ബോക്സും കണ്ടെത്തി; പൊട്ടിത്തെറിച്ചെന്ന് ദൃക്സാക്ഷികള്, ജീവന്റെ തുടിപ്പില്ല body-parts-debris-found-at-siriwajaya-air-plane-crash-site\nHome News International ശരീരഭാഗങ്ങളും ബ്ലാക്ക്‌ബോക്സും കണ്ടെത്തി; പൊട്ടിത്തെറിച്ചെന്ന് ദൃക്സാക്ഷികള്, ജീവന്റെ തുടിപ്പില്ല\nജക്കാര്‍ത്ത: 62 പേരുമായി പുറപ്പെട്ട ഇന്‍ഡൊനീഷ്യയിലെ സിരിവിജയ എയര്‍ലൈന്‍സ് വിമാനം കടലില് തകര്‍ന്നു വീണ സ്ഥലം കണ്ടെത്തി. വിമാനത്തിന്റെ ബ്ലാക്ക് ബോക്സില് നിന്ന് സിഗ്‌നല് ലഭിച്ചതായി അധികൃതര് അറിയിച്ചു.\nവിമാനത്തിന്റെ അവശിഷ്ടങ്ങളും മനുഷ്യശരീരത്തിന്റെ ഭാഗങ്ങളും നാവികര് കണ്ടെടുത്തിട്ടുണ്ട്. തിരയല് രക്ഷാപ്രവര്‍ത്തര് രണ്ടു ബാഗുകള് കരയിലെത്തിച്ചതായി ജക്കാര്‍ത്ത പോലീസ് പറഞ്ഞു. ഇതില് ഒന്നില് യാത്രക്കാരുടെ വസ്തുക്കളായിരുന്നു. മറ്റൊരു ബാഗില് ശരീരഭാഗങ്ങളും. വിമാനത്തില് യാത്ര ചെയ്ത ആരും രക്ഷപ്പെട്ടിട്ടില്ലെന്നാണ് നിഗമനം.\nകടലില് 75 അടി താഴ്ചയില് നിന്നാണ് വിമാനത്തിന്റെ അവശിഷ്ടങ്ങള് കണ്ടെത്തിയത്. ശനിയാഴ്ച ജക്കാര്‍ത്തയില്‍നിന്ന് വെസ്റ്റ്കലിമന്താനിലെ പോണ്ടിയാനക്കിലേക്കുപോയ ബോയിങ് 737-500 വിമാനമാണ് കാണാതായത്.ഉച്ചയ്ക്ക് 1.56-ഓടെ പുറപ്പെട്ട വിമാനത്തിന് 2.40-ഓടെയാണ് എയര്‍ലൈന്‍സുമായുള്ള ബന്ധം നഷ്ടമായത്.\nവിമാനം തകര്‍ന്നു വീണതിന്റെ യഥാര്‍ത്ഥ കാരണം വ്യക്തമല്ലെങ്കിലും വന്‍പൊട്ടിത്തെറിയുടെ ശബ്ദം കേട്ടതായി മത്സ്യത്തൊഴിലാളികള് പറഞ്ഞു.\n‘എന്തോ പൊട്ടിത്തെറിക്കുന്നത് ഞങ്ങള് കേട്ടു, ഒരു ബോംബ് സ്ഫോടനമോ അല്ലെങ്കില് സുനാമിയോ ആണെന്ന് ഞങ്ങള് കരുതി, അതിനുശേഷം വെള്ളത്തില് വലിയ ഓളം തെളിയുന്നത് ഞങ്ങള് കണ്ടു’ ഒരു മത്സ്യത്തൊഴിലാളി വാര്‍ത്താഏജന്‍സികളോട് പറഞ്ഞു.\n‘കനത്ത മഴയായിരുന്നു, കാലാവസ്ഥ വളരെ മോശമായിരുന്നു. അതിനാല്, ചുറ്റും വ്യക്തമായി കാണാന് പ്രയാസമാണ്. എന്നാല് ശബ്ദം കേട്ട ഞങ്ങള് ഞെട്ടിപ്പോയി, ചില വസ്തുക്കള് പൊന്തിക്കിടക്കുന്നത് കാണാമായിരുന്നു. ഞങ്ങളുടെ ബോട്ടിന് ചുറ്റും എണ്ണ തളംകെട്ടിനിന്നു’-മത്സ്യത്തൊഴിലാളി കൂട്ടിച്ചേര്‍ത്തു.\n62 യാത്രക്കാരില് മൂന്ന് കൈക്കുഞ്ഞുങ്ങളടക്കം 10 പേര് കുട്ടികളാണ്. അപകടവിവരമറിഞ്ഞ് പ്രിയപ്പെട്ടവരെ കുറിച്ചറിയാന് വിമാനത്താവളത്തിലും തുറമുഖത്തുമായി യാത്രക്കാരുടെ ബന്ധുക്കള് തടിച്ചുകൂടിയിരിക്കുകയാണ്.\n‘എന്റെ ഭാര്യയും മൂന്ന് മക്കളും വിമാനത്തിലുണ്ടായിരുന്നു. കരഞ്ഞ് തളര്‍ന്നുകൊണ്ട് പോണ്ടിനായക് വിമാനത്താവളത്തില് കാത്തിനില്‍ക്കുന്ന യമന് സായി എന്നായാള് പറഞ്ഞു. വിമാനയാത്രയ്ക്ക് തൊട്ടുമുമ്പ് ഭാര്യ തനിക്ക് അയച്ചു തന്ന കുഞ്ഞിന്റെ ഫോട്ടോ എടുത്ത് കാണിച്ചു….എങ്ങനെ തകരാതിരിക്കും എന്റെ ഹൃദയം..?തേങ്ങികൊണ്ട് അയാള് ചോദിച്ചു\nPrevious articleഉപരോധം നീങ്ങിയതോടെ ഖത്തര് സമ്പദ് രംഗം ഉണരുന്നു\nNext articleകോവിഡ് വാക്‌സിന് ആവശ്യമുള്ളവര് ഹെല്‍ത്ത് കാര്‍ഡ് കരസ്ഥമാക്കണമെന്ന് ഖത്തര് ആരോഗ്യ മന്ത്രാലയം


How To Order for Windows 8 Pro Upgrade, വിന്‍ഡോസ് 8 അപ്‌ഗ്രേഡിന് എങ്ങനെ ഓര്‍ഡര് ചെയ്യാം - Malayalam Gizbot\nവിന്‍ഡോസ് 8 അപ്‌ഗ്രേഡിന് എങ്ങനെ ഓര്‍ഡര് ചെയ്യാം?\n| Updated: Saturday, April 13, 2013, 9:57 [IST]\nമുന് വിന്‍ഡോസ് വേര്‍ഷനുകളില് പ്രവര്‍ത്തിക്കുന്ന സിസ്റ്റങ്ങള്‍ക്ക് മൈക്രോസോഫ്റ്റ് വിന്‍ഡോസ് 8 പ്രോ ഓപറേറ്റിംഗ് സിസ്റ്റം അപ്‌ഗ്രേഡ് ചെയ്യുന്നതായി അറിഞ്ഞു കാണുമല്ലോ. ഒക്ടോബര് 26ന് ഔദ്യോഗികമായി അവതരിപ്പിക്കുന്ന വിന്‍ഡോസ് 8 ഓപറേറ്റിംഗ് സിസ്റ്റത്തിന്റെ പ്രീഓര്‍ഡറാണ് കമ്പനി ഇപ്പോള് ആരംഭിച്ചിരിക്കുന്നത്. ഓര്‍ഡര് ചെയ്യുന്നവര്‍ക്ക് ഒക്ടോബര് 26ന് ശേഷമാണ് അപ്‌ഡേറ്റ് ലഭിക്കുക.\nപ്രീഓര്‍ഡറില് കുറഞ്ഞ വിലക്കാണ് കമ്പനി വിന്‍ഡോസ് 8 അപ്‌ഡേറ്റ് നല്‍കുന്നതെന്നതാണ് ഏറെ ശ്രദ്ധേയം. 699 രൂപയിലാണ് അപ്‌ഗ്രേഡ് ഓഫര് തുടങ്ങുന്നത്. വിന്‍ഡോസ്7പിസികള്‍ക്കാണ് 699 രൂപയ്ക്ക് വിന്‍ഡോസ് 8 അപ്‌ഗ്രേഡ് ചെയ്തു നല്‍കുക.\nഎന്നാല് അതിലും ചില നിബന്ധനകള് ഉണ്ട്. ഇക്കഴിഞ്ഞ ജൂണ്2മുതല് വാങ്ങിയ വിന്‍ഡോസ്7സിസ്റ്റങ്ങള്‍ക്കോ അല്ലെങ്കില് 2013 ജനുവരി 31ന് മുമ്പ് വാങ്ങുന്ന വിന്‍ഡോസ്7സിസ്റ്റങ്ങള്‍ക്കോ ആണ് ഈ ചുരുങ്ങിയ വിലയില് വിന്‍ഡോസ് 8 അപ്‌ഡേറ്റ് ലഭിക്കുക. ഫെബ്രുവരി 28 വരെയാണ് രജിസ്‌ട്രേഷന്.\nഈ ഓഫറില് പെടാത്ത വിന്‍ഡോസ് എക്‌സ്പി, വിന്‍ഡോസ് വിസ്റ്റ, വിന്‍ഡോസ്7ഉപയോക്താക്കള്‍ക്ക് ഔദ്യോഗിക അവതരണത്തിന് ശേഷം 39.99 ഡോളറിന് വിന്‍ഡോസ് 8 പ്രോ അപ്‌ഗ്രേഡും മൈക്രോസോഫ്റ്റ് ലഭ്യമാക്കുന്നതാണ്. 131 വിപണികളിലാകും ഇത് ബാധകമാകുക.\nവിന്‍ഡോസ് 8 പ്രോ 2013 ജനുവരി 31 വരെ 69.99ഡോളറിന് മൈക്രോസോഫ്റ്റ് ലഭ്യമാക്കുമെന്നും അതിന് ശേഷം 199ഡോളറായിരിക്കും ഇതിന് വില വരികയെന്നും ദ വേര്‍ജ് വെബ്‌സൈറ്റ് റിപ്പോര്‍ട്ട് ചെയ്യുന്നുണ്ട്. എന്നാല് ഇക്കാര്യം മൈക്രോസോഫ്റ്റ് ഇനിയും സ്ഥിരീകരിച്ചിട്ടില്ല.\n699 രൂപയ്ക്ക് വിന്‍ഡോസ് 8 അപ്‌ഗ്രേഡ് ലഭിക്കാനുള്ള ഓണ്‍ലൈന് രജിസ്‌ട്രേഷന് രീതി\nജൂണ് 2നും 2013 ജനുവരി 31നും ഇടയി്ല് ഒരു വിന്‍ഡോസ്7പിസി വാങ്ങുക\nwindowsupgradeoffer.com സൈറ്റില് പോയി ഫെബ്രുവരി 28ന് മുമ്പായി അപ്‌ഗ്രേഡിന് രജിസ്റ്റര് ചെയ്യുക\nരജിസ്റ്റര് ചെയ്യുമ്പോള് നിങ്ങളുടെ പേര്. ഇമെയില് വിലാസം, ഫോണ് നമ്പര്, പിസി മോഡല്, വാങ്ങിയ തിയ്യതി, പിസി ഏത് കമ്പനിയുടേതാണ്, റീട്ടെയിലറുടെ പേര് എന്നീ വിവരങ്ങള് നല്‍കണം.\nപ്രൊമോഷണല് കോഡ്, വാങ്ങാനുള്ള നിര്‍ദ്ദേശം എന്നിവയുള്‍പ്പെടുന്ന ഒരു ഇമെയില് വിന്‍ഡോസ് 8 പ്രോ ഔദ്യോഗികമായി ലഭ്യമായ ശേഷം മൈക്രോസോഫ്റ്റ് നിങ്ങള് രജിസ്റ്റര് ചെയ്യുന്ന സമയത്ത് നല്‍കിയ ഇമെയിലിലേക്ക് അയയ്ക്കും.\nഇമെയില് നിര്‍ദ്ദേശപ്രകാരം വിന്‍ഡോസ് അപ്‌ഗ്രേഡ് അസിസ്റ്റന്റ് ഉപയോഗിച്ച് വിന്‍ഡോസ് 8 പ്രോ ഡൗണ്‍ലോഡ് ചെയ്യുകയാണ് പിന്നീട് വേണ്ടത്.\nജൂണ് 2നോ അതിന് ശേഷമോ വിന്‍ഡോസ് പിസി വാങ്ങിയവര് ചെയ്യേണ്ടത്\nവിന്‍ഡോസ്7ഹോം ബേസിക്, ഹോം പ്രീമിയം, പ്രൊഫഷണല്, അള്‍ട്ടിമേറ്റ് എന്നീ ഏതെങ്കിലും വേര്‍ഷനില് പെടുന്ന വിന്‍ഡോസ് പിസി ജൂണ് 2നോ അതിന് ശേഷമോ വാങ്ങിയവരാണ് നിങ്ങളെങ്കില് വിന്‍ഡോസ് അപ്‌ഗ്രേഡ് ഓഫര് വെബ്‌സൈറ്റില് പോയി രജിസ്റ്റര് ചെയ്യുക\nഇന്ത്യ, ഗള്‍ഫ് രാജ്യങ്ങള് ഉള്‍പ്പടെ 140 രാജ്യങ്ങളിലാണ് ഈ ഓഫര് ബാധകമായിട്ടുള്ളത്. ഏതെല്ലാം രാജ്യങ്ങളെന്നറിയാന് ഇവിടെ ക്ലിക് ചെയ്യുക.


ഒരു തട്ടുപൊളിപ്പന് സിനിമയുടെ എല്ലാ ചേരുവകളും അടങ്ങിയതാണ് ഇന്നത്തെ തമിഴക രാഷ്ട്രീയം. ഉശിരന് ഡയലോഗുകളും പ്രതികാരവും സംഘട്ടനവുമെല്ലാം അതില് വേണ്ട പോലെ അടങ്ങിയിരിക്കുന്നു. ദ്രാവിഡ മുന്നേറ്റ കഴകം നേതാവ് കരുണാനിധിയാണ് അന്‍പതുകളില് സിനിമ–രാഷ്ട്രീയ ബന്ധത്തിനു തുടക്കമിട്ടതെങ്കിലും പിന്നീട് അദ്ദേഹം രാഷ്ട്രീയത്തിലേക്ക് കൈപിടിച്ചിറക്കിയ എംജിആര് മുതല് അടുത്തകാലത്ത് തിരഞ്ഞെടുപ്പ് ഗോദയിലിറങ്ങിയ വിജയ് വരെയുള്ളവര് ആ കൂട്ടുകെട്ട് ഊട്ടിയുറപ്പിച്ചു.\nപണ്ടുമുതലേ തമിഴ് മക്കള്‍ക്ക് കലയോടും കലയോടും ഒരു പ്രത്യേക വാല്‍സല്യമുണ്ട്. കവിയും എഴുത്തുകാരനുമായ മുത്തുവേല് കരുണാനിധി ചെറുപ്പം മുതലേ നാടകത്തിലും സാഹിത്യത്തിലും സജീവമായിരുന്നു. തുടര്‍ന്നു രാഷ്ട്രീയത്തിലേക്കും സിനിമയിലേക്കും ചുവടുമാറ്റം നടത്തിയ അദ്ദേഹം തന്‍റെ സൃഷ്ടികളിലൂടെ വിപ്ലവകരമായ ആശയങ്ങള് പങ്കു വയ്ക്കാനാണ് പലപ്പോഴും ശ്രമിച്ചത്. തമിഴ് സിനിമാ ചരിത്രത്തെ തന്നെ മാറ്റിമറിച്ച പ്രശസ്തമായ പരാശക്തി അദ്ദേഹത്തിന്‍റെ രചനാവൈഭവം വെളിപ്പെടുത്തുന്നു. കോണ്‍ഗ്രസുകാരനായിരുന്ന എംജിആറിനെ ദ്രാവിഡ രാഷ്ട്രീയത്തിലേക്ക് പറിച്ചു നട്ട ആരാധകരുടെ കലൈഞ്ജര് ആദ്യം നടന്‍റെ അടുത്ത സുഹൃത്തും പിന്നീട് ഏറ്റവും വലിയ ശത്രുവുമായി മാറി എന്നത് ചരിത്രം.\nപഴയ മിത്രങ്ങളുടെ ശത്രുത ഇരുവരെയും എതിരാളികളുടെ ഭരണകാലത്ത് കാരാഗൃഹത്തില് വരെ എത്തിച്ചു. ആ കൂട്ടുക്കെട്ടിന്‍റെയും പകപ്പോക്കലിന്‍റെയും കഥ മണിരത്നത്തിന്‍റെ ഇരുവര് എന്ന ചിത്രം പറയുന്നുണ്ട്. എന്നാല് റോജ എന്ന സിനിമയിലൂടെ പാക്കിസ്ഥാന് തീവ്രവാദത്തെയും ബോംബെ എന്ന സിനിമയിലൂടെ ശിവസേനയെയും വിമര്‍ശിക്കാന് ധൈര്യം കാണിച്ച മണിരത്നം സമകാലിക തമിഴക രാഷ്ട്രീയത്തെ വരച്ചുകാട്ടിയപ്പോള് പല കാര്യങ്ങളും മറച്ചുവയ്ക്കാനാണ് ശ്രമിച്ചത്. എന്നിട്ടും സിനിമ പുറത്തിറക്കാന് അദ്ദേഹത്തിന് ഏറെ കടമ്പകള് കടക്കേണ്ടി വന്നു. ഇരുവറിന്‍റെ തിരക്കഥ കരുണാനിധിയെയും ജയലളിതയെയും കാണിച്ചതിന് ശേഷമാണ് ചിത്രീകരണം തുടങ്ങാന് പോലും അനുമതി ലഭിച്ചതെന്ന് അക്കാലത്ത് കോളിവുഡിലെ പാപ്പരാസികള് എഴുതി.\nസത്യമെന്തായാലും പ്രാദേശിക രാഷ്ട്രീയത്തിലെ അത്തരം അണിയറക്കഥകള് തമിഴ് മക്കള്‍ക്ക് ഇന്നും അന്യമാണ്. എംജിആര് എന്ന തങ്ങളുടെ കണ് കണ്ട ദൈവം മലയാളിയാണെന്ന് പോലും ഭൂരിഭാഗം തമിഴര്‍ക്കും അറിയില്ല. ജീവിച്ചിരിക്കുമ്പോള് ഒരിയ്ക്കലും പരസ്യമായി മലയാളത്തില് സംസാരിക്കാതിരുന്ന അദ്ദേഹം അങ്ങനെയൊരു ധാരണ ജനങ്ങളില് ബോധപൂര്‍വ്വം സൃഷ്ടിക്കുകയും ചെയ്തു. പരസ്യമായി തമിഴില് സംസാരിക്കുകയും എന്നാല് ഒറ്റയ്ക്ക് കാണുമ്പോള് ശുദ്ധ മലയാളത്തില് സംസാരിക്കുകയും ചെയ്തിരുന്ന തലൈവരെകുറിച്ച് മുന്‍മുഖ്യമന്ത്രി ഇകെ നായനാരും നടന് കൊച്ചിന് ഹനീഫയും എഴുതിയിട്ടുണ്ട്. കേരള താല്‍പര്യങ്ങള്‍ക്ക് വിഘാതമായ മുല്ലപ്പെരിയാര് കരാര് പുതുക്കിയത് എംജിആര് തമിഴ്നാട് മുഖ്യമന്ത്രി ആയിരുന്നപ്പോഴാണ് എന്നത് ഇതിന്‍റെ മറ്റൊരു വശം.\nനിയമം ലംഘിക്കുകയും അതിനെ ചോദ്യം ചെയ്യുകയും ചെയ്ത എംജിആറിന്‍റെ നായകവേഷങ്ങള് അദ്ദേഹത്തിന് തമിഴ്സിനിമയിലെ ആദ്യ സൂപ്പര്‍താര പരിവേഷം നല്‍കിയപ്പോള് അണ്ണാ ഡിഎംകെ എന്ന അദ്ദേഹത്തിന്‍റെ പാര്‍ട്ടിയും സൂപ്പര്‍ഹിറ്റായി. രാഷ്ട്രീയമായി വിഭിന്ന ചേരികളില് ആയിരുന്നെങ്കിലും കരുണാനിധിയും എംജിആറും ശ്രീലങ്കയിലെ തമിഴ് തീവ്രവാദത്തെ പ്രോത്സാഹിപ്പിക്കുന്നതില് യാതൊരു മടിയും കാണിച്ചില്ല. ആയുധം കൊണ്ടും പണം കൊണ്ടും പരസ്യപിന്തുണ കൊണ്ടും എല്‍ടിടിയെ വളര്‍ത്തിയ അവര് അതുവഴി തമിഴ് ദേശീയതയുടെ വക്താക്കളാകാനും ശ്രദ്ധിച്ചു.\nഎംജിആര് രാഷ്ട്രീയത്തില് കൊണ്ടുവന്ന ജയലളിതയ്ക്ക് പക്ഷേ അദ്ദേഹത്തിന്‍റെ മരണശേഷം പാര്‍ട്ടിയില് നിന്നും ആ കുടുംബത്തില് നിന്നും ഏറെ പ്രശ്നങ്ങള് അഭിമുഖീകരിക്കേണ്ടി വന്നു. എംജിആറിന്‍റെ ഭാര്യ ജാനകി രാമചന്ദ്രനും ജയലളിതയും പാര്‍ട്ടിയിലെ വിരുദ്ധ ചേരികളിലായി. കരുണാനിധിയുടെ ഭരണകാലത്ത് നിയമസഭയില് നിന്ന് അപമാനിതയായി പുറത്തുപോയ അവര് 1991ല് ആദ്യമായി അധികാരത്തിലെത്തി. അഴിമതിക്കഥകളും തന്‍പ്രമാണിത്വവും വഴി കുപ്രസിദ്ധി നേടിയ അക്കാലത്ത് രജനികാന്ത് രാഷ്ട്രീയത്തില് ഇറങ്ങുമെന്ന് ഏറെ കരുതപ്പെട്ടുവെങ്കിലും അതുണ്ടായില്ല. എങ്കിലും ജയയെ പരസ്യമായി എതിര്‍ത്ത അദ്ദേഹം അടുത്ത തിരഞ്ഞെടുപ്പില് ഡിഎംകെ–ടിഎംസി സഖ്യത്തിന് പിന്തുണ പ്രഖ്യാപിച്ച് അവരുടെ ഗംഭീര വിജയത്തില് ഭാഗഭാക്കായി. അതേ രജനികാന്ത് കഴിഞ്ഞ നിയമസഭാ തിരഞ്ഞെടുപ്പില് ജയലളിത നേടിയ ഏകപക്ഷീയ ജയത്തില് സന്തോഷം പ്രകടിപ്പിക്കാനും മറന്നില്ല. ഡിഎംകെയുടെ ദുര്‍ഭരണത്തില് നിന്ന് സംസ്ഥാനം രക്ഷപ്പെട്ടിരിക്കുന്നു എന്നാണ് അന്ന് അദ്ദേഹം പറഞ്ഞത്.\nതത്ത്വചിന്തകനും ആത്മീയവാദിയുമായ രജനി രാഷ്ട്രീയ പ്രവേശം നടത്തിയില്ലെങ്കിലും അദ്ദേഹത്തിന്‍റെ പിന്‍ഗാമികളില് പലരും അധികാരത്തിലേക്കുള്ള വഴിയില് ഭാഗ്യം പരീക്ഷിച്ചവരാണ്. വിജയകാന്ത്, ശരത് കുമാര്, കാര്‍ത്തിക് തുടങ്ങി വിജയ് വരെ അവരില് പെടും. 2011ലെ തിരഞ്ഞെടുപ്പില് വിജയ് ഫാന്‍സ് അസോസിയേഷന്‍റെ പേരില് രണ്ടുപേര് അണ്ണാഡിഎംകെ സഖ്യത്തില് നിന്ന് മല്‍സരിച്ചു ജയിച്ചിരുന്നു. എന്നാല് തലൈവ സിനിമ പുറത്തിറങ്ങുന്ന സമയത്ത് വിജയിന്‍റെ പിതാവും സംവിധായകനുമായ എസ് എ ചന്ദ്രശേഖരന് നടത്തിയ ഒരു പ്രസ്താവന ജയയെയും വിജയെയും അകറ്റി. ഉലകം ചുറ്റും വാലിബന് പുറത്തിറങ്ങിയപ്പോള് എംജിആര് മുഖ്യമന്ത്രിയായതുപോലെ തലൈവ വരുന്നതോടെ വിജയും മുഖ്യമന്ത്രിയാകും എന്നാണ് അദ്ദേഹം പറഞ്ഞത്.\nദ്രാവിഡ രാഷ്ട്രീയത്തിന്‍റെ സിനിമ ചരിത്രം ഇവിടെ അവസാനിക്കുന്നില്ല. അഴിക്കുള്ളിലായാലും ഭരണത്തിന്‍റെ താക്കോല് ജയലളിതയുടെ കയ്യില് തന്നെയായിരിക്കുമെന്ന് അവരുടെ ശത്രുക്കള്‍ക്ക് പോലുമറിയാം. തലൈവര്‍ക്കും തലൈവിക്കും കലൈഞ്ജര്‍ക്കുമെല്ലാം പുതിയ രൂപഭേദങ്ങളില് പിന്‍ഗാമികള് അവതരിക്കും. സിനിമ വിട്ട് മറ്റൊരു ജീവിതമില്ലാത്ത തമിഴര് അവരെ നെഞ്ചോട് ചേര്‍ക്കുകയും ചെയ്യും. പക്ഷേ അതില് നിന്ന് നെല്ലും പതിരും തിരഞ്ഞെടുക്കുക എന്നത് ശ്രമകരമാണ്.\n[ My article published in KVartha on 29.09.2014]\nEntertainmentIndiaIndian CinemaIndian PoliticsKeralaPolitics


നരേന്ദ്ര മോദി സൗദിയിലേക്ക്; വഴിമുടക്കി പാകിസ്താന്... ഇത് രണ്ടാംതവണ, ഇമ്രാന് ഖാന് പകവീട്ടുന്നു | Pakistan denies use of airspace to Modi's Saudi Visit - Malayalam Oneindia\nPublished: October 27 2019, 16:07 [IST]\nഇസ്ലാമാബാദ്: കശ്മീര് വിഷയത്തില് ഇന്ത്യയോടുള്ള അമര്‍ഷം പാകിസ്താന് തീര്‍ക്കുന്നത് പ്രധാനമന്ത്രി നരേന്ദ്ര മോദിയുടെ വഴിമുടക്കി. സൗദി അറേബ്യയിലേക്കുള്ള രണ്ടുദിവസത്തെ സന്ദര്‍ശനത്തിന് മോദി പുറപ്പെടാനിരിക്കെയാണ് പാകിസ്താന് തടസം അറിയിച്ചിരിക്കുന്നത്. പാകിസ്താന്റെ വ്യോമ പാത ഇന്ത്യന് പ്രധാനമന്ത്രിക്ക് അനുവദിക്കാന് സാധിക്കില്ലെന്ന് ആ രാജ്യം അറിയിച്ചു. ജമ്മു കശ്മീര് വിഷയത്തില് ഇന്ത്യ സ്വീകരിച്ച നിലപാട് ചോദ്യം ചെയ്താണ് പാകിസ്താന്റെ തീരുമാനം.\nസൗദിയില് രണ്ട് ദിവസങ്ങളിലായി നടക്കുന്ന ബിസിനസ് ഉച്ചകോടിയില് പങ്കെടുക്കാനാണ് പ്രധാനമന്ത്രി മോദി റിയാദിലേക്ക് പുറപ്പെടാനിരിക്കുന്നത്. ഇന്ത്യ-സൗദി ബന്ധത്തില് കൂടുതല് പ്രതീക്ഷ നല്‍കുന്നതാണ് മോദിയുടെ സൗദി യാത്ര. ഇതാകട്ടെ പാകിസ്താന് തിരിച്ചടിയുമാണ്. ഈ സാഹചര്യത്തിലാണ് വ്യോമ പാത നിഷേധിച്ചത്. വിശദാംശങ്ങള് ഇങ്ങനെ....\nഭിന്നത രൂക്ഷമാക്കുന്ന നടപടി\nമോദിക്ക് വ്യോമ പാത നല്‍കില്ലെന്ന് ഇസ്ലാമാബാദിലെ ഇന്ത്യന് ഹൈക്കമ്മീഷനെ പാകിസ്താന് ഭരണകൂടം അറിയിച്ചു. കശ്മീര് വിഷയത്തില് ഉടക്കി നില്‍ക്കുന്ന ഇരുരാജ്യങ്ങളും തമ്മിലുള്ള ഭിന്നത കൂടുതല് രൂക്ഷമാക്കുന്ന നടപടിയാണ് പാകിസ്താന്റെ ഭാഗത്തുനിന്നുണ്ടായിരിക്കുന്നത്.\nറിയാദില് ബിസിനസ് ഉച്ചകോടി\nഒക്ടോബര് 28-29 തിയ്യതികളിലാണ് റിയാദില് ബിസിനസ് ഉച്ചകോടി. ലോകത്തെ പ്രമുഖരായ വ്യവസായികളും രാഷ്ട്രത്തലവന്‍മാരും ഒത്തുചേരുന്ന റിയാദിലെ സമ്മേളനം ഇന്ത്യയ്ക്ക് അസുലഭമായ അവസരമാണ്. പരമാവധി നിക്ഷേപം ഇന്ത്യയിലേക്ക് കൊണ്ടുവരിക എന്ന ലക്ഷ്യത്തോടെയാണ് മോദിയുടെ യാത്ര.\nകഴിഞ്ഞ മാസം പാകിസ്താന് ചെയ്തത്\nകഴിഞ്ഞമാസം ന്യൂയോര്‍ക്കില് നടന്ന ഐക്യരാഷ്ട്രസഭാ സമ്മേളനത്തില് പങ്കെടുക്കുന്നതിനുള്ള മോദിയുടെ യാത്രയ്ക്കും പാകിസ്താന് വ്യോമ പാത അനുവദിച്ചിരുന്നില്ല. കഴിഞ്ഞ മാസം 20നാണ് മോദി ന്യൂയോര്‍ക്കിലേക്ക് പോയത്. തിരിച്ചുവന്നത് 28നും. ഈ രണ്ടു യാത്രയ്ക്കും പാകിസ്താന് വ്യോമപാത നിഷേധിക്കുകയായിരുന്നു.\nകശ്മീരില് ഇന്ത്യ മനുഷ്യാവകാശലംഘനം നടത്തുന്നുവെന്നാണ് പാകിസ്താന്റെ ആരോപണം. ഇക്കാര്യം ചൂണ്ടിക്കാട്ടിയാണ് വ്യോമ പാത നിഷേധിച്ചിരിക്കുന്നത്. കഴിഞ്ഞ മാസം രാഷ്ട്രപതി രാംനാഥ് കോവിന്ദിനും പാകിസ്താന് അനുമതി നല്‍കിയിരുന്നില്ല.\nപാകിസ്താന് മന്ത്രി പറയുന്നു\nപാകിസ്താന്റെ വ്യോമപാത ഇന്ത്യന് പ്രധാനമന്ത്രിക്ക് അനുവദിക്കണമെന്ന് ഇന്ത്യ ആവശ്യപ്പെട്ടിരുന്നു. എന്നാല് കശ്മീരിന്റെ പ്രത്യേക സാഹചര്യത്തില് തങ്ങള് അനുമതി നിഷേധിക്കുകയാണ്. കടുത്ത മനുഷ്യാവകാശ ലംഘനങ്ങളാണ് അവിടെ നടക്കുന്നത്... പാകിസ്താന് വിദേശകാര്യ മന്ത്രി ഷാ മഹ്മൂദ് ഖുറേഷി പ്രസ്താവനയില് പറയുന്നു.\nഈ വര്‍ഷം ഫെബ്രുവരയിലാണ് പാകിസ്താന് വ്യോമപാത അടച്ചത്. കശ്മീരിലെ പുല്‍വാമയില് തീവ്രവാദികളുടെ സ്‌ഫോടനത്തില് ഇന്ത്യന് ഭടന്‍മാര് കൊല്ലപ്പെട്ട പശ്ചാത്തലത്തില് യുദ്ധസമാന സാഹചര്യമായിരുന്നു. പിന്നീട് കശ്മീര് വിഷയത്തില് പാകിസ്താന് നിലപാട് കടുപ്പിച്ചു. എന്നാല് മോദിയുടെ സൗദി യാത്ര പാകിസ്താന് ഭയക്കുന്നുവെന്നാണ് മറ്റൊരു വിവരം.\nഇന്ത്യ സൗദി അറേബ്യയുമായി സഹകരണം ശക്തമാക്കുന്നതില് പാകിസ്താന് ആശങ്കയുണ്ട്. വന്‍തോതില് ഇന്ത്യയില് നിക്ഷേപം നടത്താന് സൗദി സന്നദ്ധത അറിയിച്ചതിന് പിന്നാലെയാണ് മോദിയുടെ സൗദി യാത്ര. മോദിയുടെ യാത്രയ്ക്ക് കളമൊരുക്കുന്നതിന് ദേശീയ സുരക്ഷാ ഉപദേഷ്ടാവ് അജിത് ഡോവല് ഈ മാസം ആദ്യത്തില് റിയാദ് സന്ദര്‍ശിച്ചിരുന്നു.\nപാകിസ്താന്റെ നീക്കം തകര്‍ക്കുക\nസാമ്പത്തിക ലക്ഷ്യം മാത്രമല്ല മോദിയുടെ സന്ദര്‍ശനത്തിലുള്ളത്. പാകിസ്താന്റെ നീക്കം തകര്‍ക്കുക എന്ന രാഷ്ട്രീയവുമുണ്ട്. പാകിസ്താനുമായി അടുത്ത ബന്ധം പുലര്‍ത്തുന്ന സൗദി അറേബ്യയെ ഇന്ത്യയോട് അടുപ്പിക്കാന് മോദിക്ക് സാധിച്ചാല് സന്ദര്‍ശനം വിജയകരമാകും. തിങ്കളാഴ്ചയാണ് മോദി റിയാദിലെത്തുക.\nഇന്ത്യയ്ക്ക് എന്തുകൊണ്ടും നേട്ടം\nസൗദിയുമായി ബന്ധം ശക്തമാക്കുന്നത് ഇന്ത്യയെ സംബന്ധിച്ചിടത്തോളം എന്തുകൊണ്ടും നേട്ടമാണ്. ലോകത്ത് ഏറ്റവും കൂടുതല് എണ്ണയും പ്രകൃതി വിഭവങ്ങളും കയറ്റി അയക്കുന്ന രാജ്യങ്ങളിലൊന്നാണ് സൗദി. 10000 കോടി ഡോളര് (ഏഴ് ലക്ഷം കോടി രൂപ) ഇന്ത്യയില് നിക്ഷേപിക്കാന് സൗദി അറേബ്യ സന്നദ്ധത പ്രകടിപ്പിച്ചിട്ടുണ്ട്.\nവന് കുതിച്ചുചാട്ടം പ്രതീക്ഷിക്കുന്നു\nഇന്ത്യയിലെ നിക്ഷേപ കാര്യത്തില് മോദിയുടെ റിയാദ് സന്ദര്‍ശനത്തിനിടെ ഇക്കാര്യത്തില് വിശദമായ ചര്‍ച്ച നടക്കും. പെട്രോകെമിക്കല്‍സ്, അടിസ്ഥാന സൗകര്യം, ഖനനം, കാര്‍ഷികം, ധാതുവിഭവങ്ങള് തുടങ്ങിയ വിവിധ മേഖലകളിലായിട്ടാണ് സൗദി അറേബ്യ ഏഴ് ലക്ഷം കോടി രൂപയുടെ നിക്ഷേപം ഇന്ത്യയില് നടത്തുക. ഇതോടെ ഈ രംഗത്ത് വന് കുതിച്ചുചാട്ടമാണ് പ്രതീക്ഷിക്കുന്നത്.\nസൗദിയിലെ സല്‍മാന് രാജാവ്, മകനും കിരീടവകാശിയുമായ മുഹമ്മദ് ബിന് സല്‍മാന് എന്നിവരുമായി മോദി ചര്‍ച്ച നടത്തും. കശ്മീര് വിഷയത്തില് ഇന്ത്യ സ്വീകരിച്ച നടപടികളും നിലപാടും സൗദി ഭരണാധികാരികളെ മോദി അറിയിക്കും. പാകിസ്താന്റെ വാദങ്ങള് നിരര്‍ഥകമാണെന്നും മോദി ബോധിപ്പിക്കും.\n29ന് കിരീടവകാശി മുഹമ്മദ് ബിന് സല്‍മാനുമായിട്ടായിരിക്കും മോദിയുടെ ഭക്ഷണം. ദാവോസില് നടക്കുന്ന വ്യവസായികളുടെ സമ്മേളനത്തിന് സമാനമായ കൂടിച്ചേരലാണ് റിയാദില് നടക്കാന് പോകുന്നത്. സൗദി അറേബ്യയിലെ പബ്ലിക് ഇന്‍വെസ്റ്റ്‌മെന്റ് ഫണ്ടാണ് നിക്ഷേപ സംഗമം റിയാദില് നടത്തുന്നത്. ലോകത്തെ പ്രധാന വ്യവസായികളും കമ്പനി പ്രതിനിധികളും റിയാദിലെത്തും.\nഗള്‍ഫ് രാജ്യങ്ങളിലെ എല്ലാ വ്യവസായികളെയും ഒരുമിച്ച് ലഭിക്കുന്ന അവസരം മുതലാക്കുകയാണ് മോദിയുടെ സന്ദര്‍ശന ലക്ഷ്യം. കൂടാതെ കശ്മീര് വിഷയത്തില് സൗദിയെ കൂടെ നിര്‍ത്താന് ഇന്ത്യയ്ക്ക് സാധിച്ചാല് മുസ്ലിം രാജ്യങ്ങളില് നിന്നുള്ള എതിര്‍പ്പുകള് തടയാം. അതേസമയം, ഇതുവരെ കശ്മീര് വിഷയത്തില് ഇന്ത്യയെ സൗദി കുറ്റപ്പെടുത്തിയിട്ടില്ല എന്നതും ശ്രദ്ധേയമാണ്.\nതുര്‍ക്കിക്കും മലേഷ്യയ്ക്കും തിരിച്ചടി\nകശ്മീര് വിഷയത്തില് ഇന്ത്യക്കെതിരെ സംസാരിച്ച രണ്ടുരാജ്യങ്ങള് തുര്‍ക്കിയും മലേഷ്യയും മാത്രമാണ്. ഇരുരാജ്യങ്ങള്‍ക്കെതിരെയും ഇന്ത്യ നടപടി സ്വീകരിച്ചുവരികയാണ്. തുര്‍ക്കിയിലേക്കുള്ള ഇന്ത്യന് ടൂറിസ്റ്റുകള്‍ക്ക് ജാഗ്രതാ നിര്‍ദേശം നല്‍കിയിരിക്കുകയാണ് വിദേശകാര്യ വകുപ്പ്. മലേഷ്യയില് നിന്നുള്ള പാമോയില് ഇറക്കുമതി കുറയ്ക്കും. തുര്‍ക്കിയുമായുള്ള പ്രതിരോധ കരാര് വൈകിപ്പിക്കും. മോദിയുടെ തുര്‍ക്കി യാത്ര റദ്ദാക്കുകയും ചെയ്തു.\nsaudi arabia pakistan narendra modi kashmir സൗദി അറേബ്യ ഗള്‍ഫ് കശ്മീര്\nPakistan denies use of airspace to Modi's Saudi Visit\nStory first published: Sunday, October 27, 2019, 16:07 [IST]


നഴ്‌സുമാരുടെ വേതനം: സര്‍ക്കാരിന് വിജ്ഞാപനമിറക്കാം :: Janmabhumi Daily\nTuesday3April 2018 3:04 pm IST\nനഴ്‌സുമാരുടെ മിനിമം വേതനം വര്‍ധിപ്പിച്ച് സര്‍ക്കാരിനു വിജ്ഞാപനമിറാക്കാമെന്നു ഹൈക്കോടതി. മാനേജ്‌മെന്റ് സമര്‍പ്പിച്ച ഹര്‍ജി തള്ളി കൊണ്ടാണ് ഹൈക്കോടതി വിധി. ആശുപത്രി മാനേജ്‌മെന്റുമായി ആവശ്യമെങ്കില് സര്‍ക്കാരിനു ചര്‍ച്ച നടത്താം\nകൊച്ചി: നഴ്‌സുമാരുടെ മിനിമം വേതനം വര്‍ധിപ്പിച്ച് സര്‍ക്കാരിനു വിജ്ഞാപനമിറാക്കാമെന്നു ഹൈക്കോടതി. മാനേജ്‌മെന്റ് സമര്‍പ്പിച്ച ഹര്‍ജി തള്ളി കൊണ്ടാണ് ഹൈക്കോടതി വിധി. ആശുപത്രി മാനേജ്‌മെന്റുമായി ആവശ്യമെങ്കില് സര്‍ക്കാരിനു ചര്‍ച്ച നടത്താം. അന്തിമവിജ്ഞാപനം ഇറങ്ങിയതിനുശേഷം ആവശ്യമുണ്ടെങ്കില് കോടതിയെ സമീപിക്കാമെന്നും കോടതി വ്യക്തമാക്കി.\nസ്വകാര്യ ആശുപത്രി മേഖലയിലെ മിനിമം വേതന നിര്‍ണയവുമായി ബന്ധപ്പെട്ടു സര്‍ക്കാരും ആശുപത്രി മാനേജ്‌മെന്റും തമ്മില് ചര്‍ച്ച നടത്തിയെങ്കിലും അതു പരാജയപ്പെട്ടിരുന്നു. സര്‍ക്കാര് നിശ്ചയിച്ച കുറഞ്ഞ വേതനം നല്‍കുന്നതു സ്വകാര്യ ചികില്‍സാ മേഖലയെ തകര്‍ക്കുന്നതാണെന്നും ഇത്രയും തുക നല്‍കാന് സാധിക്കില്ലെന്നും ആശുപത്രി മാനേജ്‌മെന്റുകള് നിലപാടെടുത്തപ്പോള്, സര്‍ക്കാര് തീരുമാനം അതേപടി നടപ്പാക്കണമെന്നു നഴ്‌സുമാരുടെ സംഘടന ആവശ്യപ്പെടുകയായിരുന്നു.\nചര്‍ച്ച പരാജയപ്പെട്ടതിനെ തുടര്‍ന്നു കോടതി നിലപാടനുസരിച്ച് തുടര്‍നടപടികള് സ്വീകരിക്കുമെന്ന് ലേബര് കമ്മിഷണര് എ. അലക്‌സാണ്ടര് അന്നു വ്യക്തമാക്കിയിരുന്നു.\nനഴ്‌സുമാരുടെ സമരത്തിന് ഐക്യദാര്‍ഡ്യം: യുവമോര്‍ച്ച


വഴക്കിനിടയില് അയല്‍വാസി എറിഞ്ഞ സിമന്റുകട്ട കൊണ്ട് സ്ത്രീ മരിച്ചു | women died after neighbour throwacement brick on head\nവഴക്കിനിടയില് അയല്‍വാസി എറിഞ്ഞ സിമന്റുകട്ട കൊണ്ട് സ്ത്രീ മരിച്ചു\nAug 23, 2021, 07:27 AM IST\nതിരുവല്ലം (തിരുവനന്തപുരം): തര്‍ക്കത്തിനിടെ അയല്‍വാസി എറിഞ്ഞ സിമന്റുകട്ട തലയില്‍ക്കൊണ്ട് സ്ത്രീ മരിച്ചു. തിരുവല്ലം തിരുവഴിമുക്ക് നിരപ്പില് വീട്ടില് ടി.സി.64/1650(1)ല് ആര്. രാജി(40)യാണ് കൊല്ലപ്പെട്ടത്.\nവെള്ളിയാഴ്ച രാത്രി പത്തുമണിയോടെയാണ് സംഭവം. കഴിഞ്ഞ കുറച്ചുനാളായി അയല്‍വാസികളായ രാജിയും മേലെ നിരപ്പില് വീട്ടില് ഗിരീശനും (43) തമ്മില് തര്‍ക്കം പതിവായിരുന്നെന്ന് പോലീസ് പറഞ്ഞു. ഗിരീശന്റെ മകളെക്കുറിച്ച് രാജി മോശം പരാമര്‍ശം നടത്തിയെന്നാരോപിച്ചായിരുന്നു വഴക്ക്.\nസംഭവദിവസം രാജിയുടെ ഭര്‍ത്താവ് ചന്ദ്രകുമാറിനോട്, രാജിയെ പറഞ്ഞുവിലക്കണമെന്ന് ഗിരീശന് ആവശ്യപ്പെട്ടു. ഈ സമയം രാജിയുമായി ഗിരീശന് വീണ്ടും തര്‍ക്കത്തിലായി. തുടര്‍ന്നാണ് ഗിരീശന് രാജിയെ എറിഞ്ഞത്.\nതലയ്ക്ക് പരിക്കേറ്റ രാജി ബോധരഹിതയായി. ആദ്യം അമ്പലത്തറയിലെ സ്വകാര്യ ആശുപത്രിയിലും പിന്നീട് മെഡിക്കല് കോളേജിലും എത്തിച്ചെങ്കിലും രാത്രി 11.30-ഓടെ മരിച്ചു. ശനിയാഴ്ച പോസ്റ്റുമോര്‍ട്ടത്തിനുശേഷം പുളിങ്കുടിയിലുള്ള രാജിയുടെ വീട്ടുവളപ്പില് മൃതദേഹം സംസ്‌കരിച്ചു. കായംകുളം എന്.ടി.പി.സി.യിലെ സി.ഐ.എസ്.എഫ്. കോണ്‍സ്റ്റബിളാണ് ചന്ദ്രകുമാര്. മക്കള്: അതിഥി ചന്ദ്രന്, ചിന്മയി ചന്ദ്രന്.\nഗിരീശനെ അറസ്റ്റുചെയ്ത് റിമാന്‍ഡ് ചെയ്തു


പൂച്ചാക്കല്: സഹോദരങ്ങള് കൊല്‍ക്കത്തയില് വിഷാംശം ഉള്ളില് ചെന്ന് മരിച്ച സംഭവത്തില് ദുരൂഹത തുടരുന്നു. പാണാവള്ളി പള്ളിവെളി കുന്നേല്‍വെളിയില് മാമച്ചന് ജോസഫ് (58), കുഞ്ഞുമോന് ജോസഫ് (51) എന്നിവരാണ് ദുരൂഹസാഹചര്യത്തില് മൂന്നാഴ്ച മുമ്പ് മരണമടഞ്ഞത്.\nവിഷവാതകം ഉള്ളില് ചെന്നാണ് മരണം സംഭവിച്ചതെന്നാണ് പോലീസിന്റെ പ്രാഥമിക നിഗമനം. കുഞ്ഞുമോനും, മാമച്ചനും സ്വര്‍ണം വാങ്ങാനാണ് കൊല്‍ക്കത്തയിലേക്ക് പോയത്. കുഞ്ഞുമോന് ബംഗാളിലെ ശരണ്യ മള്‍ട്ടി സ്‌പെഷ്യാലിറ്റി ആശുപത്രിയിലും മാമച്ചന് അപ്പോളോ ആശുപത്രിയിലുമാണ് മരിച്ചത്.\nഇവരുടെ വീട്ടില് വാടകയ്ക്ക് താമസിച്ചിരുന്ന ബംഗാള് സ്വദേശി ബാപ്പു എന്ന ഹുല്‍ചന്ദ് ബിന്ദ്രയാണ് ഇരുവരെയും ബംഗാളിലെ ബര്‍ദമാനിലേക്ക് കൊണ്ടുപോയത്. സ്വര്‍ണം എന്ന് കരുതുന്ന പൊതിയുമായി സംഘം ടൗണിലെ ഹോട്ടലില് മുറിയെടുത്തു.\nനാണയങ്ങള് അടങ്ങിയ പൊതി തുറന്നപ്പോള് ഇവര്‍ക്ക് വിഷവാതകം ഏറ്റെന്നാണ് സൂചന. നാട്ടില് നിന്ന് സ്വര്‍ണ പണിക്കാരന് കൊടുത്തുവിട്ട ആസിഡ് ഉപയോഗിച്ച് മാറ്റ് നോക്കിയപ്പോള് ഇതിന്റെ പുക ശ്വസിച്ചതാണ് മരണകാരണമെന്ന് അന്വേഷണ സംഘത്തിന്റെ പ്രാഥമിക നിഗമനമെങ്കിലും ഇത് സ്ഥിരീകരിക്കാന് പോലീസ് തയാറായിട്ടില്ല.\nഇവരോടൊപ്പം ഉണ്ടായിരുന്ന ബാപ്പുവിനെ കണ്ടെത്താനും കഴിഞ്ഞിട്ടില്ല. ഇവര് താമസിച്ച ഹോട്ടല് മുറിയില് നിന്ന് കരിപിടിച്ച മൊന്തയും ബാഗില് നിന്ന് നാണയങ്ങളും ലഭിച്ചു.\nഇവര് ധരിച്ചിരുന്ന സ്വര്‍ണാഭരണങ്ങള് മോഷണം പോകാത്തത് ദുരൂഹതയ്ക്ക് ഇടയാക്കിയിട്ടുണ്ട്. 200 മില്ലി നൈട്രിക് ആസിഡാണ് കൊടുത്തുവിട്ടതെന്നും ഇവ ബാങ്കുകാര്‍ക്കും മാറ്റ് നോക്കാന് കൊടുക്കാറുണ്ടെന്നുമാണ് സ്വര്‍ണപ്പണിക്കാരന് പോലീസിന് മൊഴി നല്‍കിയിട്ടുള്ളത്. ഇരുന്നൂറു മില്ലി ആസിഡ് ഉപയോഗിച്ച് മാറ്റ് നോക്കിയാല് ആരും മരണമടയാറില്ലെന്ന വിദഗ്ദ്ധരുടെ അഭിപ്രായം പോലീസിനെ കുഴയ്ക്കുകയാണ്.\nസുജാതയുടെ മരണം: ദുരൂഹത തുടരുന്നു\nവിവാഹസമ്മാനം പൊട്ടിത്തെറിച്ച സംഭവത്തില് ദുരൂഹത തുടരുന്നു\nഅസ്ഥികൂടം കണ്ടെത്തിയ സംഭവം ദുരൂഹത തുടരുന്നു\nദമ്പതികള് തൂങ്ങിമരിച്ച നിലയില്; ദുരൂഹത തുടരുന്നു


ആയുധങ്ങൾ – Media Mangalam\nപാലക്കാട് കണ്ണന്നൂരിൽ ആയുധങ്ങൾ ഉപേക്ഷിച്ച നിലയിൽ; വടിവാൾ ഉൾപ്പെടെയുള്ള മാരക ആയുധങ്ങൾ സഞ്ജിത്തിന്റെ കൊലപാതകത്തിന് ഉപയോഗിച്ചതെന്ന് നിഗമനം; ദേശീയ പാതയ്ക്കരികിൽ നിന്ന് കണ്ടെത്തിയ ആയുധങ്ങളിൽ പോലീസ് പരിശോധന നടത്തുന്നു\nപാലക്കാട്: പാലക്കാട് കാണ്ണന്നൂരിൽ മാരകായുധങ്ങൾ ഉപേക്ഷിക്കപ്പെട്ട നിലയിൽ കണ്ടെത്തി. ദേശീയ പാതയ്ക്കരികെ നിന്നാണ് ആയുധങ്ങൾ കണ്ടെത്തിയത്. വടിവാൾ ഉൾപ്പെടെയുള്ള ആയുധങ്ങളാണ് കണ്ടെത്തിയത്. മമ്പുറത്ത് കൊല്ലപ്പെട്ട സഞ്ജിത്തിന്റെ കൊലപാതകത്തിന്…


നിര്‍മ്മാതാവ് വൈശാഖ് രാജനെതിരെ ലൈംഗികാരോപണം: പോലീസ് കേസെടുത്തു\nSamayam Malayalam| Jan 4, 2019, 12.45 PM IST\nകൊച്ചി: നിര്‍മ്മാതാവ് വൈശാഖ് രാജനെതിരെ ലൈംഗികാരോപണ പരാതിയിന്മേൽ പൊലീസ് കേസെടുത്തു. സിനിമയിൽ അവസരം നൽകാമെന്ന് പ്രലോഭിപ്പിച്ച് തൃശൂര് സ്വദേശിനിയായ യുവതിയെ ലൈംഗികമായി ദുരുപയോഗം ചെയ്തെന്നാണ് പരാതി. നിരവധി മലയാള സിനിമകൾ നിർമിച്ചിട്ടുള്ള നിർമാതാവാണ് വൈശാഖ് രാജൻ. തൃശൂർ സ്വദേശിനിയായ 25 കാരിയായ യുവതിയാണ് വൈശാഖിനെതിരെ പരാതി നൽകിയിരിക്കുന്നത് .\nവിവരം അറിഞ്ഞ ഞങ്ങൾ വാര്‍ത്ത സ്ഥിരീകരിക്കാനായി ആദ്യം പോലീസിനെ വിളിച്ചിരുന്നെങ്കിലും 'പ്രതികരിക്കാൻ പരിമിതികൾ ഉണ്ടെ'ന്നായിരുന്നു എസ്ഐയുടെ ആദ്യ പ്രതികരണം. 'നിങ്ങൾ സിഐയെ വിളിച്ച് കാര്യം തിരക്കാനും' എസ് ഐ ഞങ്ങളോട് ആവശ്യപ്പെടുകയായിരുന്നു. എന്നാൽ സിഐയെ ബന്ധപ്പെട്ടതോടെ അദ്ദേഹവും പ്രതികരിക്കാൻ തയ്യാറായിരുന്നില്ല. തുടര്‍ന്ന് വീണ്ടും എസ്ഐയെ ബന്ധപ്പെട്ടതോടെയാണ് 'നിര്‍മ്മാതാവ് വൈശാഖ് രാജനെതിരെ ലൈംഗിക പീഡനശ്രമത്തിന് കേസ് എടുത്തിട്ടുണ്ടെ'ന്ന വിവരം 'സമയം മലയാള'ത്തിന് കൈമാറാൻ തയ്യാറായത്.\nസിനിമയിൽ അവസരം നൽകാമെന്നു പറഞ്ഞ് കതൃക്കടവിലെ ഫ്ലാറ്റിലേക്ക് വിളിച്ച് പീഡിപ്പിച്ചു എന്നാണ് യുവനടിയുടെ പരാതി. 2017ലാണ് കേസിന് ആസ്പദമായ സംഭവം നടന്നത്. എറണാകുളം നോർത്ത് സ്റ്റേഷനിൽ ലഭിച്ച പരാതിയിൽ കേസെടുത്ത് അന്വേഷണം ആരംഭിച്ചു.\nകുഞ്ചാക്കോ ബോബനും അനു സിതാരയും മുഖ്യ വേഷങ്ങൾ അവതരിപ്പിച്ച 'ജോണി ജോണി യെസ് അപ്പ'യാണ് വൈശാഖ് രാജൻ ഏറ്റവും ഒടുവിൽ നിര്‍മ്മിച്ച ചിത്രം.


ട്രെൻഡി ഹെയർസ്റ്റൈൽസ് : Deepika.com Special News | A\nവെളിച്ചെണ്ണയുടെ സുഗന്ധമുള്ള തുമ്പുകെട്ടിയ മുടിയിൽ തുളസിക്കതിർ ചൂടി നടന്നിരുന്ന പെണ്ണ് ഇന്ന് കവിതകളിൽ മാത്രം നിറയുന്നു. മുട്ടറ്റം വരെ മുടി നീട്ടി വളർത്താനൊന്നും മോഡേൺ ഗാൽസ് ഒരുക്കമല്ല. മുടി ഭംഗിയായി സംരക്ഷിക്കാനുള്ള സമയക്കുറവു തന്നെയാണ് ഇതിനെല്ലാം കാരണം. അപ്പോൾ ഉള്ള മുടിതന്നെ ചീവിയൊതുക്കി സ്റ്റൈലാക്കിയാലോ. അതും ആരു കണ്ടാലും ഒന്നുകൂടി നോക്കുന്ന സ്റ്റൈലിൽ... അതേ ഭംഗിയായ കേശാലങ്കാരം ഒരു വ്യക്‌തിയുടെ മുഖസൗന്ദര്യത്തിനു മാറ്റുകൂട്ടുമെന്നതിൽ യാതൊരു സംശയവുമില്ല. മുഖത്തിനിണങ്ങുന്ന രീതിയിൽ മുടി വെട്ടിയൊതുക്കി സുന്ദരിയാകുന്നതാണ് ലേറ്റസ്റ്റ് ട്രെൻഡ്. ഇതാ മൂന്നു ട്രെൻഡി ഹെയർ സ്റ്റൈൽ പരീക്ഷിക്കൂ...\nഫെതർ കട്ട് ഹെയർ സ്റ്റൈൽ\nകൗമാരക്കാർക്ക് ഇണങ്ങുന്ന ഹെയർസ്റ്റൈലാണിത്. മുടി പക്ഷിത്തൂവൽപ്പോലെ തോന്നുംവിധമാണ് ഈ ഹെയർ സ്റ്റൈൽ ഒരുക്കുന്നത്. മുടി മുറിച്ച് ഷാംപൂ ചെയ്ത് അലസമായി പാറിപ്പറന്നു കിടക്കുന്ന സ്റ്റൈലിലിടാം. മുടി സംരക്ഷണത്തിന് സമയമില്ലാത്തവർക്ക് ഈ ഹെയർ സ്റ്റൈൽ പരീക്ഷിക്കാം.\nപിക്സി കട്ട് ഹെയർ സ്റ്റൈൽ\nഎളുപ്പത്തിൽ കൈകാര്യം ചെയ്യാവുന്ന ഹെയർ സ്റ്റൈൽ ആണിത്. ഈ സ്റ്റൈൽ ചെയ്യുമ്പോൾ മുടിക്ക് ഒട്ടും നീളം കാണില്ല. തലയുടെ പിൻഭാഗത്തും ഇരുവശങ്ങളിൽ മുടിക്ക് നീളം കുറഞ്ഞ് മുകൾഭാഗത്ത് നീളം കൂടിവരുന്നതാണ് ഈ സ്റ്റൈൽ.\nഫ്രഞ്ച് ഹെയർ സ്റ്റൈൽ\nകൗമാരക്കാരാണ് ഈ ഹെയർ സ്റ്റൈലിന്റെ ആരാധകർ. മുടി കൂട്ടിയെടുത്ത് പോണിടെയ്ൽ കെട്ടിയതിനുശേഷം മുകളിലേക്ക് ഒന്നിച്ച് കെട്ടിവയ്ക്കുന്നു. മടക്കി വച്ചിരിക്കുന്ന മുടിയിൽ ഹെയർ ക്ലിപ്പുകൾക്കൊണ്ട് മനോഹരമാക്കാം.


സ്വര്‍ഗം പോലെയിരുന്ന നാട്ടില് സ്വര്‍ണഖനി കണ്ടെത്തിയതോടെ അവിടം പട്ടിണിയിലായ കഥ | Murali Thummarukudi Travel| Bougainville Island| Mathrubhumi Yathra\nMar 16, 2020, 11:37 AM IST\n1999-ൽ ആഭ്യന്തരയുദ്ധം അവസാനിക്കുമ്പോഴേക്കും ആയിരക്കണക്കിന് ദ്വീപുവാസികൾ മരണപ്പെട്ടിരുന്നു. സ്കൂളുക ളും ആശുപ്രതികളും എല്ലാം അടച്ചു. വിമാനത്താവളത്തിൽ വിമാനം വരാതായി. ഗോൾഫ് കോഴ്സ് പുല്ലുകയറി, തുറമുഖം കാടുകയറി, ആകപ്പാടെ ബുഗൻവില്ല തലസ്ഥാനം ആയ അരാവ ഒരു ഭൂതനഗരം ആയി.\nനമുക്കിനി സ്വർഗത്തെപ്പറ്റി ഒന്നു സങ്കൽപ്പിച്ചു നോക്കാം. നമുക്കറിയാവുന്ന ഭൂഖണ്ഡങ്ങളിൽ നിന്നുമൊക്കെ വളരെ അകലെയാണീ സ്ഥലം. ഇളംനീലനിറത്തിലുള്ള കടലാണ് ചുറ്റും. പഞ്ചാരമണലുള്ള തീരത്ത് നിറയെ തെങ്ങുകളാണ്. ദ്വീപിനകത്ത് എല്ലാത്തരം ജീവജാല ങ്ങളുമുണ്ട്. ചെറിയ അരുവികളും വെള്ളച്ചാട്ടങ്ങളും കുന്നുകളും വേറെ. കടലിൽ നിറയെ മീൻ. കരയിൽ വളരാത്ത ഭക്ഷ്യവസ്തുക്കൾ ഒന്നുമില്ല. പൈനാപ്പിൾ തൊട്ട് എല്ലാ പഴവർഗങ്ങളും ഇഷ്ടംപോലെ. അധികം ചൂടോ തണുപ്പോ ഇല്ലാത്ത കാലാവസ്ഥ. യുദ്ധവും ദുരന്തവും ഉണ്ടാകുന്ന സ്ഥലങ്ങളൊന്നും അടുത്തില്ല. മാനുഷരെല്ലാരുമൊന്ന് പോലെ ജീവിക്കാൻ പറ്റിയ സ്ഥ ലം. ഇങ്ങനെയൊക്കെ ഒരു നാടുണ്ടെങ്കിൽ അതല്ലേ സ്വർഗം? ഇതൊക്കെ പോരാഞ്ഞിട്ട് ദൈവം അവരുടെ മധ്യത്തിൽ ഒരു കുന്നോളം സ്വർണത്തിന്റെയും ചെമ്പിന്റെയും നിക്ഷേപം പൂഴ്ത്തിവെച്ചു. ദ്വീപിലെ ചെറിയ മനുഷ്യസമൂഹത്തിന് കാലാകാലങ്ങളോളം ഇരുന്നു. തിന്നാനുള്ള സമ്പത്ത് അതിലുണ്ടായിരുന്നു.\nഇങ്ങനെ ഒരു സ്ഥലം ലോകത്ത് ഉണ്ടോ മാഷേ? - ഉണ്ടെന്നു മാത്രമല്ല, ഞാൻ അവിടെ പോയിട്ടുമുണ്ട്. അവിടെ പോയിട്ടുള്ള മലയാളികൾ വേറെയുണ്ടോ, ഇനി അവിടെ മലയാളികൾ പോകാൻ സാധ്യതയുണ്ടോ എന്നൊന്നും എനിക്കറിയില്ല. അതുകൊണ്ട് ആ കഥ ഞാൻ തന്നെ പറഞ്ഞുവെച്ചേക്കാം. ബുഗൻവില്ല എന്നാണീ ദ്വീപിന്റെ പേര്. ഇന്ത്യയിൽനിന്നും ഏറെ അകലെ ശാന്തസമുദ്രത്തിൽ ന്യൂസീലൻഡും കഴിഞ്ഞ് ലോകത്തിന്റെ മാപ്പിൽ പൊട്ടും പൊടിയും പോലെ രാജ്യങ്ങൾ ഇല്ലാതാകുന്നതിനടുത്താണ് ഈ ദ്വീപിന്റെ സ്ഥാനം. ആയിരക്കണക്കിന് വർഷത്തേക്ക് ഇവർ മറ്റു ള്ളവരുമായി വലിയ ബന്ധമൊന്നുമില്ലാതെ കഴിഞ്ഞതാണ്. അവർക്ക് ജീവിക്കാനുള്ളതൊക്കെ ദ്വീപിൽ തന്നെ ഉണ്ടായിരുന്നു. 1768-ൽ ഫ്രഞ്ച് സഞ്ചാരിയായിരുന്ന ലൂയി ബുഗൻവില്ല ആണ് ഇവിടെ എത്തിപ്പറ്റിയത്. അക്കാലത്തെ നാട്ടുനടപ്പനുസരിച്ച് സ്ഥലം പുള്ളി സ്വന്തം പേരിലാക്കി. അങ്ങനെയാണ് ദ്വീപിന് ബുഗൻവില്ല എന്ന പേര് കിട്ടുന്നത്.\n1899-ൽ ജർമനി ഈ ദ്വീപ് പിടിച്ചെടുത്ത്, തങ്ങളു ടെ അധീനതയിൽ ആയിരുന്ന ന്യൂഗിനിയിലേക്ക് ചേർത്തു. ഒന്നാം ലോക മഹായുദ്ധകാലത്ത് ഓസ്ട്രേലിയ ജർമനിയിൽനിന്നും ദ്വീപ് പിടിച്ചെടുത്തു. ഈ സ്ഥിതി രണ്ടാം ലോകമാഹായുദ്ധം വരെ തുടർന്നു. രണ്ടാം ലോകമഹായുദ്ധത്തിന്റെ ഏതാണ്ട് പകുതിയിൽ അമേരിക്കയെ പ്രതിരോധിച്ച് ഏഷ്യ കീഴടക്കാൻ ജപ്പാൻ വ്യാപകമായ പദ്ധതികൾ ഉണ്ടാക്കി. അതിന്റെ ഭാഗമായി ശാന്തസമുദ്രത്തിൽ ചിതറിക്കിടന്ന ദ്വീപസമൂഹത്തിൽ എല്ലാം അവർ ആധിപത്യം സ്ഥാപിച്ചു. ഓസ്ട്രേലിയയെ തുരത്തി ബുഗൻവില്ലയിലും ഹോളണ്ടിനെ തുരത്തി ഇൻഡൊനീഷ്യൻ ദ്വീപുകളിലും ബ്രിട്ടനെ തുരത്തി സിംഗപ്പൂർ, മലേഷ്യൻ പ്രദേശത്തും അമേരിക്കയെത ന്നെ അടിച്ചോടിച്ച് ഫിലിപ്പീൻസിലും ജപ്പാൻ ആധിപ ത്യവും ആർമി ബാരക്കുകളും സ്ഥാപിച്ചു. അങ്ങനെ മറ്റാരുടെയോ യുദ്ധത്തിന്റെ മുൻനിരയായി ഈ നാട്.\nരണ്ടാം ലോകമഹായുദ്ധത്തിന്റെ ദിശയോ വേഗമോ നിർണയിക്കുന്നതിൽ ഈ ദ്വീപിന് വലിയ പങ്കൊന്നും ഇല്ല. എന്നാലും ജപ്പാന്റെ കയ്യിൽനിന്നും തോൽവി മേടിച്ച് നാട്ടിൽ പോകേണ്ടിവന്നത് ഒസ്ട്രേലിയക്കാർക്ക് ഇഷ്ടപ്പെട്ടില്ല. അവർ ഇതു വീണ്ടെടുക്കാൻ വൻ പദ്ധതികൾ ഉണ്ടാക്കി. ജപ്പാനാകട്ടെ ഒരിഞ്ചുപോലും വിട്ടുകൊടുക്കാൻ തയ്യാറുമല്ലായിരുന്നു. ദ്വീപിൽ പലയിടത്തും അവർ വിമാനത്താവളങ്ങൾ ഒരുക്കി, കപ്പൽവ്യൂഹത്തിന് കാത്തുകിടക്കാൻ തുറമുഖങ്ങളും. നീണ്ട യുദ്ധത്തിന് തയ്യാറെടുത്ത് മലനിരകളിൽ പ്രതിരോധ സംവിധാനങ്ങളും തീർത്തു. അൻപതിനായിരത്തിൽ താഴെ ജനസംഖ്യ ഉണ്ടായിരുന്ന ദ്വീപിൽ അറുപത്ത യ്യായിരം ജപ്പാനീസ് ഭടൻമാരാണ് തമ്പടിച്ചത്.\n1943 നവംബറിൽ ദ്വീപിനുവേണ്ടിയുള്ള യുദ്ധം ആരംഭിച്ചു. ആയിരക്കണക്കിന് ഓസ്ട്രേലിയൻ നാവികരും അവരെ സഹായിക്കാൻ ന്യൂസീലൻഡ് എഞ്ചിനിയർമാരും അമേരിക്കൻ വിമാനസേനയും ഒക്കെ വന്നെത്തിയതോടെ ബുഗൻവില്ല. വലിയൊരു യുദ്ധക്കളം ആയി. ആയിരക്കണക്കിന് പട്ടാളക്കാർ പൊരുതി മരി ച്ചു, അതിലേറെ പേർ പട്ടിണിയും പനിയും രോഗം മൂലവും മരിച്ചു. എന്നിട്ടും ജാപ്പനീസ് സേന കീഴടങ്ങിയില്ല. 1945ൽ ജപ്പാനിൽ അണു ബോംബ് വീണ് ജപ്പാൻ തോൽവി സമ്മതിച്ചു കീഴടങ്ങിയതിനുശേഷം മാത്രമാണ് ബുഗൻ - വില്ലിലെ ജാപ്പനീസ് സൈന്യം വെടിനിറുത്തി ആയുധംവെച്ചത്.\nബുഗൻവില്ലിന്റെ കഷ്ടകാലം പക്ഷേ, ഇതുകൊണ്ടും കഴിഞ്ഞില്ല. ഓസ്ട്രേലിയ വീണ്ടും ദ്വീപിന്റെ അധികാരിയായി. 1975-ൽ പാപ്പുവ - ന്യൂഗിനിക്ക് സ്വാതന്ത്യം നൽകിയപ്പോൾ ബുഗൻവില്ലിനെ ആ രാജ്യത്തിൽ ലയിപ്പിച്ചു. അതിൽ ആ നാട്ടുകാർ എതിർപ്പു പ്രകടിപ്പിക്കുകയും സ്വാതന്ത്ര്യം പ്രഖ്യാപിക്കുകയും ഒക്കെ ചെയ്തിട്ടും കാര്യമുണ്ടായില്ല. ഇതിന്റെയൊക്കെ ഇടയ്ക്കാണ് ദ്വീപിന്റെ നടുക്ക് വിലപിടിച്ച ലോഹങ്ങളുടെ വൻ ശേഖരം ഉണ്ടെന്ന് ഓസ്ട്രേലിയൻ കമ്പനി ആയ റിയോറ്റിൻടോ കണ്ടെത്തുന്നത്. 1975-ൽ ബുഗൻവില്ല കോപ്പർ പ്രവർത്തനം ആരംഭിച്ചു. സ്വർണവും ചെമ്പും വൻതോതിൽ കയറ്റി അയയ്ക്കാൻ തുടങ്ങിയ തോടെ ബുഗൻവില്ലിൽ വിമാനത്താവളവും തുറമുഖവും ഗോൾഫ് കോഴ്സസും ഇന്റർനാഷണൽ സ്കൂളുകളും ഒക്കെ ഉണ്ടായി. പക്ഷേ, ഈ ഖനിയിൽ ജോലി ചെയ്തിരുന്ന ഭൂരിഭാഗവും ഓസ്ട്രേലിയയിൽ നിന്നോ അല്ലെങ്കിൽ മറ്റുനാടുകളിൽനിന്നോ ഉള്ളവർ ആയിരുന്നു. കിട്ടുന്ന വരുമാനം മുഴുവനും പാപ്പുവ ന്യൂഗിനിയിലെ കേന്ദ്രസർക്കാരിനാണ് പോയിക്കൊണ്ടിരുന്നത്. അതേസമയം വൻ ഖനിയിൽ നിന്നുണ്ടാകുന്ന പരിസ്ഥിതിപ്രശ്നങ്ങൾ എല്ലാം ആ നാട്ടുകാർ അനുഭവിക്കേണ്ടതായും വന്നു.\nഖനികളിൽനിന്നുള്ള വരുമാനവും കൂടുതൽ സ്വയംഭരണ അധികാരവും ലഭിക്കണം എന്ന ആവശ്യമുന്നയിച്ച് ബുഗൻവില്ലക്കാർ 1988-ൽ സമരം ആരംഭിച്ചു. ഖനിയിലെ സൗകര്യങ്ങൾ അട്ടിമറിച്ചു. പിടിച്ചുനിൽക്കാനാവാതെ കമ്പനി സ്ഥലം വിട്ടു. പക്ഷേ, നാട്ടുകാരെ ഒരു പാഠം പഠിപ്പിക്കാൻ കേന്ദ്രസൈന്യം ബുഗൻവില്ലയിലെത്തി. ബുഗൻവില്ല ആഭ്യന്തരയുദ്ധത്തി ന്റെ നടുവിലായി. 1999-ൽ ആഭ്യന്തരയുദ്ധം അവസാനിക്കുമ്പോഴേക്കും ആയിരക്കണക്കിന് ദ്വീപുവാസികൾ മരണപ്പെട്ടിരുന്നു. സ്കൂളുക ളും ആശുപ്രതികളും എല്ലാം അടച്ചു. വിമാനത്താവളത്തിൽ വിമാനം വരാതായി. ഗോൾഫ് കോഴ്സ് പുല്ലുകയറി, തുറമുഖം കാടുകയറി, ആകപ്പാടെ ബുഗൻവില്ല തലസ്ഥാനം ആയ അരാവ ഒരു ഭൂതനഗരം ആയി.\nപിന്നെ പതുക്കെ പതുക്കെ സമാധാനശ്രമങ്ങൾ തുടങ്ങി. കൂടുതൽ സ്വയംഭരണം അവർക്ക് കിട്ടി. പുതിയ ജനാധിപത്യരീതിയിൽ തിരഞ്ഞെടുപ്പ് നടന്നു. വേണമെങ്കിൽ മാതൃരാജ്യം ആയ പപ്പുവയിൽ നിന്നും വേറിട്ട് പോകാൻ വോട്ടെടുപ്പ് നടത്താനുള്ള അവകാശം അവർക്കുണ്ട്. പക്ഷേ, സ്വന്തം രാജ്യം ആകണമെങ്കിൽ സ്വർണഖനി വീണ്ടും തുറന്നേ പറ്റൂ. ബുഗൻവില്ലിൽ ഖനനത്തിന് ലൈസൻസ് ഉള്ള ബുഗൻവില്ല കോപ്പർ കമ്പനിയും അവിടുത്തെ ഏറെക്കുറെ സ്വയംഭരണം ഉള്ള സർക്കാരും നാട്ടുകാരും തമ്മിലുള്ള സമാധാനശ്രമങ്ങ ളിൽ സാങ്കേതികസഹായം നൽകാനാണ് ഞാൻ 2013-ൽ ബുഗൻവില്ലിൽ എത്തുന്നത്. ഖനിയെല്ലാം പൂട്ടിയിട്ട് അപ്പോഴേക്കും കാൽ നൂറ്റാണ്ട് കഴിഞ്ഞു. അക്കാലത്തിനിടയ്ക്ക് മ റ്റു നാട്ടിൽനിന്നും ഒരാളെപ്പോലും നാട്ടുകാർ അവിടെ പ്രവേശിപ്പിച്ചിട്ടില്ല. പക്ഷേ, ഐക്യരാഷ്ട്രസഭയുടെ പ്രതിനിധി ആയതിനാൽ ഖനി ഉൾപ്പടെ ഭൂതനഗരം മുഴുവൻ സന്ദർശിക്കാനും നാട്ടുകാരുമായി സംവദിക്കാനും എനിക്ക് അവസരം ലഭിച്ചു.\nലോകത്തിലെ ഏറ്റവും വലിയ മനുഷ്യനിർമിത - ഗർത്തമാണ് ബുഗൻവിലിലെ ഖനി. ഒരു വൻ മല നിന്നിടം ആണിപ്പോൾ കുഴിയായിരിക്കുന്നത്. ഒരു ദിവസം പെട്ടെന്ന് പണിയുപേക്ഷിച്ച് ആളുകൾ ഓടി - പ്പോയതിനാൽ വാഹനങ്ങൾ ഉൾപ്പെടെ ഖനിയിലെ അനുബന്ധ സ്ഥാപനങ്ങൾ എല്ലാം അതുപോലെ തന്നെ കിടക്കുന്നു. കെട്ടിടങ്ങളിൽ കാടുകയറി, ഖനി വെള്ളം നിറഞ്ഞ് തടാകമായി. ഖനിയിൽ നിന്ന് പുറത്തേക്കൊഴുകുന്ന വെള്ളം ചെമ്പിന്റെ ആധിക്യത്താൽ ഇളംപച്ചനിറമായി. ബുഗൻവില്ലിൽ ഒഴുകിയിരുന്ന നദിയിപ്പോൾ ഖനിയിൽ നിന്നും ഒഴുകിയ വെള്ളത്തിലെ പൊടി നിറഞ്ഞ് ഗതിമാറി ഒഴുകുന്നു. ഖനിയിലെ എക്കൽ അടിഞ്ഞ് എംപ്ബൈ എന്ന ഉൾക്കടൽ ഇപ്പോൾ ഒരു ചെറിയ ഡൽറ്റ പ്രദേശം ആണ്. ഭൗതികവും രാസപരമായും ഈ പ്രദേശത്ത് ഏറെ മാറ്റങ്ങൾ ഉണ്ടായി. അതിന്റെ പ്രതിഫലനം ഇവിടുത്തെ ആളുകളുടെ ആരോഗ്യത്തിലും ജീവ ജാലങ്ങളുടെ സ്ഥിതിയിലും ഉണ്ടാവുക സ്വാഭാവി കമാണ്. അത് പഠിക്കുക എന്നതാണ് അടുത്ത പടി.\nചെമ്പ് കലര്‍ന്ന് പച്ചയായ വെള്ളം\nരണ്ടു ദിവസം അരാവായിൽ താമസിച്ചു. അവിടെ താമസിക്കാൻ ഹോട്ടലൊന്നും ഇല്ല. ഒരു അതിഥി ഉണ്ടെന്നു പറഞ്ഞ് ആരുടെയൊ വീട്ടിൽ മുറി സംഘടിപ്പിച്ചു. വേറെ ആരോ ഭക്ഷണം പാകം ചെയ്തതന്നു. ദ്വീപിൽ സഞ്ചാരത്തിന് നടപ്പാണ് പ്രധാന മാർഗം. ഞങ്ങൾ വന്നതല്ലാതെ വേറെ ജീ പ്പൊന്നും ആ രാജ്യത്തില്ല. ഹൈസ്കൂളോ ആശുപത്രിയോ ഇല്ല. വൈദ്യുതി കമ്മിയാണ്. ശരാശരി ആളുകൾക്ക് പട്ടിണി ഒരു ദൈനംദിന യാഥാർഥ്യ മാണ്. സ്വർഗം പോലെയിരിക്കുന്ന നാട്ടിൽ സ്വർണഖനി വന്നപ്പോൾ നാട്ടുകാരുടെ ഗതി ഓർക്കുക. ഇതു പക്ഷേ, ഒരു ബുഗൻവിലിന്റെയോ ഒഗോണി ലാൻഡിന്റെയോ മാത്രം കഥയല്ല. വൻ വിലയുള്ള വിഭവങ്ങൾ കാൽക്കീഴിൽ ഇല്ലാത്ത ജനതയാണ് വാസ്തവത്തിൽ ഭാഗ്യം ചെയ്തവർ. അല്ലെങ്കിൽ സ്വന്തം നാട്ടുകാരോ മറുനാട്ടുകാരോ ആ വിഭവങ്ങൾ തട്ടിയെടുക്കാൻ വേണ്ടി നമ്മെ കരുവാക്കും, നാടുകടത്തും പട്ടിണിയാവും.\nരണ്ടു ദിവസം അരാവായിലെ താമസം കഴിഞ്ഞ് ഞാൻ ഇപ്പോഴത്തെ തലസ്ഥാനമായ ബുക്കയിൽ എത്തി. ബുഗൻവില്ലിയോട് ചേർന്നുകിടക്കുന്ന ഒരു ചെറു ദ്വീപാണ് ബുക്ക്. ഇവിടെ ഒന്നുരണ്ട് ചെറിയ ഹോട്ടലൊക്കെ ഉണ്ട്. ഞാൻ താമസിക്കുന്നത് കടലിന്റെ മുകളിലേക്ക് നീട്ടി പണിതിരിക്കുന്ന ഹോട്ടലിലാണ്. ഒന്നാം നിലയിൽ ഹോട്ടലുടമസ്ഥനും കുടുംബവും താമസിക്കുന്നു. രണ്ടാം നില ഒരു റസ്റ്റോറന്റാണ്. മൂന്നാംനിലയിൽ കുറച്ചു മുറികൾ അത്രേ ഉള്ളൂ. മുറിയുടെ ബാൽക്കണിയിലിരുന്നാൽ താഴെകാണുന്നത് പവിഴപ്പുറ്റുകളും അതിൽ അധിവസിക്കുന്ന വർണമത്സ്യങ്ങളുമാണ്.\nപെട്ടെന്ന് ഒരു പ്രസിഡന്റ്\nരാവിലെ തുടങ്ങിയ മീറ്റിങ്ങുകളാണ്. കമ്പനി അധികാരികളും സർക്കാർ ഉദ്യോഗസ്ഥരും കേന്ദ്രസർക്കാരിന്റെ പ്രതിനിധികളും ഉണ്ട്. മധ്യസ്ഥം വഹിക്കുന്ന ഒരു ഓസ്ട്രേലിയൻ പ്രൊഫസർ ഉണ്ട്. സാങ്കേതികസഹായത്തിന് ഞാനും. ഖനി വീണ്ടും തുറക്കുക എന്നുള്ളത് ദ്വീപിന്റെ മൊത്തം ഭാവിയെ ബാധിക്കുന്ന തീരുമാനമാണ്. ആഭ്യന്തരയുദ്ധം അവസാനിച്ചപ്പോൾ ഉണ്ടാക്കിയ കരാർ അനുസരിച്ച് 2018-വരെ എന്നുവേണമെങ്കിലും ബുഗൻവില്ലിന് സ്വതന്ത്രരാജ്യം ആകാൻ ജനാഭിപ്രായസർവേ നടത്താം. ഖനി വീണ്ടും തുടങ്ങിയാൽ ചെറിയ ജനസംഖ്യയുള്ളതിനാൽ ഒരു സ്വതന്ത്ര രാജ്യമായി അവർക്ക് നിലനില്ക്കാൻ പറ്റുകയും ചെയ്യും. നന്നായി പണം ഉപയോഗിച്ചാൽ ഉടൻ എല്ലാവരുടെയും സ്ഥിതി മെച്ചപ്പെടും. സമാധാനപരമായി ചർച്ച മുന്നോട്ടു കൊണ്ടു പോകുന്നതിൽ എല്ലാവർക്കും താത്പര്യമുണ്ട്. പക്ഷേ, കാൽ നൂറ്റാണ്ടുകാലത്തെ അവിശ്വാസം കക്ഷികൾ തമ്മിൽ ഉണ്ട്. കാര്യങ്ങൾ തമ്മിൽ തമ്മിൽ പറഞ്ഞുറപ്പിക്കുക എളുപ്പമല്ല. ചർച്ച രാത്രി എട്ടായിട്ടും കഴിഞ്ഞില്ല.\nരാത്രി ഒൻപതുമണിക്ക് പ്രസിഡന്റ് മോമിസ് നിങ്ങളെ കാണും എന്ന് അദ്ദേഹത്തിന്റെ ഓഫീസിൽനിന്നും ഫോൺ വന്നു. പാപ്പുവ ന്യൂ ഗിനിയയുടെ ഭാഗമാണെങ്കിലും ബുഗൻവില്ലിന് സ്വയംഭരണ അധികാരങ്ങളുണ്ട്. അതിനാൽ സ്വന്തം പ്രസിഡന്റുമുണ്ട്. പതിറ്റാണ്ടുകളായി ബുഗൻവില്ലയുടെ രാഷ്ട്രീയത്തിൽ നിറഞ്ഞുനില്ക്കുന്ന മോമിസ് എന്നയാളാണ് പ്രസിഡന്റ്. പാപ്പുവ ന്യൂഗിനിയയിലെ മന്ത്രിയായിരുന്നു, ചൈനയിലെ അംബാസഡർ ആയിരുന്നു, ലോകം ബഹുമാനിക്കുന്ന വ്യക്തിത്വം ആണ്. ഒരു രാജ്യത്തെ പ്രസിഡന്റിനെ കാണാൻ പോകുമ്പോൾ നയതന്ത്രരംഗത്ത് പ്രവർത്തിക്കുന്നവർ എങ്ങനെ പെരുമാറണം എന്നതിന് ചില നിബന്ധനകളൊക്കെ ഉണ്ട്. കറുപ്പോ കറുപ്പുകലർന്ന നീലയോ ഉള്ള ജാക്കറ്റ് ധരിക്കണം, കടും നിറത്തിലുള്ള ടൈ ഉപയോഗിക്കാൻ പാടില്ല. പ്രസിഡന്റ് നമ്മോട് സംസാരിക്കാതെ അങ്ങോട്ട് സംസാരിക്കാൻ പാടില്ല. യുവർ എക്സലൻസി എന്ന് എപ്പോഴും അഭിസംബോധന ചെയ്യണം. രാജ്യത്ത് നല്ല ചൂടായതിനാലും മുറിയിൽ ഏസി ഇല്ലാത്തതിനാലും ഞാൻ ജാക്കറ്റും ടൈയും ഇല്ലാതെയാണ് മീറ്റിങ്ങിനു വന്നത്. പ്രസിഡന്റിനെ കാണാനുള്ള ഔദ്യോഗിക അനുമതി ഓഫീസിൽനിന്നും കിട്ടിയിട്ടില്ല. സംസാരിക്കാനുള്ള ബ്രീഫിങ് നോട്ട് ഇല്ല. ചെറിയ പരിഭ്രമം ഉണ്ട്.\n“മുരളി, ഇതു പസിഫിക് ആണ്. ഇവിടെ വലിയ പ്രോട്ടോക്കാൾ ഒന്നുമില്ല.'' ഓസ്ട്രേലിയൻ പ്രൊഫസർ എന്നെ സമാധാനിപ്പിച്ചു. എട്ടരയോടെ ഞങ്ങൾ പ്രസിഡന്റിന്റെ വില്ലയിലേക്ക് പോയി. പറഞ്ഞതുപോലെ അവിടെ യാതൊരു പ്രോട്ടോക്കാളും ഇല്ല. ഒരു മൂന്നുനില വലിയ വീടാണ് പ്രസിഡന്റിന്റെ വില്ല. അതിന്റെ മുറ്റത്ത് അല്പം ഉയരത്തിൽ തൂണിൻമേൽ സ്ഥാപിച്ച ഒരു റിസപ്ഷൻ ഏരിയ ഉണ്ട്. അവിടെ കുറച്ചു പേർ കൂടിനിന്ന് വർത്തമാനം പറയുന്നുണ്ട്. മുറ്റത്ത് പാരമ്പര്യവാദ്യവും ആയി കുറച്ചു പേർ പ്രോഗ്രാമിനു തയ്യാറെടുക്കുന്നു. ഞാനും റിസപ്ഷൻ ഏരിയയിലേക്ക് ചെന്നു.\n“ഹലോ വെൽക്കം ടു ബുഗൻവില്ല.''എന്നു പറഞ്ഞ് ഒരാൾ എന്റെ കൈ പിടിച്ചു കുലുക്കി.\n“നീ ഭയങ്കര ധൈര്യക്കാരൻ തന്നെ. ഇവിടെ വന്ന് ഇരുപത്തിനാലു മണിക്കൂറിനകം ഖനിയെല്ലാം പോയി സന്ദർശിച്ചല്ലോ. രണ്ടു പതിറ്റാണ്ടായി പുറമെനിന്ന് ആരുംതന്നെ അവിടെ പോയിട്ടില്ല. ചെല്ലാൻ അവർ അനുവദിക്കാറുമില്ല.'' അദ്ദേഹം ഒറ്റ ശ്വാസത്തിൽ പറഞ്ഞു നിർത്തി.\n“താങ്ക് യു സാർ. അവിടുത്തുകാർ നല്ല ആളുകൾ ആണ്. എനിക്ക് ഒരു പ്രശ്നവും ഉണ്ടായില്ല.''\n“ഐ ആം ജോൺ മോമിസ്' അദ്ദേഹം പറഞ്ഞു.\nരാജ്യത്തിന്റെ പ്രസിഡന്റാണ് യാതൊരു മുന്നറിയിപ്പോ കൂട്ടാളികളോ ഇല്ലാതെ നേരെ വന്ന് പരിചയപ്പെട്ടതും നല്ല വാക്കു പറഞ്ഞതും. “യുവർ എക്സലൻസി' വാക്കുകൾ എന്റെ തൊണ്ടയിൽ കുരുങ്ങി. ബുഗൻവില്ലിലെ പ്രശ്നങ്ങൾ ഇപ്പോഴും അവസാനിച്ചിട്ടില്ല. 2018 അടുത്തു വരുന്നു, അതിനു മുൻപ് ഖനി തുറക്കുന്നതിൽ ഒരു തീരുമാനം ആക്കണം എന്ന് പ്രസിഡന്റിനും നാട്ടുകാർക്കും താത്പര്യം ഉണ്ട്. പക്ഷേ, അതിനു മുൻപ് കീറാമുട്ടികൾ പലതുണ്ട്. കാത്തിരുന്നു കാണുക. കേരളംപോലെ പച്ചപ്പുള്ള പ്രദേശം ആണ് ബുഗൻവില്ല. കേരളത്തിലെ വെട്ടുകല്ലിൽ സ്വർണം ഉണ്ടെന്ന് ഞാൻ കേട്ടിട്ടുണ്ട്. തത്കാലം അത് വേർതിരിച്ചെടുക്കുന്നത് അത്ര എളുപ്പമല്ല. പക്ഷേ, സ്വർണവില ഏറെ കൂടുകയോ സാങ്കേതികവിദ്യ മാറുകയോ ചെയ്താൽ ചിലപ്പോൾ വെങ്ങോലയെല്ലാം സ്വർണഖനി ആകും. ഇപ്പോൾ തന്നെ പാറമട കാരണം നടക്കുന്ന പരിസ്ഥിതിനാശം കൊണ്ട് വീർപ്പുമുട്ടുകയാണ് വെങ്ങോലയും കേരളത്തിലെ അനവധി മലയോര ഗ്രാമങ്ങളും.\nഅപ്പോൾ നമ്മുടെ ഭൂമിക്കടിയിൽ എണ്ണയോ സ്വർണമോ വ്രജമോ ഉണ്ടാകുന്നത് നമുക്ക് പാരയായി വരും. നമ്മുടെ ഭൂമി കൃഷിക്ക് മാത്രം കൊള്ളാവുന്നതായിരിക്കുന്നതാണ് നമുക്ക് ഏറ്റവും നല്ലതെന്നാണ് ഒഗോനിലാൻഡും ബുഗൻവില്ലയുമൊക്കെ നമ്മെ പഠിപ്പിക്കുന്നത്. വെങ്ങോലയിൽ സ്വർണം വരാതിരിക്കട്ടെ എന്നാണെന്റെ പ്രാർഥന.\nContent Highlights: Murali Thummarukudi Travel, How Bougainville Island lost its paradisal ambience, Mathrubhumi Yathra


അമ്മയും മകളും ഫ്ലാറ്റില് കൊല്ലപ്പെട്ട നിലയില്; മകനായി തെരച്ചില് തുടരുന്നു | Reporter Live\nരഞ്ജന് ഗൊഗോയി ലൈംഗികമായി പീഡിപ്പിച്ചു; പരാതിയുമായി മുന് ജൂനിയര് കോര്‍ട്ട് അസിസ്റ്റന്റ്\nഅമ്മയും മകളും ഫ്ലാറ്റില് കൊല്ലപ്പെട്ട നിലയില്; മകനായി തെരച്ചില് തുടരുന്നു\nBy Web Desk\tDecember 6, 2017 3:52 pm A+ A-\nകൊല്ലപ്പെട്ട അഞ്ജലിയും മകളും\nലഖ്‌നൗ: ഗ്രെയിറ്റര് നോയിഡയില് അമ്മയെയും മകളെയും ഫ്ലാറ്റില് കൊല്ലപ്പെട്ട നിലയില് കണ്ടെത്തി. ഇവരുടെ മകനായി തെരച്ചില് തുടരുകയാണ്. നാല്‍പ്പത്തിരണ്ടുകാരിയായ അഞ്ജലി അഗര്‍വാള്, ഇവരുടെ പതിനൊന്ന് വയസ്സുള്ള മകള് എന്നിവരാണ് കൊല്ലപ്പെട്ടത്.\nഅഞ്ജലിയുടെ ഭര്‍ത്താവ് ഫോണ് വിളിച്ചപ്പോള് എടുക്കാത്തതിനെ തുടര്‍ന്ന് നടത്തിയ പരിശോധനയിലാണ് ഇരുവരും ഫ്ലാറ്റിനുള്ളില് കൊല്ലപ്പെട്ടതായി കണ്ടത്. ബിസ്സിനസ്സുകാരനായ ഭര്‍ത്താവ് സംഭവം നടക്കുമ്പോള് വീട്ടില് ഉണ്ടായിരുന്നില്ല. ഇയാള് മൂന്നാം തീയതി സൂറത്തിലേക്ക് പോയിരുന്നു. തിങ്കളാഴ്ച രാത്രി അഞ്ജലിയെ നിരവധി തവണ ഫോണില് ബന്ധപ്പെടാന് ശ്രമിച്ചെങ്കിലും ആരും ഫോണ് എടുത്തില്ല. തുടര്‍ന്ന് ചൊവ്വാഴ്ച അയല്‍ക്കാരെ വിളിച്ച് കാര്യം പറയുകയും വിവരം തിരക്കാന് ആവശ്യപ്പെടുകയും ചെയ്തു.\nഅയല്‍ക്കാര് നടത്തിയ പരിശോധനയില് വീട് പൂട്ടിയതായി മനസ്സിലായി. പിന്നീട് ഫോണ് സ്വിച്ച് ഓഫ് ആകുകയും ചെയ്തു. അഗര്‍വാള് വിവരമറിയിച്ചതിനെ തുടര്‍ന്ന് എത്തിയ ബന്ധുവാണ് വിവരം പൊലീസിനെ അറിയിക്കുന്നത്. പൊലീസെത്തി വാതില് പൊളിച്ച് അകത്തുകടന്നപ്പോഴാണ് അഞ്ജലിയെയും മകളെയും കിടപ്പുമുറിയില് മരിച്ച നിലയില് കണ്ടെത്തിയത്. രക്തംപുരണ്ട നിലയില് സമീപത്ത് നിന്ന് ക്രിക്കറ്റ് ബാറ്റും കണ്ടെത്തിയിട്ടുണ്ട്. ഇവരുടെ പതിനാറ് വയസ്സുകാരന് മകനാണ് കൃത്യത്തിന് പിന്നിലെന്നാണ് പ്രാഥമിക നിഗമനം.\n‘ഒളിവില് പോയ മകനിലേക്കാണ് ഞങ്ങള് അന്വേഷണം കേന്ദ്രീകരിക്കുന്നത്. കുട്ടിക്ക് കൊലപാതകത്തില് പങ്കുണ്ടെന്ന് തന്നെയാണ് നിഗമനം. സിസിടിവി ദൃശ്യങ്ങളില് നിന്ന് കുട്ടി പുറത്തേക്ക് പോകുന്നത് വ്യക്തമാണ്. മറ്റാരും അന്നേദിവസം പുറത്ത് പോകുകയോ അകത്തേക്ക് പ്രവേശിക്കുകയോ ചെയ്തിട്ടില്ല.’ പൊലീസ് വ്യക്തമാക്കി. കുട്ടിക്കായി തെരച്ചില് ആരംഭിച്ചു.\nDec 6, 2017 3:52 pm\nWomen and child found dead\nകശ്മീരില് കാണാതായ ജവാന്റെ മൃതദേഹം വെടിയേറ്റ നിലയില്\nവൃദ്ധ കുത്തേറ്റ് കൊല്ലപ്പെട്ടു; മൃതദേഹം കണ്ടെടുത്തത് കിണറ്റില് നിന്ന്